id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
7c2c7f92-d978-4979-b77f-e40edcf5beba | ចេញលទ្ធផលសំណាករបស់កម្មការិនីរោងចក្រជីអេធី (GAT) រកឃើញអ្នកឆ្លង… | រាជធានីភ្នំពេញ ៖ អនុគណៈកម្មការស្រាវជ្រាវជំងឺកូវីដ១៩ បានជូនដំណឹងថា នៅថ្ងៃទី៣១ ខែសីហា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ-១៩ បានយកសំណាកកម្មករ និងកម្មការិនី នៃរោងចក្រជីអេធី (GAT) ផ្លូវលេខ៣៧១ ខណ្ឌដង្កោ រាជធានីភ្នំពេញ។ លទ្ធផលតេស្តរហ័សលើកទី១ រកឃើញវិជ្ជមានកូវីដ០៨នាក់ ក្នុងចំណោមអ្នកធ្វើតេស្ត៥២៧នាក់។ អ្នកវិជ្ជមានកូវីដទាំង៨នាក់ខាងលើ ស្ថិតក្នុងការរង់ចាំលទ្ធផលវិភាគរកមេរោគកូវីដ១៩ បំប្លែងថ្មី Delta បន្តទៀត។ សូមបញ្ជាក់ថា នៅថ្ងៃទី៣១ ខែសីហា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៤៣៩នាក់។ អ្នកជំងឺចំនួន៣៤៣នាក់ជាសះស្បើយ និងអ្នកស្លាប់ថ្មីចំនួន១១នាក់។ គិតថ្ងៃទី៣១ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩៣ ០៥៥នាក់។ អ្នកជាសះស្បើយសរុបចំនួន៨៨ ៧៨៦នាក់ និងអ្នកស្លាប់សរុបចំនួន១ ៩០៣នាក់៕ | 2021-09-01T10:09:26+07:00 | kbnnews.com | https://kbn.news/archives/236305 |
54a32f11-a1aa-48ca-ad49-70f557213586 | រំសាយគ្រូពេទ្យព្យាបាលជំងឺកូវីដ១៩ ទៅកាន់មណ្ឌលសុខភាពវិញ ដោយសារតែសកម្មភាពជំងឺកូវីដ-១៩ នៅខេត្តព្រះសីហនុ មានការថយចុះគួរឱ្យកត់សម្គាល់ | ព្រះសីហនុ ៖ ឯកឧត្តម គួច ចំរើន អភិបាល នៃគណៈអភិបាលខេត្តព្រះសីហនុ អញ្ជើញសំណេះសំណាល ជាមួយក្រុមគ្រូពេទ្យព្យាបាលជំងឺកូវីដ-១៩ នៅខេត្តព្រះសីហនុ និងរំសាយទៅកាន់មណ្ឌលសុខភាពវិញ នារសៀលថ្ងៃអង្គារទី៣១ ខែសីហា ឆ្នាំ២០២១ ។ ឯកឧត្តមអភិបាលខេត្ត មានប្រសាសន៍ថា ក្នុងនាមក្រុមប្រឹក្សាខេត្ត គណៈអភិបាលខេត្ត មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋខេត្តព្រះសីហនុ សូមកោតសរសើរថ្នាក់ដឹកនាំមន្ទីរសុខាភិបាល មន្ត្រីសុខាភិបាល និងក្រុមគ្រូពេទ្យរបស់យើងទាំងអស់ ដែលបានចូលរួមប្រយុទ្ធប្រឆាំងនឹងជំងឺកូវីដ-១៩ក្នុងខេត្តព្រះសីហនុនាពេលកន្លងមក។ ដោយឆ្លងកាត់ព្រឹត្តិការណ៍ ក្នុងក្របខណ្ឌទូទាំងខេត្ត ពិសេសក្រុមគ្រូពេទ្យរបស់យើង បានប្រមូលផ្តុំគ្នាបំពេញការងារយ៉ាងសស្រាក់សស្រាំ ក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩។ ក្រុមគ្រូពេទ្យរបស់យើង បានបង្កើនការយកចិត្តទុកដាក់ ទាំងចំនួនក្រុមគ្រូពេទ្យ និងបណ្តុះបណ្តាលក្រុមជំនាញក្នុងការយកសំណាក ការព្យាបាលអ្នកជំងឺ និងកាត់ផ្តាច់ការចម្លងក្នុងសហគមន៍។ ឯកឧត្តមអភិបាលខេត្ត បានបន្តថា ក្រោយពីការរំសាយក្រុមគ្រូពេទ្យនឹងទៅបំពេញការងារតាមមណ្ឌលសុខភាពដើមវិញ ម្យ៉ាងទៀតក្រុមគ្រូពេទ្យយើងមានជំនាញបច្ចេកទេស ក្នុងការយកសំណាកកូវីដ-១៩ និងការព្យាបាល ដោយសារតែសកម្មភាពជំងឺកូវីដ-១៩ នៅខេត្តព្រះសីហនុមានការថយចុះគួរឱ្យកត់សម្គាល់ ទើបយើងសម្រេចរំសាយក្រុមគ្រូពេទ្យទៅកាន់មណ្ឌលសុខភាពវិញ។ រដ្ឋបាលខេត្ត នឹងចងចាំគុណតម្លៃក្រុមគ្រូពេទ្យ ដែលបំពេញការងារនៅសមរភូមិមុខក្នុងការប្រយុទ្ធនឹងជំងឺកូវីដ-១៩ នៅខេត្តព្រះសីហនុ ម្យ៉ាងទៀតក្រុមគ្រូពេទ្យបានចូលរួមក្នុងយុទ្ធនាការចាក់វ៉ាក់សាំងជូនមន្ត្រីរាជការ កងកម្លាំងប្រដាប់អាវុធ ប្រជាពលរដ្ឋ កុមារ និងយុវវ័យរបស់យើង ។ ក្នុងឱកាសនោះឯកឧត្តម អភិបាលខេត្ត ក្នុងនាមក្រុមប្រឹក្សាខេត្ត រដ្ឋបាលខេត្ត កងកម្លាំងប្រដាប់អាវុធ និងប្រជាពលរដ្ឋខេត្តព្រះសីហនុ សូមចូលរួមសោកស្តាយចំពោះក្រុមគ្រួសារសពអ្នកគ្រូពេទ្យ អ៉ឹម ស្រីនិ ដែលបានបាត់បង់អាយុជីវិត ក្នុងបុព្វហេតុប្រយុទ្ធប្រឆាំងនឹងជំងឺកូវីដ-១៩ នេះជាការបាត់បង់នូវធនធានមនុស្ស ដែលជាវីរភាពដ៏ល្អប្រពៃក្នុងការចូលរួមជាមួយរាជរដ្ឋាភិបាល ក៏ដូចជារដ្ឋបាលខេត្ត សូមឱ្យវិញ្ញាណក្ខន្ធអ្នកគ្រូពេទ្យទៅកាន់សុគតិភពកុំបីឃ្លៀងឃ្លាតឡើយ ។ ក្នុងឱកាសនោះឯកឧត្តម អភិបាលខេត្ត ក៏បានឧបត្ថម្ភថវិកាជូនក្រុមគ្រូពេទ្យព្យាបាលជំងឺកូវីដ-១៩ ចំនួន ៦២នាក់ ក្នុងម្នាក់ៗ ទទួលបានថវិការចំនួន ១,២០០ ,០០០ រៀល៕រក្សាសិទ្ធិដោយ៖បញ្ញាស័ក្តិ | 2021-09-01T10:09:09+07:00 | cen.com.kh | https://cen.com.kh/archives/382566.html |
e053cca5-cb7c-4c8e-9535-23b276c0897a | កុំភ្លេចខ្លួនឲ្យសោះ! ក្រសួងសុខាភិបាល អំពាវនាវដល់ប្រជាពលរដ្ឋ កុំសប្បាយភ្លេចខ្លួន ពេលឃើញចំនួនអ្នកឆ្លងជំងឺកូវីដ១៩ថយចុះ | រាជធានីភ្នំពេញ៖ រដ្ឋលេខាធិការក្រសួងសុខាភិបាល លោកស្រី យក់ សម្បត្ដិ បានអំពាវនាវ ដល់ប្រជាពលរដ្ឋ សូមកុំព្រងើយកន្ដើយ ផ្ដេកផ្ដួលទៅលើលទ្ធផល ដែលកម្ពុជាយើងកំពុងតែគ្រប់គ្រងស្ថានការណ៍បាន ដោយមិនឱ្យមានការផ្ទុះរាតត្បាតជាលក្ខណៈទ្រង់ទ្រាយធំនៃជំងឺកូវីដ១៩ ឱ្យសោះ។ ក្នុងឱកាសអញ្ជើញទទួលវ៉ាក់សាំងស៊ីណូវ៉ាក់ចំនួន ២លានដូស នៅអាកាសយានដ្ឋានភ្នំពេញអន្ដរជាតិ កាលពីព្រឹកថ្ងៃទី៣១ ខែសីហាលោកស្រី យក់ សម្បត្ដិ បានថ្លែងថា “ដោយសារកម្ពុជាយើង មានគ្រប់គ្រងពិតប្រាកដច្បាស់លាស់ មានគោលនយោបាយ ក្នុងការទប់ស្កាត់ជំងឺកូវីដ១៩ បានយ៉ាងត្រឹមត្រូវគ្រប់ផ្នែកទាំងអស់ ទាំងអាជ្ញាធរមូលដ្ឋាន ប្រជាពលរដ្ឋនៅក្នុងសហគមន៍ យើងអាចគ្រប់គ្រងឱ្យមានស្ថេរភាព មិនឱ្យមានករណីផ្ទុះរាតត្បាតទ្រង់ទ្រាយធំ”។ លោកស្រីបន្តថា សូមប្រជាពលរដ្ឋ ត្រូវតែបន្ដអនុវត្ដ និងគោរពវិធានសុខភាព ឱ្យបានខ្ជាប់ខ្ជួន ជាពិសេស ៣ការពារ និង៣កុំ ដោយកុំសប្បាយភ្លេចខ្លួន ឱ្យជំងឺកូវីដ១៩នេះ ត្រលប់មកផ្ទុះរាតត្បាតខ្លាំងឡើងវិញ។ លោកស្រីបញ្ជាក់ថា “យើងធ្លាប់ឃើញហើយនូវបទពិសោធន៍ នៃបណ្ដាប្រទេសមួយចំនួននៅលើសកលលោក ដោយមើលឃើញពីការថមថយនៃការឆ្លងរាលត្បាលនៃជំងឺកូវីដ១៩ ក៏ព្រងើយកន្ដើយ ហើយក៏បានបណ្ដាលជំងឺដ៏កាចសាហាវនេះ ផ្ទុះឡើងវិញយ៉ាងកំហុគ ហើយគ្រប់គ្រងស្ថានការណ៍មិនបាន”។ ជាមួយគ្នានោះ លោកស្រីបានទទូចបន្ថែមដល់ពលរដ្ឋកម្ពុជាទូទាំងប្រទេស មិនត្រូវភ្លេចខ្លួនទេ ត្រូវតែចូលរួមឱ្យសស្រាក់សស្រាំ មានពាក់ម៉ាស រក្សាគម្លាត លាងដៃឱ្យស្អាតជានិច្ចជាដើម។ សូមរំលឹកថា គិតត្រឹមថ្ងៃទី៣១ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩សរុបចំនួន៩៣,០៥៥នាក់ ជាសះស្បើយសរុបចំនួន៨៨,៧៨៦នាក់ និងស្លាប់សរុបចំនួន១,៩០៣នាក់៕ | 2021-09-01T09:56:59+07:00 | kbnnews.com | https://kbn.news/archives/236298 |
d53ee4c7-6b73-4fbb-95d2-5d3e314f743b | កូវីដឆ្លងរីករាលដាល ! នៅខេត្តសៀមរាប ភូមិចំនួន២ ក្នុងស្រុកពួក ក្លាយជាតំបន់ក្រហម | ខេត្តសៀមរាប៖ រដ្ឋបាលខេត្តសៀមរាប បានសម្រេចកំណត់ជា “តំបន់ក្រហម” ក្នុងភូមិសាស្ត្រភូមិប្រឡាយ និងភូមិគោកស្ងួល ឃុំខ្នាត ស្រុកពួក ខេត្តសៀមរាប ដើម្បីទប់ស្កាត់ការឆ្លងរាលដាលនៃជំងឺកូវីដ–១៩ ត្រូវបិទខ្ទប់ភូមិសាស្ត្រភូមិប្រឡាយ និងភូមិគោកស្នួល ឃុំខ្នាត ស្រុកពួក ខេត្តសៀមរាប ជា “តំបន់ក្រហម” ជាបណ្ដោះអាសន្នរយៈពេល ១៤(ដប់បួន)ថ្ងៃ គិតចាប់ពីវេលាម៉ោងសូន្យនាទី នាថ្ងៃទី០១ ដល់ថ្ងៃទី១៤ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។ សូមបញ្ជាក់ថា នៅថ្ងៃទី៣១ ខែសីហា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៤៣៩នាក់។ អ្នកជំងឺចំនួន៣៤៣នាក់ជាសះស្បើយ និងអ្នកស្លាប់ថ្មីចំនួន១១នាក់។ គិតថ្ងៃទី៣១ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩៣ ០៥៥នាក់។ អ្នកជាសះស្បើយសរុបចំនួន៨៨ ៧៨៦នាក់ និងអ្នកស្លាប់សរុបចំនួន១ ៩០៣នាក់៕ | 2021-09-01T09:47:44+07:00 | kbnnews.com | https://kbn.news/archives/236294 |
090a2381-aa46-4479-a6f5-8d43da4024ab | គ្រូពេទ្យព្យាបាលអ្នកជំងឺកូវីដ នៅខេត្តព្រះសីហនុ ត្រូវរំសាយទៅកាន់មណ្ឌលសុខភាពវិញ | ខេត្តព្រះសីហនុ៖ កាលពីរសៀលថ្ងៃទី៣១ ខែសីហា ឆ្នាំ២០២១ លោកគួច ចំរើន អភិបាលនៃគណៈអភិបាលខេត្តព្រះសីហនុ អញ្ជើញសំណេះសំណាលជាមួយក្រុមគ្រូពេទ្យព្យាបាលជំងឺកូវីដ-១៩ នៅខេត្តព្រះសីហនុ និងរំសាយទៅកាន់មណ្ឌលសុខភាពវិញ។ លោកគួច ចំរើន មានប្រសាសន៍ថា ក្នុងនាមក្រុមប្រឹក្សាខេត្ត គណៈអភិបាលខេត្ត មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋខេត្តព្រះសីហនុ សូមកោតសរសើរថ្នាក់ដឹកនាំមន្ទីរសុខាភិបាល មន្ត្រីសុខាភិបាល និងក្រុមគ្រូពេទ្យរបស់យើងទាំងអស់ ដែលបានចូលរួមប្រយុទ្ធប្រឆាំងនឹងជំងឺកូវីដ-១៩ក្នុងខេត្តព្រះសីហនុនាពេលកន្លងមក។ ដោយឆ្លងកាត់ព្រឹត្តិការណ៍ ក្នុងក្របខណ្ឌទូទាំងខេត្ត ពិសេសក្រុមគ្រូពេទ្យរបស់យើង បានប្រមូលផ្តុំគ្នាបំពេញការងារយ៉ាងសស្រាក់សស្រាំ ក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩។ ក្រុមគ្រូពេទ្យរបស់យើងបានបង្កើនការយកចិត្តទុកដាក់ ទាំងចំនួនក្រុមគ្រូពេទ្យ និងបណ្តុះបណ្តាលក្រុមជំនាញក្នុងការយកសំណាក ការព្យាបាលអ្នកជំងឺ និងកាត់ផ្តាច់ការចម្លងក្នុងសហគមន៍។ លោកអភិបាលខេត្ត បានបន្តថា ក្រោយពីការរំសាយក្រុមគ្រូពេទ្យនឹងទៅបំពេញការងារតាមមណ្ឌលសុខភាពដើមវិញ ម្យ៉ាងទៀតក្រុមគ្រូពេទ្យយើងមានជំនាញបច្ចេកទេសក្នុងការយកសំណាកកូវីដ-១៩ និងការព្យាបាល ដោយសារតែសកម្មភាពជំងឺកូវីដ-១៩ នៅខេត្តព្រះសីហនុមានការថយចុះគួរឱ្យកត់សម្គាល់ ទើបយើងសម្រេចរំសាយក្រុមគ្រូពេទ្យទៅកាន់មណ្ឌលសុខភាពវិញ។ រដ្ឋបាលខេត្ត នឹងចងចាំគុណតម្លៃក្រុមគ្រូពេទ្យ ដែលបំពេញការងារនៅសមរភូមិមុខក្នុងការប្រយុទ្ធនឹងជំងឺកូវីដ-១៩ នៅខេត្តព្រះសីហនុ ម្យ៉ាងទៀតក្រុមគ្រូពេទ្យបានចូលរួមក្នុងយុទ្ធនាការចាក់វ៉ាក់សាំងជូនមន្ត្រីរាជការ កងកម្លាំងប្រដាប់អាវុធ ប្រជាពលរដ្ឋ កុមារ និងយុវវ័យរបស់យើង ។ ជាមួយគ្នានោះ លោកគួច ចំរើន សូមចូលរួមសោកស្តាយចំពោះក្រុមគ្រួសារសពអ្នកគ្រូពេទ្យ អ៊ឹម ស្រីនិ ដែលបានបាត់បង់អាយុជីវិត ក្នុងបុព្វហេតុប្រយុទ្ធប្រឆាំងនឹងជំងឺកូវីដ-១៩។ នេះជាការបាត់បង់នូវធនធានមនុស្ស ដែលជាវីរភាពដ៏ល្អប្រពៃក្នុងការចូលរួមជាមួយរាជរដ្ឋាភិបាល ក៏ដូចជារដ្ឋបាលខេត្ត សូមឱ្យវិញ្ញាណក្ខន្ធអ្នកគ្រូពេទ្យទៅកាន់សុគតិភពកុំបីឃ្លៀងឃ្លាតឡើយ៕ | 2021-09-01T08:39:22+07:00 | kbnnews.com | https://kbn.news/archives/236263 |
c62ef98d-fabe-4bb9-8b0f-e6a47ecdba54 | គ្រូពេទ្យមកពីបណ្ដាមណ្ឌលសុខភាពនៅខេត្តព្រះសីហនុ ដើម្បីព្យាបាលអ្នកកើតជំងឺកូវីដ ត្រូវរំសាយត្រឡប់ទៅកន្លែងដើមវិញ ក្រោយស្ថានភាពធូរស្រាល | ខេត្តព្រះសីហនុ គឺជាខេត្តដែលត្រូវបានរកឃើញអ្នកវិជ្ជមានកូវីដច្រើនបន្ទាប់ពីរាជធានីភ្នំពេញ និងខេត្តកណ្តាល។ គ្រូពេទ្យដែលបម្រើការងារ នៅតាមមណ្ឌលសុខភាព ចំនួន៦៣នាក់ ត្រូវបានចាត់មកចូលរួមជាមួយក្រុមគ្រូពេទ្យ នៅក្រុងព្រះសីហនុ ដែលជាកន្លែងព្យាបាល និងមើលថែទាំងអ្នកជំងឺកូវីដ១៩ និងយកសំណាក់អ្នកពាក់ព័ន្ធ។ បន្ទាប់ពីបានចូលរួមការងារប្រយុទ្ធប្រឆាំងទប់ស្កាត់ជំងឺកូវីដ១៩ជាច្រើនខែ មកពេលនេះ ក្រុមគ្រូពេទ្យមកពីបណ្តាមណ្ឌលសុខភាពតាមឃុំនានា នៅខេត្តព្រះសីហនុ ត្រូវបានរំសាយឲ្យត្រឡប់ទៅមណ្ឌលរបស់ខ្លួនវិញ ក្រោយស្ថានភាពឆ្លងថ្មី នៃជំងឺកូវីដ-១៩ នៅខេត្តព្រះសីហនុ មានការថយចុះ និងអាចគ្រប់គ្រងបាន។ ជាក់ស្ដែង នៅរសៀលថ្ងៃទី៣១ ខែសីហា ឆ្នាំ២០២១នេះ លោក គួច ចំរើន អភិបាលខេត្តព្រះសីហនុ អញ្ជើញសំណេះសំណាលថ្លែងអំណរគុណ និងផ្តល់ការលើកទឹកចិត្តផងដែរ។ លោក គួច ចំរើន បានថ្លែងការកោតសរសើរចំពោះពលិកម្មរបស់ក្រុមគ្រូពេទ្យទាំងអស់គ្នា ដើម្បីប្រជាជាតិនាពេលកន្លងមកនេះ។ ទន្ទឹមនឹងនេះ លោកអភិបាលខេត្ត ក៏បានបង្ហាញការសោកស្តាយជាពន់ពេក ចំពោះក្រុមគ្រួសារសពអ្នកគ្រូពេទ្យ អ៉ឹម ស្រីនិ ដែលបានបាត់បង់អាយុជីវិត ក្នុងបុព្វហេតុប្រយុទ្ធប្រឆាំងនឹងជំងឺកូវីដ១៩។ លោកចាត់ទុកថា នេះជាការបាត់បង់នូវធនធានមនុស្សដែលមានវីរភាពដ៏ល្អប្រពៃ ក្នុងការចូលរួមជាមួយ រាជរដ្ឋាភិបាលក្នុងបុព្វហេតុជួយការពារអាយុជីវិត និងសុខមាលភាពប្រជាជន។ លោកបួងសួងសូមឲ្យវិញ្ញាណក្ខន្ធអ្នកគ្រូពេទ្យ ទៅកាន់សុគតិភពកុំបីឃ្លៀងឃ្លាតឡើយ។ លោក គួច ចំរើន ក្នុងនាមប្រធានក្រុមប្រឹក្សាខេត្តព្រះសីហនុ មន្ត្រីរាជការ និងប្រជាពលរដ្ឋខេត្តព្រះសីហនុ សូមកោតសរសើរដោយស្មោះចំពោះថ្នាក់ដឹកនាំ មន្ទីរសុខាភិបាល មន្ត្រីសុខាភិបាល និងក្រុមគ្រូពេទ្យទាំងអស់ ដែលបានលះបង់កម្លាំងកាយចិត្តចូលរួមប្រយុទ្ធប្រឆាំងទប់ស្កាត់ការឆ្លងជំងឺកូវីដ១៩ ក្នុងខេត្តព្រះសីហនុ នាពេលកន្លងមកនេះយ៉ាងសកម្ម។ ជាមួយគ្នានេះ ក្រុមគ្រូពេទ្យក៏ទទួលបាននូវបទពិសោធន៍ថ្មី អំពីរបៀបធ្វើការងារជាមួយកូវីដ១៩ ដូចជាការសំណាក មើលថែអ្នកជំងឺ ព្យាបាលអ្នកជំងឺកូវីដ រួមទាំងការចាក់វ៉ាក់សាំងការពារកូវីដ១៩ ជូនពលរដ្ឋផងដែរ។ លោក គួច ចំរើន បានគូសបញ្ជាក់ថា ទោះបីជាពេលនេះគ្រូពេទ្យត្រូវចាកចេញទៅវិញពីសមរភូមិប្រយុទ្ធជាមួយកូវីដ១៩ នៅក្រុងព្រះសីហនុ ប៉ុន្តែពួកគាត់នៅតែមានការងារចាំបាច់ជាច្រើនទៀត នៅឯមូលដ្ឋានស្របពេលសាលារៀនគ្រោងបើកដំណើរការ ឡើងវិញក្នុងពេលឆាប់ៗនេះ៕ | 2021-09-01T04:12:00+07:00 | freshnewsasia.com | https://m.freshnewsasia.com/index.php/en/localnews/211208-2021-08-31-14-12-35.html |
f2170748-c467-496b-b16d-9f1ce10d84a6 | ខេត្តព្រៃវែង បង្ហាញអត្តសញ្ញាណអ្នកជំងឺកូវីដ ចំនួន២០នាក់ និងជាសះស្បើយ២០នាក់ | រដ្ឋបាលខេត្តព្រៃវែង នៅថ្ងៃទី៣១ ខែសីហា ឆ្នាំ២០២១ បានរកឃើញ ករណីអ្នកវិជ្ជមានកូវីដ-១៩ថ្មី ចំនួន២០នាក់ ជាសះស្បើយចំនួន២០នាក់នៅមូលដ្ឋានក្នុងស្រុកចំនួន៦ និងមកពីរាជធានីភ្នំពេញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី៣១ ខែសីហានេះ។ បច្ចុប្បន្ន អ្នកវិជ្ជមានជំងឺកូវីដ១៩ ទាំងជំងឺទាំង២០នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-09-01T04:00:00+07:00 | freshnewsasia.com | https://m.freshnewsasia.com/index.php/en/localnews/211207-2021-08-31-14-00-19.html |
db21e86a-3d30-4000-a978-8fdbb446c12f | ខេត្តកំពង់ធំ ប្រកាសរកឃើញអ្នកជំងឺកូវីដ ចំនួន២០នាក់ ជាសះស្បើយ៧៤នាក់ និងស្លាប់១នាក់ | រដ្ឋបាលខេត្តកំពង់ធំ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន២០នាក់ថ្មីបន្ថែមទៀត តាមរយៈការធ្វើតេស្តរហ័ស និងស្លាប់ចំនួន០១នាក់ នៅថ្ងៃទី៣១ខែសីហា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ ជាមួយគ្នានេះរដ្ឋបាលខេត្ត បានបញ្ជាក់ផងដែរថា សម្រាប់អ្នកជាសះស្បើយមានចំនួន៧៤នាក់ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុតដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕ | 2021-09-01T03:56:00+07:00 | freshnewsasia.com | https://m.freshnewsasia.com/index.php/en/localnews/211206-2021-08-31-13-56-34.html |
d98f56f5-3126-4b21-abae-5c8697eb1c92 | ខេត្តកោះកុង រកឃើញអ្នកជំងឺកូវីដ១៩ ចំនួន១០នាក់ និងជាសះស្បើយ ២៨នាក់ | រដ្ឋបាលខេត្តកោះកុង នៅថ្ងៃទី៣១ ខែសីហា ឆ្នាំ២០២១នេះ បន្តរកឃើញអ្នកវិជ្ជមានជំងឺកូវីដ១៩ ចំនួ១០នាក់ថ្មីថែមទៀត និងជាសះស្បើយចំនួន២៨នាក់ តាមរយៈការធ្វើតេស្តរហ័ស (Rapid Test) នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ ជាមួយគ្នានេះដែរ រដ្ឋបាលខេត្ត សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានទាំង៣នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-09-01T02:47:00+07:00 | freshnewsasia.com | https://m.freshnewsasia.com/index.php/en/localnews/211198-2021-08-31-12-47-31.html |
5705a819-197f-40f9-866b-0073e578e418 | ខេត្តព្រះវិហារ បន្តរកឃើញអ្នកជំងឺកូវីដ ចំនួន១៧នាក់និងជាសះស្បើយ៣៦នាក់ | រដ្ឋបាលខេត្តព្រះវិហារ នាថ្ងៃទី៣១ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន១៧នាក់បន្ថែមទៀត តាមរយៈការធ្វើតេស្តរហ័ស (Rapid Test) ភាគច្រើនជាប្រជាពលរដ្ឋរស់នៅស្រុករវៀង។ បើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅល្ងាចថ្ងៃទី៣១ ខែសីហា ឆ្នាំ២០២១នេះ បានបញ្ជាក់ថា មានអ្នកជំងឺចំនួន៣៦នាក់ទៀត បានជាសះស្បើយពីជំងឺផងដែរ។ រដ្ឋបាលខេត្តព្រះវិហារ បានឱ្យដឹងថា ក្នុងចំណោមអ្នកជំងឺកូវីដទាំង១៧នាក់ គឺភាគច្រើនរកឃើញនៅស្រុករវៀង ហើយត្រូវបានបញ្ជូនទៅសម្រាកព្យាបាលនៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យ ជា ស៉ីម ត្បែងមានជ័យ ក្រុងព្រះវិហារ និងមណ្ឌលព្យាបាលជំងឺកូវីដកម្រិតស្រាល នៅវិទ្យាល័យរវៀង ស្រុករវៀង។ សូមបញ្ជាក់ថា គិតត្រឹមថ្ងៃទី៣១ ខែសីហា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ១,១៦៩នាក់ ជាសះស្បើយចំនួន ៦៧៤នាក់ ស្លាប់ចំនួន ៣នាក់ និងកំពុងសម្រាកព្យាបាលចំនួន ៤៩២នាក់ទៀត៕ | 2021-09-01T02:31:00+07:00 | freshnewsasia.com | https://m.freshnewsasia.com/index.php/en/localnews/211197-2021-08-31-12-31-33.html |
f978b2e0-e37c-4de8-b6c5-dfb7c89fd8bb | ខេត្តស្ទឹងត្រែង បន្តរកឃើញអ្នកជំងឺកូវីដ ១១នាក់ ជាសះស្បើយ ២០នាក់ និងស្លាប់ ១នាក់ | រដ្ឋបាលខេត្តស្ទឹងត្រែង នាថ្ងៃទី៣១ ខែសីហា ឆ្នាំ២០២១នេះ បានប្រកាសពីការរកឃើញអ្នកវិជ្ជមានកូវីដ១៩ថ្មី ចំនួន ១១នាក់ ជាសះស្បើយ ២០នាក់ និងស្លាប់ ១នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-09-01T02:27:00+07:00 | freshnewsasia.com | https://m.freshnewsasia.com/index.php/en/localnews/211195-2021-08-31-12-27-30.html |
9171c206-20e9-4a88-9a9d-88140acbe266 | ខេត្តក្រចេះ បន្តរកឃើញអ្នកជំងឺកូវីដ ចំនួន៣នាក់ និងអ្នកជាសះស្បើយ៥នាក់ | រដ្ឋបាលខេត្តក្រចេះ នៅថ្ងៃទី៣១ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៣នាក់បន្ថែមទៀត និងអ្នកជាសះស្បើយចំនួន៥នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាន។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានទាំង៣នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-09-01T02:27:00+07:00 | freshnewsasia.com | https://m.freshnewsasia.com/index.php/en/localnews/211196-2021-08-31-12-27-45.html |
383e2090-1837-407f-8323-5e170ebefbb2 | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន៣២នាក់ទៀត និងមានជាសះស្បើយ៦៨នាក់ | រដ្ឋបាលខេត្តឧត្តរមានជ័យ បានប្រកាសពីការរកឃើញអ្នកជំងឺកូវីដ១៩ ចំនួន៣២ករណីបន្ថែមទៀត តាមរយៈការធ្វើតេស្តរហ័ស (Rapid Test) ខណៈព្យាបាលជាសះស្បើយចំនួន ៦៨នាក់ នាថ្ងៃទី៣១ ខែសីហា ឆ្នាំ២០២១នេះ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ រដ្ឋបាលខេត្តឧត្តរមានជ័យ បានបញ្ជាក់ថា ក្នុងចំណោមអ្នកជំងឺកូវីដទាំង ៣២នាក់ ក្នុងនោះអ្នកជំងឺចំនួន៨នាក់ជាពលករ ទើបវិលត្រឡប់មកពីប្រទេសថៃ តាមច្រកអូរស្មាច់ អ្នកជំងឺចំនួន ១០នាក់ទៀត រកឃើញក្នុងព្រឹត្តិការណ៍ សហគមន៍២០កុម្ភៈ និងអ្នកជំងឺ១៤នាក់ទៀត ជាពលករកំពុងធ្វើចត្តាឡីស័ក។ សូមបញ្ជាក់ថា គិតត្រឹមថ្ងៃទី៣១ ខែសីហា ឆ្នាំ២០២១នេះ ខេត្តឧត្តរមានជ័យ បានរកឃើញជំងឺកូវីដ១៩ ចំនួន ៦,៦៣២ករណីហើយ ក្នុងនោះករណីនាំចូលពីបរទេសចំនួន ៥,៤៥១ករណី និងករណីឆ្លងក្នុងសហគមន៍ ២០ កុម្ភៈ ចំនួន១.១៨១ករណី បានព្យាបាលជាសះស្បើយក្នុងខេត្តចំនួន ៣,១៩៤នាក់ កំពុងសម្រាកព្យាបាលក្នុងខេត្តចំនួន១.៣២៣នាក់ និងស្លាប់ បាត់បង់ជីវិតចំនួន១២នាក់ផងដែរ៕ | 2021-09-01T02:21:00+07:00 | freshnewsasia.com | https://m.freshnewsasia.com/index.php/en/localnews/211194-2021-08-31-12-21-35.html |
3149e887-b63a-409f-a775-7e12e03e91d4 | ក្រសួងសុខាភិបាល អំពាវនាវយ៉ាងទទូចដល់ប្រជាពលរដ្ឋ កុំសប្បាយភ្លេចខ្លួន ពេលឃើញចំនួនអ្នកឆ្លងជំងឺកូវីដ១៩ថយចុះ ខណៈហានិភ័យផ្ទុះរាតត្បាតទ្រង់ទ្រាយធំអាចកើតមានគ្រប់ពេល (Video Inside) | លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល បានថ្លែងយ៉ាងទទូចដល់ប្រជាពលរដ្ឋ សូមកុំព្រងើយកន្ដើយ ផ្ដេកផ្ដួលទៅលើលទ្ធផល ដែលកម្ពុជាយើងកំពុងតែគ្រប់គ្រងស្ថានការណ៍បាន ដោយមិនឱ្យមានការផ្ទុះរាតត្បាតជាលក្ខណៈទ្រង់ទ្រាយធំនៃជំងឺកូវីដ១៩ ឱ្យសោះ ព្រោះបច្ចុប្បន្ននេះប្រទេសជិតខាងយើង មិនទាន់មានសភាពធូរស្បើយនៅឡើយទេ កំពុងតែផ្ទុះរាតត្បាតខ្លាំង។ លោកស្រី យក់ សម្បត្ដិ បានថ្លែងប្រាប់អ្នកសារព័ត៌មាន ក្នុងឱកាសអញ្ជើញទទួលវ៉ាក់សាំងស៊ីណូវ៉ាក់ចំនួន ២លានដូស នៅអាកាសយានដ្ឋានភ្នំពេញអន្ដរជាតិ នាព្រឹកថ្ងៃទី១៣ ខែសីហាឆ្នាំ២០២១នេះថា ។ លោកស្រីបន្តថា សូមប្រជាពលរដ្ឋ ត្រូវតែបន្ដអនុវត្ដ និងគោរពវិធានសុខភាព ឱ្យបានខ្ជាប់ខ្ជួន ជាពិសេស ៣ការពារ និង៣កុំ ដោយកុំសប្បាយភ្លេចខ្លួន ឱ្យជំងឺកូវីដ១៩នេះ ត្រលប់មកផ្ទុះរាតត្បាតខ្លាំងឡើងវិញ។ លោកស្រីសង្កត់ធ្ងន់ថា ។ ជាមួយគ្នានោះ លោកស្រី យក់ សម្បត្ដិ បានទទូចបន្ថែមដល់ពលរដ្ឋកម្ពុជាទូទាំងប្រទេស មិនត្រូវភ្លេចខ្លួនទេ ត្រូវតែចូលរួមឱ្យសស្រាក់សស្រាំ មានពាក់ម៉ាស រក្សាគម្លាត លាងដៃឱ្យស្អាតជានិច្ចជាដើម។ លើសពីនោះ ដោយសារបច្ចុប្បន្ននេះ អាជីវកម្មផ្សេងៗបើកដំណើរធម្មតាឡើងវិញ ក៏សូមអំពាវនាវដល់វិស័យឯកជន សូមចូលរួមចំណែកជាមួយរាជរដ្ឋាភិបាលកម្ពុជា និងក្រសួងសុខាភិបាល ដើម្បីការពារ ទប់ស្កាត់ ជំងឺកូវីដ១៩ ដោយត្រូវតាមដាន និងធ្វើតេស្ដរហ័សឱ្យបានញឹកញាប់ ដល់បុគ្គលិក ឬកម្មកររបស់ខ្លួន ដើម្បីចៀសផុតសពីការហានិភ័យឆ្លងទ្រង់ទ្រាយធំ៕ | 2021-09-01T01:45:00+07:00 | freshnewsasia.com | https://m.freshnewsasia.com/index.php/en/localnews/211188-2021-08-31-11-45-33.html |
1ff97dd8-aa4d-473e-84b5-f8eecd3c99d7 | ខេត្តកំពត ប្រកាសរកឃើញអ្នកជំងឺកូវីដ ចំនួន១៩នាក់បន្ថែមទៀត | រដ្ឋបាលខេត្តកំពត នាថ្ងៃទី៣១ ខែសីហា ឆ្នាំ២០២១នេះ បានចេញសេចក្តីជូនដំណឹងស្តីពីករណីវិជ្ជមានកូវីដ១៩ ចំនួន១៩ករណី បន្ថែមទៀត តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅល្ងាចថ្ងៃទី៣១ ខែសីហានេះ។ រដ្ឋបាលខេត្តកំពតក៏បានអំពាវនាវដល់អ្នកពាក់ព័ន្ធនឹងករណីខាងលើ សូមធ្វើចត្តាឡីស័កតាមការណែនាំរបស់ក្រសួងសុខាភិបាល ហើយបច្ចុប្បន្នក្រុមឆ្លើយតប បន្ទាន់ បាននិងកំពុងស្រាវជ្រាវរកទីតាំង និងកំណត់មុខសញ្ញាអ្នកដែលពាក់ព័ន្ធក្នុងករណីនេះជាបន្តទៀត។ * មន្ទីរសុខាភិបាល៖ 012 822 179 / 078 248 998 * មន្ទីរពេទ្យបង្អែកខេត្ត៖ 077 730 837 * ការិយាល័យស្រុកប្រតិបត្តិកំពង់ត្រាច៖ 061 867 776 / 097 539 9948 / 012 733 468 * ការិយាល័យស្រុកប្រតិបត្តិឈូក៖ 012 200 412 / 099 786 527 * ការិយាល័យស្រុកប្រតិបត្តិអង្គរជ័យ៖ 012 483 358 / 088 220 1567 * ការិយាល័យស្រុកប្រតិបត្តិកំពត៖ 012 240 171 / 012 456 990។ សូមជម្រាបថា គិតត្រឹមថ្ងៃទី៣១ ខែសីហា ឆ្នាំ២០២១នេះ ខេត្តកំពតមានអ្នកជំងឺកូវីដ១៩ សរុបចំនួន ៣,៧២៤នាក់ ជាសះស្បើយចំនួន ៣,៤៧០នាក់ កំពុងសម្រាកព្យាបាលចំនួន ១៨៧នាក់ និងស្លាប់ចំនួន ៦៧នាក់៕ | 2021-09-01T01:14:00+07:00 | freshnewsasia.com | https://m.freshnewsasia.com/index.php/en/localnews/211184-2021-08-31-11-14-36.html |
74774e4a-4b60-4e04-a2c4-6090edb5b173 | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ចំនួន១០០នាក់ និងជាសះស្បើយ៨៥នាក់ | រដ្ឋបាលខេត្តបន្ទាយមានជ័យ នៅថ្ងៃទី៣១ ខែសីហា ឆ្នាំ២០២១នេះ បានប្រកាសពីការរកឃើញចំនួនអ្នកឆ្លង១០០នាក់ ជាពលករត្រឡប់មកពីប្រទេសថៃ ដែលត្រូវបានដាក់ឱ្យធ្វើចត្តាឡីស័កនៅតាមមណ្ឌល និងបានចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី៣១ខែ សីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-09-01T00:27:00+07:00 | freshnewsasia.com | https://m.freshnewsasia.com/index.php/en/localnews/211177-2021-08-31-10-27-03.html |
173a7869-93a9-45db-93cb-f4b20c2956bc | អាជ្ញាធរខណ្ឌឬស្សីកែវ ចូលរួមប្រជុំដកពិសោធន៍ពង្រឹងការព្យាបាលអ្នកជំងឺកូវីដ១៩ តាមផ្ទះ ជាមួយថ្នាក់ដឹកនាំសាលារាជធានីភ្នំពេញ | លោកស្រី សួស សូលីដា អភិបាលរងខណ្ឌឬស្សីកែវ តំណាងលោក ឯក ឃុនដឿន អភិបាលខណ្ឌ បានអញ្ជើញចូលរួមកិច្ចប្រជុំដកពិសោធន៍ នៃការព្យាបាលអ្នកជំងឺកូវីដ១៩ នៅតាមផ្ទះ ដោយស្ម័គ្រចិត្ត ដើម្បីទប់ស្កាត់ការរីករាលដាលឆ្លងជំងឺកូវីដ១៩ ក្រោមអធិបតីភាពលោក កើត ឆែ អភិបាលរងរាជធានីភ្នំពេញ តំណាងអភិបាលរាជធានីភ្នំពេញ លោក ឃួង ស្រេង។ កិច្ចប្រជុំនេះបានធ្វើឡើងនារសៀលថ្ងៃទី៣១ ខែសីហា ឆ្នាំ២០២១ ដោយមានការចូលរួមពីនាយករងរដ្ឋបាលខណ្ឌ, ប្រធានការិយាល័យជុំនាញ និងមន្ត្រីតំណាងឱ្យអាជ្ញាធរតាមបណ្ដារសង្កាត់ ព្រមទាំងអស់លោក-លោកស្រីចៅសង្កាត់ ផងដែរ។ កិច្ចប្រជុំនេះដែរ បានរៀបចំធ្វើឡើងតាមរយៈ Video Zoom សម្រាប់រដ្ឋបាលខណ្ឌទាំង១៤ ក្នុងរាជធានីភ្នំពេញ បន្ទាប់ពីមានការណែនាំក្នុងការពង្រឹងបន្ថែម ដើម្បីទប់ស្កាត់ការរីករាលដាលឆ្លងជំងឺកូវីដ១៩ ពីក្រសួងសុខាភិបាល ក៏ដូចជាការយកចិត្តទុកដាក់ដ៏ខ្ពង់ខ្ពស់បំផុតរបស់សម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា៕ | 2021-09-01T00:26:00+07:00 | freshnewsasia.com | https://m.freshnewsasia.com/index.php/en/localnews/211176-2021-08-31-10-26-49.html |
23c8f435-d9d9-4ae1-bf3c-ddf52fb887cd | មន្រ្តីជំនាញខេត្តព្រៃវែង ចុះចាក់វាក់សាំងការពារជំងឺដុំពកស្បែកគោ ក្របី នៅស្រុកកញ្ជ្រៀច ក្រោយឆ្លងកើតឡើងជាបន្តបន្ទាប់ | លោក អ៊ុក សំណាង ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តព្រៃវែង នៅថ្ងៃទី៣១ ខែសីហាឆ្នាំ២០២១នេះ បានដឹកនាំមន្ត្រីបសុព្យាបាលសត្វខេត្ត ចុះចាក់វ៉ាក់សាំងការពារជំងឺដុំពកស្បែកគោ ក្របី របស់ប្រជាពលរដ្ឋដែលកើតនូវជំងឺដុំពកនៅលើស្បែក ស្ថិតនៅភូមិអ្នកតាជ័យ ឃុំគោកគង់លិច ស្រុកកញ្ជ្រៀច ខេត្តព្រៃវែង។ លោក អ៊ុក សំណាង បានថ្លែងថា ចំពោះការចាក់វ៉ាក់សាំងការពារនូវជំងឺផ្សេងៗដល់សត្វគោ ក្របី នៅក្នុងខេត្តព្រៃវែង បានប្រមាណជាង៦ម៉ឺនក្បាលមកហើយ។ ដោយឡែកបញ្ហាចំពោះមុខ ដែលកើតនូវជំងឺដុំពកស្បែកគោ ក្របីនេះ ក្រសួងសិកម្ម រុក្ខាប្រមាញ់ និងនេសាទ ក៏បានផ្ដល់នូវវ៉ាក់សាំង ដើម្បីឱ្យមកមន្ទីរធ្វើការចាក់ការពារដល់សត្វគោ ក្របី របស់ប្រជាពលរដ្ឋដែលកើតនូវជំងឺដុំពកលើស្បែកនេះផងដែរ។ ប្រធានមន្ទីរបានបន្តទៀតថា ចំនួនគោនៅក្នុងខេត្តព្រៃវែង មានប្រមាណជាង៣៦ម៉ឺនក្បាល ហើយគោដែលកើតជំងឺដុំពកលើស្បែកនេះមានជាង៣០០ក្បាល។ លោក អ៊ុក សំណាង បានបញ្ជាក់ថា ជំងឺដុំពកស្បែកគោក្របីសម្រាប់ខេត្តព្រៃវែង គឺទើបតែនឹងកើតមានឡើងរយៈពេលតែជាងមួយខែប៉ុណ្ណោះ ហើយជំងឺនេះមានការឆ្លងរហ័សពីសត្វគោមួយ ទៅសត្វគោមួយទៀត តាមរយៈសត្វរុយ និងសត្វតាបោម ខាំ និងទុំ ទៅលើគោដែលមានជំងឺហើយបានឆ្លងទៅសត្វគោផ្សេងទៀត។ ជាការកត់សម្គាល់ បច្ចុប្បន្ននេះសត្វគោ ក្របី កំពុងតែកើតជំងឺដុំពកនេះស្ទើគ្រប់កន្លែង ប៉ុន្តែគោលដៅខ្លះមានចំណាត់ការទាន់របស់មន្រ្តីជំនាញ ខណៈគោលដៅខ្លះមិនមានចំណាត់ពីមន្រ្តីនោះឡើយ៕ | 2021-08-31T23:49:00+07:00 | freshnewsasia.com | https://m.freshnewsasia.com/index.php/en/localnews/211165-2021-08-31-09-49-58.html |
aaf3926f-9b2b-4a4c-9809-92923948e4ff | រដ្ឋបាលខេត្តព្រះសីហនុ សាងសង់អគារព្យាបាលជំងឺកូវីដ១៩បន្ថែម នៅក្នុងមន្ទីរពេទ្យបង្អែកខេត្ត និងណែនាំឲ្យមន្រ្តីរៀបចំធ្វើសួនច្បារ ដាំស្មៅ និងដាំដើមឈើឱ្យមានពណ៌បៃតង | ក្នុងឱកាសចុះពិនិត្យទីតាំងសាងសង់អគារព្យាបាលអ្នកជំងឺកូវីដ ដែលកំពុងរៀបចំសាងសង់នៅក្នុងបរិវេណ នៃមន្ទីរពទ្យបង្អែកខេត្តព្រះសីហនុ មានឈ្មោះថា «អគារតេជោព្យាបាលជំងឺកូវីដ១៩» នៅព្រឹកថ្ងៃទី៣១ ខែសីហា ឆ្នាំ២០២១នេះ លោក គួច ចំរើន អភិបាលខេត្តព្រះសីហនុ បានណែនាំក្រុមការងាសាងសង់ ពន្លឿនការសាងសង់ ការរៀបចំប្រព័ន្ធហេដ្ឋារចនាសម្ពន្ធ័ និងរៀបចំសួនច្បារ ដាំស្មៅ ដើមឈើ ឱ្យទីធ្លាមានសោភ័ណភាពនិងពណ៍បៃតង។ លោក គួច ចំរើន បានបន្ថែមថា មន្ទីរពេទ្យបង្អែកខេត្តព្រះសីហនុ ក្រៅពីការឧបត្ថម្ភពីសប្បុរសជនសម្តេចតេជោ ហ៊ុន សែន និងសម្តេចកិត្តិព្រឹត្តបណ្ឌិត ប៊ុន រ៉ានី ហ៊ុនសែន បានជួយជាបន្តបន្ទាប់ ដើម្បីធ្វើឱ្យមន្ទីរពេទ្យមួយនេះកាន់តែមានលទ្ធភាព ក្នុងបេសកម្មលើសេវាសុខភាពសាធារណៈនៅខេត្តព្រះសីហនុ។ អគារព្យាបាលអ្នកជំងឺកូវីដ១៩នេះ គឺជាសមិទ្ធផលថ្មីមួយទៀតក្នុងចំណោមសមិទ្ធិផលថ្មីៗជាច្រើនដូចជា មន្ទីរពិសោធន៍រកមេរោគកូវីដ-១៩, អគារព្យាបាលជំងឺកូវីដ-១៩ សម្រាប់ពិរុទ្ធជន និងកន្លែងផលិតអុកស៊ីសែនជាដើម។ សូមបញ្ជាក់ថា អគារសម្រាប់ព្យាបាលអ្នកជំងឺកូវីដ-១៩នេះ មានកម្ពស់០១ជាន់ ទំហំ ៣៣ម៉ែត្រ គុណ ៩០ម៉ែត្រ ធ្វើពីគ្រឹះសសរបេតុង ដំបូលប្រក់ស័ង្កសី គ្រោងចំណាយថវិកាប្រមាណ ៧០ម៉ឺនដុល្លារ ដែលជាថវិកាចូលរួម ពីសប្បុរសជន ដោយប្រើប្រាស់រយៈពេលសាងសង់ ៣ខែប៉ុណ្ណោះ។ អគារព្យាបាលនេះអាចដាក់គ្រែសម្រាប់ ព្យាបាលអ្នកជំងឺកូវីដ-១៩ កម្រិតស្រាលបានចំនួន ៣៥៦គ្រែ (គ្រែ០១ជាន់ ) ឬអាចបានចំនួន ៧១២គ្រែ ប្រសិនប្រើគ្រែ០២ជាន់។ សម្រាប់អគារសម្រាប់ព្យាបាលអ្នកជំងឺកូវីដ១៩នេះ បច្ចុប្បន្ននេះមានសប្បុរសជនចាប់ផ្តើមឧបត្ថម្ភបានមួយចំនួនដូចជា៖ លោក សាយ សំអាល់ ឧបត្ថម្ភ១០ម៉ឺនដុល្លារ, លោកឧកញ៉ា លី គួង ឧបត្ថម្ភ៥ម៉ឺនដុល្លារ, លោកឧកញ៉ា ទៀ វិចិត្រ ឧបត្ថម្ភ៥ម៉ឺនដុល្លារ, លោកឧកញ៉ា លាង ឃុន ឧបត្ថម្ភ ដែក១៦លី ចំនួន១៤,៦៥តោន, ដែក១២លី ចំនួន៤,៩២តោន និងលោក សាន ហេង ឧបត្ថម្ភ៥ម៉ឺនដុល្លារ៕ | 2021-08-31T22:42:00+07:00 | freshnewsasia.com | https://m.freshnewsasia.com/index.php/en/localnews/211155-2021-08-31-08-42-22.html |
3cd73fb3-5d33-42fd-aba3-fd3c3c5c34b2 | ខេត្តត្បូងឃ្មុំ បង្ហាញអត្តសញ្ញាណអ្នកជំងឺកូវីដ-១៩ ចំនួន៩២នាក់ ជាសះស្បើយ២៤នាក់ | រដ្ឋបាលខេត្តត្បូងឃ្មុំ បានចេញសេចក្តីប្រកាសព័ត៌មានស្តីពីការរកឃើញអ្នកកើតជំងឺកូវីដ-១៩ ចំនួន៩២នាក់ អ្នកជាសះស្បើយចំនួន២៥នាក់បន្ថែមទៀត នាថ្ងៃទី៣០ ខែសីហា ម្សិលមិញ ដែលចេញផ្សាយដោយក្រសួងសុខាភិបាលព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅថ្ងៃទី៣១ ខែសីហានេះ។ ជាមួយនឹងការរកឃើញអ្នកជំងឺកូវីដ-១៩ ចំនួន៩២នាក់បន្ថែមទៀតនេះ រដ្ឋបាលខេត្ត សូមអំពាវនាវដល់អ្នកប៉ះពាល់ផ្ទាល់ និងអ្នកប៉ះពាល់ប្រយោល សូមរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកដែលប៉ះពាល់ដោយប្រយោលជាមួយអ្នកវិជ្ជមានជំងឺកូវីដ-១៩ ខាងលើ សូមរួសរាន់ធ្វើចត្តាឡីស័កនៅតាមផ្ទះ ក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធជាមួយអ្នកដទៃជាដាច់ខាត។ ប្រសិនបើប្រជាពលរដ្ឋមានរោគសញ្ញា ផ្តាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលបងប្អូនស្នាក់នៅ និងរាយការណ៏ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមលេខទូរស័ព្ទលេខ៖ ០១២ ៩៨៣ ៦៣៩/ ០៩៧ ៦៤៧ ៧៧ ៣៧/ ០១២ ៩៦៨ ៤៣២ និង ០៩៧ ៩៧៩ ៩៨ ៩៨៕ | 2021-08-31T22:18:00+07:00 | freshnewsasia.com | https://m.freshnewsasia.com/index.php/en/localnews/211149-2021-08-31-08-18-46.html |
e52bd14c-fd92-4b47-977c-8da53af557fc | ខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ៦នាក់ និងជាសះស្បើយ ១៨នាក់ | រដ្ឋបាលខេត្តស្វាយរៀង នៅថ្ងៃទី៣១ខែសីហា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៦នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ ខណៈអ្នកជាសះស្បើយ ១៨នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-08-31T21:56:00+07:00 | freshnewsasia.com | https://m.freshnewsasia.com/index.php/en/localnews/211145-2021-08-31-07-56-16.html |
b60753da-4b89-4c4d-aa5d-344780685871 | ក្រសួងអប់រំ ផ្ដល់អាទិភាពលើសិស្សថ្នាក់ទី៩ និងទី១២ នៅតំបន់មានហានិភ័យជំងឺកូវីដ១៩ទាប ឲ្យរៀននៅតាមសាលា តែមិនឲ្យលើស១៥នាក់ | ក្រសួងអប់រំ យុវជន និងកីឡា បានផ្ដល់អាទិភាពទៅលើសិស្សថ្នាក់ទី៩ និងទី១២ នៅតំបន់មានហានិភ័យទាប ឲ្យរៀននៅតាមសាលារៀន ប៉ុន្តែក្នុងរូបភាពជាការរៀនតាមបណ្តុំ ដែលមានចំនួនតិចជាង១៥នាក់ និងឆ្លាស់វេន ដើម្បីងាយស្រួលក្នុងការបង្រៀន និងការគ្រប់គ្រង។ នេះបើតាមសេចក្តីណែនាំរបស់លោក ហង់ជួន ណារ៉ុន រដ្ឋមន្ត្រីក្រសួងអប់រំ ដែលបណ្តាញព័ត៌មាន Fresh News ទទួលបាននៅថ្ងៃទី៣១ ខែសីហា ឆ្នាំ២០២១នេះ។ ក្រសួងអប់រំបានឲ្យដឹងទៀតថា ចំពោះកម្រិតថ្នាក់ផ្សេងទៀត អាចរៀបចំការរៀនជាបណ្តុំ មិនឲ្យលើសពី១៥នាក់ ទៅតាមស្ថានភាពជាក់ស្តែង ដោយអាចរៀបចំការរៀន តាមបណ្តុំនៅសាលារៀន និងបែងចែកវេន ឬបណ្តុំតាមចម្រុះថ្នាក់, ឬអាចរៀបចំនៅតាមផ្ទះ វត្តអារាម ឬកន្លែងសមស្រប។ ក្រសួងអប់រំនៅតែបន្តអនុវត្តការបង្រៀនតាមបែបចម្រុះ និងតាមប្រព័ន្ធអេឡិចត្រូនិក ដោយគ្រូបង្រៀនអាចបង្រៀន Live និងផ្ដល់ឱកាសដល់សិស្ស ក្នុងការធ្វើស្វ័យសិក្សា ដោយប្រើប្រាស់សៀវភៅសិក្សាគោល និងតាមបែបអេឡិចត្រូនិកអនុវត្តការធ្វើតេស្ត។ លើសពីនោះទៀត ការវាយតម្លៃការសិក្សាសិស្ស ជាពិសេសថ្នាក់ទី៩ និងទី១២ ឲ្យបានគត់មត់ ក្រោមរូបភាពជាការប្រឡង ការធ្វើតេស្តដាក់ពិន្ទុប្រចាំខែ ត្រីមាសប្រចាំឆ្នាំ។ នេះជាការគូសបញ្ជាក់បន្ថែម របស់ក្រសួងអប់រំ។ បន្ថែមពីនោះទៀត ក្រសួងអប់រំ ក៏បានតម្រូវឲ្យគ្រូបង្រៀន ដែលមានអាយុលើសពី៥០ឆ្នាំឡើងទៅ គួរតែបង្រៀនតាមអនឡាញ ឬចែកសន្លឹកកិច្ចការ។ ហើយក៏មិនអនុញ្ញាតឲ្យមានការលក់ដូរចំណី ឬអាហារ និងសកម្មភាពហាត់កីឡា នៅក្នុងគ្រឹះស្ថានសិក្សានោះទេ។ គូសបញ្ជាក់ថា សម្តេចតេជោ ហ៊ុន សែន នៅថ្ងៃទី៣១ ខែសីហា ឆ្នាំ២០២១នេះ បានណែនាំដល់រដ្ឋមន្រ្តីក្រសួងអប់រំ យុវជន និងកីឡា ឲ្យពិភាក្សាជាមួយ អភិបាលរាជធានីខេត្តទាំងអស់ ដើម្បីបើកសាលារៀនឡើងវិញ នៅទីតាំងដែលគ្មានការឆ្លងរីករាលដាលជំងឺកូវីដ១៩ នៅតាមទីជនបទ ក្នុងប្រទេសកម្ពុជា។ ការណែនាំនេះ បានធ្វើឡើងបន្ទាប់ពី សម្តេចតេជោ ហ៊ុន សែន សង្កេតឃើញថា កន្លងមកជំងឺកូវីដ១៩ បានរីករាលដាលភាគច្រើននៅតាមទីក្រុង និងទីប្រជុំជន ឯតាមជនបទខេត្តខ្លះស្ទើរតែមិនមានករណីឆ្លងទៀតផង ប៉ុន្តែសាលារៀនទាំងនោះត្រូវបានបិទ ដែលនាំឲ្យប៉ះពាល់ដល់ការសិក្សារបស់ពួកគេ៕ | 2021-08-31T21:41:00+07:00 | freshnewsasia.com | https://m.freshnewsasia.com/index.php/en/localnews/211141-2021-08-31-07-41-44.html |
d765c7a5-563b-4c94-8985-fa40e0ca5142 | ពលរដ្ឋនៅស្រុករុក្ខគិរី ខេត្តបាត់ដំបង បានទទួលវ៉ាក់សាំងបង្ការជំងឺកូវីដ១៩ | ប្រជាពលរដ្ឋរស់នៅស្រុករុក្ខគិរី ខេត្តបាត់ដំបង នៅថ្ងៃទី៣១ ខែសីហា ឆ្នាំ២០២១នេះ បានចាប់ផ្តើមទទួលវ៉ាក់សាំងបង្ការជំងឺកូវីដ១៩ ដូសទី១។ ក្នុងឱកាសទទួលបានវ៉ាក់សាំងនេះ ប្រជាពលរដ្ឋរស់នៅស្រុករុក្ខគីរីទាំងអស់ បានសម្តែងក្តីសប្បាយរីករាយយ៉ាងខ្លាំង និងសូមថ្លែងអំណរគុណយ៉ាងជ្រាលជ្រៅចំពោះសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលក្នុងកាលៈទេសៈដ៏លំបាកនេះ សម្ដេចបានស្វះស្វែងរកជំនួយវ៉ាក់សាំង និងទិញវ៉ាក់សាំងមកចាក់ជូនកងកម្លាំងប្រដាប់អាវុធ មន្ត្រីរាជការស៊ីវិល និងប្រជាពលរដ្ឋ កម្មករ-កម្មការិនី និយោជិតដោយឥតគិតថ្លៃ។ ដើម្បីឱ្យដំណើរការចាក់វ៉ាក់សាំងជូនប្រជាពលរដ្ឋឱ្យរលូននោះ លោកឧត្តមសេនីយ៍ទោ សេង ធារិន មេបញ្ជាការរង និងជានាយសេនាធិការយោធភូមិភាគទី៥ បានអញ្ជើញចុះត្រួតពិនិត្យយុទ្ធនាការចាក់វ៉ាក់សាំងដូសទី១ ជូនប្រជាពលរដ្ឋ រស់នៅក្នុងភូមិព្រៃអម្ពាន់ ឃុំស្តុកប្រវឹក និងភូមិព្រែកតាវែន ឃុំព្រែកជីក ស្រុករុក្ខគីរី ខេត្តបាត់ដំបង។ នាឱកាសនោះដែរ លោកឧត្តមសេនីយ៍ទោ សេង ធារិន បានក្រើនរំឮកដល់ប្រជាពលរដ្ឋទាំងអស់ថា ទោះបីបានទទួលវ៉ាក់សាំងការពារជំងឺកូវីដ១៩ ហើយក្តីត្រូវប្រកាន់ខ្ជាប់វិធានការរបស់ប្រមុខរាជរដ្ឋាភិបាល «៣កុំ និង៣ការពារ» និងវិធានការនានារបស់ក្រសួងសុខាភិបាល៕ | 2021-08-31T21:37:00+07:00 | freshnewsasia.com | https://m.freshnewsasia.com/index.php/en/localnews/211140-2021-08-31-07-37-03.html |
33e3fbf1-e856-4062-91d6-f3ccb5d5d618 | ខេត្តប៉ៃលិន បង្ហាញអត្តសញ្ញាណអ្នកជំងឺកូវីដ ចំនួន១៧នាក់ និងជាសះស្បើយ៣នាក់ | រដ្ឋបាលខេត្តប៉ៃលិន បានប្រកាសពីការរកឃើញចំនួនអ្នកឆ្លងជំងឺកូវីដ១៩ ចំនួន១៧ករណី ដែលជាពលករមកពីប្រទេសថៃ និងកំពុងសម្រាកព្យាបាលនៅមណ្ឌល ព្រមទាំងអ្នកធ្វើដំណើរមកពីខេត្តបាត់ដំបង តាមរយៈតេស្ដរហ័ស (Rapid Test) និងជាសះស្បើយចំនួន៣នាក់ នាថ្ងៃទី៣០ ខែសីហា ឆ្នាំ២០២១ ម្សិលមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី៣១ ខែសីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក៕ | 2021-08-31T21:18:00+07:00 | freshnewsasia.com | https://m.freshnewsasia.com/index.php/en/localnews/211136-2021-08-31-07-18-40.html |
fd71a109-bc06-47be-b5a8-4dc07e80ce60 | អ្នកជំងឺកូវីដ ១១នាក់ទៀតបានស្លាប់ និងឆ្លងថ្មីជាង ៤រយនាក់ | អ្នកជំងឺកូវីដ-១៩ ចំនួន ១១នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជាង ១ពាន់ ៩រយនាក់ (១.៩០៣) ហើយ គិតត្រឹមថ្ងៃទី៣១ ខែសីហា។ ចំពោះករណីឆ្លងថ្មីវិញមានចំនួន ៤៣៩នាក់ ក្នុងនោះជាង ១០០នាក់ ជាករណីនាំចូលពីក្រៅប្រទេស។ ជាមួយគ្នានេះ ក្រសួងសុខាភិបាល បានរកឃើញមេរោគកូវីដ១៩ បំប្លែងថ្មី ដែនតា (Delta) បានកើនឡើងជិត ២ពាន់នាក់ហើយ គិតត្រឹមថ្ងៃទី៣១ ខែសីហា ក្រោយពេលរកឃើញអ្នកឆ្លងថ្មីចំនួន ៨៤នាក់ បន្ថែមទៀត នៅរាជធានីភ្នំពេញ ខេត្តបន្ទាយមានជ័យ ខេត្តបាត់ដំបង និងខេត្តមួយចំនួនទៀត។ រហូតមកទល់ពេលនេះមេរោគបំប្លែងថ្មីនេះ បានរាតត្បាតស្ទើរតែពាសពេញប្រទេសហើយ លើកលែងតែខេត្តកែប និងខេត្តក្រចេះប៉ុណ្ណោះ។ គិតត្រឹមព្រឹកថ្ងៃទី៣១ ខែសីហា កម្ពុជាមានអ្នកកើតជំងឺកូវីដ-១៩ ជាង ៩ម៉ឺន ៣ពាន់នាក់ (៩៣.០៥៣) ក្នុងនោះអ្នកជាសះស្បើយមានជិត ៨ម៉ឺន ៩ពាន់នាក់ (៨៨.៧៨៦)។ ចំពោះការចាក់វ៉ាក់សាំងបង្ការជំងឺកូវីដ១៩ វិញ ក្រសួងសុខាភិបាលប្រកាសថា គិតត្រឹមថ្ងៃទី៣០ ខែសីហារដ្ឋាភិបាលចាក់វ៉ាក់សាំងជូនពលរដ្ឋបានជិត ៩២ភាគរយហើយក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ៧៧ភាគរយ ក្នុងចំណោមអ្នកដែលត្រូវចាក់សរុបជិត ២លាននាក់។ ជាមួយគ្នានេះ រដ្ឋាភិបាលបាននាំចូលវ៉ាក់សាំងបង្ការជំងឺកូវីដ១៩ ស៊ីណូវ៉ាក់ (Sinovac) ចំនួន ២លានដូសបន្ថែមទៀត ដឹកមកដល់កម្ពុជាហើយនៅព្រឹកថ្ងៃទី៣១ ខែសីហា។ លោក ហ៊ុន សែន បានបង្ហោះសារនៅក្នុងហ្វេសប៊ុករបស់លោកថា វ៉ាក់សាំងដែលរដ្ឋាភិបាលបានបញ្ជាទិញពីប្រទេសចិននេះ ត្រៀមសម្រាប់ចាក់ដូសទី៣ ឬហៅថាដូសជំរុញ ជូនប្រជាពលរដ្ឋ។ គិតត្រឹមថ្ងៃទី៣១ ខែសីហា កម្ពុជា មានវ៉ាក់សាំងបង្ការជំងឺកូវីដ១៩ សរុបជាង២៥លានដូសហើយ។វ៉ាក់សាំងភាគច្រើនរដ្ឋាភិបាលបានទិញពីប្រទេសចិន និងមួយចំនួនទៀតជាជំនួយមនុស្សធម៌ពីប្រទេសជាមិត្ត៕ | 2021-08-31T20:52:00+07:00 | rfa.org | https://www.rfa.org/khmer/news/health/cambodia-reports-11-new-deaths-and-439-new-cases-of-covid-19-on-august-31-08312021095021.html |
92c2777a-e95e-47f4-9bb3-d55c4663d251 | BREKING: ក្រសួងអប់រំ ចេញសេចក្តីណែនាំពីការបង្រៀន និងរៀនតាមបណ្តុំ សម្រាប់សាលារដ្ឋ និងឯកជន នៅភូមិសាស្ត្រ ដែលមានហានិភ័យនៃជំងឺកូវីដ១៩ទាប (Video inside) | លោក ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា នៅថ្ងៃទី៣១ ខែសីហានេះ បានចេញសេចក្តីណែនាំពីការបង្រៀន និងរៀនតាមបណ្តុំ សម្រាប់សាលារដ្ឋ និងឯកជននៅភូមិសាស្ត្រដែលមានហានិភ័យនៃជំងឺកូវីដ១៩ទាប។ នេះបើតាមសេចក្តីណែនាំដែលបណ្តាញព័ត៌មាន Fresh News ទទួលបាន។ សេចក្តីណែនាំរបស់ក្រសួងអប់រំបានបញ្ជាក់ថា ក្នុងអំឡុងពេល នៃការផ្អាកដំណើរការគ្រឹះស្ថានសិក្សា ដោយសារព្រឹត្តិការណ៍សហគមន៍២០កុម្ភៈ ២០២១ គ្រឹះស្ថានសិក្សាបានដំណើរការការរបង្រៀន និងរៀនពីចម្ងាយ តាមគ្រប់រូបភាព ក្នុងនោះក៏មានការបង្រៀន និងរៀនតាមបណ្តុំ ដែលជាការមករៀនជុំគ្នា ក្នុងទ្រង់ទ្រាយតូច រវាងគ្រូបង្រៀន និងសិស្ស នៅទីកន្លែងដែលមានសុវត្ថិភាព។ ដើម្បីធានាបាននូវការបន្តការសិក្សា របស់សិស្សានុសិស្ស និស្សិត ចាប់ពីខែកញ្ញារហូតដល់ការបិទបញ្ចប់ ឆ្នាំសិក្សា២០២០-២០២១ នៅខែវិច្ឆិកា ឆ្នាំ២០២១ និងដើម្បីរៀបចំការប្រឡងសញ្ញាបត្រមធ្យមសិក្សាបឋមភូមិ ក្នុងខែវិច្ឆិកា និងមធ្យមសិក្សាទុតិយភូមិ ក្នុងខែធ្នូ ឆ្នាំ២០២១ គ្រឹះស្ថានសិក្សាសាធារណៈ និងឯកជន អាចពិនិត្យលទ្ធភាពអនុវត្តការបង្រៀន និងរៀនតាមបណ្តុំ អាស្រ័យលើស្ថានភាព ធនធាន និងការច្នៃប្រឌិតរបស់គណៈគ្រប់គ្រងគ្រឹះស្ថានសិក្សា លោកគ្រូអ្នកគ្រូ នៅភូមិសាស្ត្រ ដែលធានាថា មិនមានការឆ្លងជំងឺកូវីដ-១៩ ជាពិសេសនៅតាមក្រុង-ស្រុក-ខណ្ឌ ដែលចាត់ទុកថា មានសុវត្ថិភាព នៅតាមខេត្តមួយចំនួន ឬយ៉ាងហោចណាស់ការរៀនជាបណ្ដុំចំនួនតិចជាង១៥ នាក់នៅតាមថ្នាក់រៀន នៅតាមក្រុង-ស្រុក-ខណ្ឌ ដែលគ្មានការឆ្លងជំងឺកូវីដ-១៩។ ការបើកដំណើរការឡើងវិញគ្រឹះស្ថានសិក្សាចំណេះទូទៅគ្រប់កម្រិត នៅតាមក្រុង ស្រុក ខណ្ឌដែលមានហានិភ័យទាប ដោយអាជ្ញាធររាជធានី ខេត្ត ត្រូវធ្វើការវាយតម្លៃស្ថានភាពជាក់ស្តែង និងការអនុវត្តនូវគម្លាតសុវត្ថិភាព និងវិធានការសុខាភិបាលចាំបាច់នានា * គណៈអភិបាលរាជធានី ខេត្តត្រូវកំណត់ភូមិសាស្ត្រដែលមានហានិភ័យខ្ពស់ ភូមិសាស្ត្រដែលមានហានិភ័យទាប និងភូមិសាស្រ្តដែលពុំមានការឆ្លងជំងឺកូវីដ-១៩ * មន្ទីរអប់រំ យុវជន និងកីឡារាជធានី ខេត្ត ត្រូវពិភាក្សាជាមួយគណៈអភិបាលរាជធានី ខេត្តដើម្បីជ្រើសរើសសាលាមត្តេយ្យសិក្សា សាលាបឋមសិក្សា អនុវិទ្យាល័យ និងវិទ្យាល័យដែលមានលទ្ធភាពបើកដំណើរការឡើងវិញ * វាយតម្លៃ និងជ្រើសរើសគ្រឹះស្ថានសិក្សា ដែលត្រូវបើកដំណើរការឡើងវិញ ដោយត្រូវរៀបចំ យន្តការរៀននិងបង្រៀន និងត្រូវរៀបចំជាផែនការ ឲ្យបានច្បាស់លាស់ ដោយមានការអនុម័តពីអាជ្ញាធររាជធានី ខេត្ត រួចផ្ញើមកក្រសួង ដើម្បីបូកសរុប * ត្រូវបង្កើតគណៈកម្មការគ្រប់គ្រងសាលារៀន ដោយមានការចូលរួមពីមាតាបិតា បុគ្គលិកសុខាភិបាល និងអាជ្ញាធរមូលដ្ឋាន ដើម្បីផ្តល់ព័ត៌មាន * ត្រូវអនុវត្តឲ្យបានខ្ជាប់ខ្ជួននូវគោលការណ៍ប្រតិបត្តិស្តង់ដា (SOP) សម្រាប់ដំណើរការគ្រឹះស្ថានសិក្សាឡើងវិញ ក្នុងបរិបទនៃជំងឺកូវីដ-១៩ របស់ក្រសួងអប់រំ យុវជន និងកីឡាចុះថ្ងៃទី០៤ ខែសីហា ឆ្នាំ២០២០។ * ត្រូវបន្តអនុវត្តកម្មវិធីសិក្សាបង្រួញ * រៀបចំផែនការបង្រៀនប្រចាំសប្តាហ៍ និងប្រចាំខែឡើងវិញដោយផ្តោតលើខ្លឹមសារមេរៀនសំខាន់ៗ ដែលជាមូលដ្ឋានគ្រឹះក្នុងការបន្តការសិក្សានៅថ្នាក់បន្តបន្ទាប់ទៀត សង្ខេបខ្លឹមសារមេរៀនដោយផ្តោតលើបញ្ញត្តិ ដែលធ្វើឱ្យសិស្សងាយយល់ និងអាចយកទៅអនុវត្តបាន * លើកទឹកចិត្តសិស្សដែលមានលទ្ធភាពរៀនតាមប្រព័ន្ធអេឡិចត្រូនិក ឲ្យចេះប្រើប្រាស់វីដេអូនៃការបង្រៀន និងសន្លឹកកិច្ចការ ដែលផលិតដោយនាយកដ្ឋានជំនាញ នៃក្រសួង និងដែលមានចែកចាយក្នុងបណ្តាញតេឡេក្រាមវេបសាយ ឬកម្មវិធីទូរសព្ទដៃ * លើកទឹកចិត្ត និងជួយសិស្សឲ្យអនុវត្តលំហាត់ ឬធ្វើការហ្វឹកហាត់បន្ថែមនៅផ្ទះ * មុខវិជ្ជាផ្សេងទៀត ត្រូវព្យួរសិនដោយនឹងត្រូវរៀនបំពេញបន្ថែម នៅដើមឆ្នាំសិក្សាបន្ទាប់ ការបន្តរៀនតាមបណ្ដុំ ដែលមានចំនួនតិចជាង១៥ នាក់ និងផ្លាស់វេន ឬការរៀនតាមបែបចម្រុះចំពោះតំបន់ប្រជុំជន និងទីក្រុង ដែលមានការឆ្លងតិច និងមានការចាក់វ៉ាក់សាំងរួចហើយ * វាយតម្លៃតំបន់សិក្សា ដើម្បីរៀបចំយន្តការរៀននិងបង្រៀន និងត្រូវរៀបចំជាផែនការឲ្យបានច្បាស់លាស់ ដោយមានការអនុម័តពីអាជ្ញាធររាជធានី ខេត្ត រួចផ្ញើមកក្រសួងដើម្បីបូកសរុប * ត្រូវបង្កើតគណៈកម្មការគ្រប់គ្រងសាលារៀន ដោយមានការចូលរួមពីមាតាបិតា និងអាជ្ញាធរមូលដ្ឋាន ដើម្បីផ្តល់ព័ត៌មាន * ផ្តល់អាទិភាពទៅលើសិស្សថ្នាក់ទី៩ និងទី១២ ឱ្យរៀននៅតាមសាលារៀន ប៉ុន្តែក្នុងរូបភាពជាការរៀនតាមបណ្តុំ ដែលមានចំនួនតិចជាង១៥នាក់ និងឆ្លាស់វេន ដើម្បីងាយស្រួលក្នុងការបង្រៀន និងការគ្រប់គ្រង * ចំពោះកម្រិតថ្នាក់ផ្សេងទៀត អាចរៀបចំការរៀនជាបណ្តុំ មិនឱ្យលើសពី១៥នាក់ ទៅតាមស្ថានភាពជាក់ស្តែង ដោយអាចរៀបចំការរៀន តាមបណ្តុំនៅសាលារៀន និងបែងចែកវេន ឬបណ្តុំតាមចម្រុះថ្នាក់, ឬអាចរៀបចំនៅតាមផ្ទះ វត្តអារាម ឬកន្លែងសមស្រប * រៀបចំចងក្រងបញ្ជីឈ្មោះសិស្សតាមបណ្តុំ និងតាមកម្រិតថ្នាក់នីមួយៗ។ ករណីបណ្តុំមានសិស្សតិចពេក អាចផ្ដួបកម្រិតថ្នាក់ចូលគ្នា ឬអាចផ្ដួបលើសពី២កម្រិតថ្នាក់។ ចំពោះការធ្វើតេស្តសិស្សប្រចាំខែ ឬឆមាស ករណីគ្រូបង្រៀនថ្នាក់គួប តាមបណ្តុំមិនអាចរៀបចំខ្លឹមសារតេស្ត ឬកែកិច្ចការបាន ត្រូវសហការគ្នាជាមួយគ្រូបង្រៀននៃកម្រិតថ្នាក់នោះ * បែងចែកគ្រូបង្រៀនឱ្យទទួលខុសត្រូវតាមបណ្តុំ ឬតាមកម្រិតថ្នាក់នីមួយៗ (ករណីគ្រូបង្រៀនមិនអាចសម្របសម្រួល បានត្រូវរៀបចំសិស្សធំ នៅបណ្ដុំជាមួយគ្នា ឬមាតាបិតាជួយសិស្សតូចៗ) * ត្រូវបន្តអនុវត្តវិធីសាស្រ្តនៃការសិក្សាតាមបែបចម្រុះ - បន្តការរៀនតាមបែបចម្រុះ ដូចជារៀនតាមអនឡាញ, ចែកឯកសារ, និងរៀនផ្ទាល់ក្នុងថ្នាក់ ដោយត្រូវបែកចែកតាមវេនតាមក្រុម និងត្រូវពង្រឹងអនាម័យជាប្រចាំ - លើកទឹកចិត្តសិស្ស ដែលមានលទ្ធភាពរៀន តាមប្រព័ន្ធអេឡិចត្រូនិក ឱ្យចេះប្រើប្រាស់ វីដេអូនៃការបង្រៀន និងសន្លឹកកិច្ចការ ដែលផលិតដោយនាយកដ្ឋានជំនាញនៃក្រសួង និងដែលមានចែកចាយក្នុងបណ្តាញតេឡេក្រាម, វេបសាយ, ឬកម្មវិធីទូរសព្ទដៃ - បន្តអនុវត្តការបង្រៀនតាមបែបចម្រុះ និងតាមប្រព័ន្ធអេឡិចត្រូនិក ដោយគ្រូបង្រៀនអាចបង្រៀន Live និងផ្ដល់ឱកាសដល់សិស្សក្នុងការធ្វើស្វ័យសិក្សា ដោយប្រើប្រាស់សៀវភៅសិក្សាគោល និងតាមបែបអេឡិចត្រូនិកអនុវត្តការធ្វើតេស្ត និងការវាយតម្លៃការសិក្សាសិស្ស ជាពិសេសថ្នាក់ទី៩ និងទី១២ ឱ្យបានគត់មត់ ក្រោមរូបភាពជាការប្រឡង ការធ្វើតេស្តដាក់ពិន្ទុប្រចាំខែ ត្រីមាស ប្រចាំឆ្នាំ * ការអនុវត្តកម្មវិធីសិក្សាបង្រួញ - រៀបចំផែនការបង្រៀនប្រចាំសប្តាហ៍ និងប្រចាំខែឡើងវិញ ដោយផ្តោតលើខ្លឹមសារមេរៀនសំខាន់ៗ ដែលជាមូលដ្ឋានគ្រឹះ ក្នុងការបន្តការសិក្សានៅថ្នាក់បន្តបន្ទាប់ទៀត - សង្ខេបខ្លឹមសារមេរៀនដោយផ្តោតលើបញ្ញត្តិ ដែលធ្វើឱ្យសិស្សងាយយល់ និងអាចយកទៅអនុវត្តបាន - លើកទឹកចិត្ត និងជួយសិស្សឱ្យអនុវត្តលំហាត់ ឬធ្វើការហ្វឹកហាត់បន្ថែមនៅផ្ទះ - មុខវិជ្ជាផ្សេងទៀត ត្រូវព្យួរសិនដោយនឹងត្រូវរៀនបំពេញបន្ថែម នៅដើមឆ្នាំសិក្សាបន្ទាប់ ការបង្រៀន និងរៀនពីចម្ងាយ តាមអនឡាញ ចំពោះភូមិសាស្ត្រដែលមានហានិភ័យខ្ពស់ * បន្តការបង្រៀន និងរៀនតាមប្រព័ន្ធអេឡិចត្រូនិក និងចែកឯកសារ * បន្តអនុវត្តការបង្រៀនតាមបែបចម្រុះ និងតាមប្រព័ន្ធអេឡិចត្រូនិក ដោយគ្រូបង្រៀនអាចបង្រៀន Live និងផ្ដល់ឱកាសដល់សិស្ស ក្នុងការធ្វើស្វ័យសិក្សាដោយប្រើប្រាស់ សៀវភៅសិក្សាគោល និងតាមបែបអេឡិចត្រូនិក * អនុវត្តការធ្វើតេស្ត និងការវាយតម្លៃការសិក្សាសិស្ស ជាពិសេសថ្នាក់ទី៩ និងទី១២ ឱ្យបានគត់មត់ ក្រោមរូបភាពជាការប្រឡង ការធ្វើតេស្តដាក់ពិន្ទុប្រចាំខែ ត្រីមាស ប្រចាំឆ្នាំ * ចំពោះភូមិសាស្ត្រដែលមានហានិភ័យខ្ពស់ អាចរៀបចំឱ្យមានការរៀនជាបណ្ដុំនៅតាមផ្ទះ ការសិក្សាទៅតាមកន្លែងជាក់ស្តែង ដែលជ្រើសរើសដោយសហគមន៍ និងអាជ្ញាធរស្រុក និងការធ្វើជាបណ្ដុំស្វ័យសិក្សា ដោយសិស្សថ្នាក់ខ្ពស់ ជួយសិស្សថ្នាក់ទាបជាដើម * ចំពោះភូមិសាស្ត្រដែលមានហានិភ័យខ្ពស់ ត្រូវតែមានការយល់ព្រមពីមាតាបិតា ឬអាណាព្យាបាល និងទាមទារការចូលរួមពីមាតាបិតា ហើយត្រូវអនុវត្តតាមការរៀនតាម សន្លឹកកិច្ចការ * ជំរុញមាតាបិតាក្នុងការជួយលើកទឹកចិត្ត និងបង្កលក្ខណៈដល់ការសិក្សាពីចម្ងាយ និងស្វ័យសិក្សារបស់សិស្ស ជាពិសេសសិស្សតូចៗ។ ការពង្រឹងវិធានការការពារសុខភាពបុគ្គលិកអប់រំ អ្នកសិក្សា ជាពិសេសគ្រូបង្រៀនដែលមានអាយុលើសពី ៥០ឆ្នាំឡើងទៅ និងការបង្ការទប់ស្កាត់ការឆ្លងរីករាលដាលនៃជំងឺកូវីដ-១៩៖ * គណៈគ្រប់គ្រងគ្រឹះស្ថានសិក្សាត្រូវពិនិត្យមើល, ចាត់វិធានការថែទាំ, លើកកម្ពស់អនាម័យ សណ្តាប់ធ្នាប់នៅសាលារៀន ទោះបីជាគ្រឹះស្ថានសិក្សាមិនទាន់បើកដំណើរការឡើងវិញក៏ដោយ * មិនអនុញ្ញាតឱ្យមានការលក់ដូរចំណី ឬអាហារ និងសកម្មភាពហាត់កីឡា នៅក្នុងគ្រឹះស្ថានសិក្សានោះទេ * គ្រូបង្រៀនដែលមានអាយុលើសពី៥០ឆ្នាំឡើងទៅ គួរតែបង្រៀនតាមអនឡាញ ឬចែកសន្លឹកកិច្ចការ។ ការបង្កើតគណៈកម្មការគ្រប់គ្រងសាលារៀន ដោយមានការចូលរួមពីមាតាបិតា និងអាជ្ញាធរមូលដ្ឋាន ដើម្បីសម្រេចនៅកម្រិតសាលារៀន ក្នុងការបើកឬផ្អាកដំណើរការសាលារៀន៕ | 2021-08-31T20:49:00+07:00 | freshnewsasia.com | https://m.freshnewsasia.com/index.php/en/localnews/211133-2021-08-31-06-49-06.html |
81c24dc1-eefb-4ec4-8964-0795973e0b34 | រដ្ឋបាលខេត្តស្វាយរៀង ណែនាំពីវិធានការបន្ទាន់ ដើម្បីត្រួតពិនិត្យ និងទប់ស្កាត់ការឆ្លងរាលដាលជំងឺដុំពកស្បែកលើសត្វគោ ក្របី | រដ្ឋបាលខេត្តស្វាយរៀង នៅថ្ងៃទី៣១ ខែសីហា ឆ្នាំ២០២១នេះ បានចេញសេចក្តីណែនាំ ស្ដីពីវិធានការបន្ទាន់ដើម្បីត្រួតពិនិត្យ និងទប់ស្កាត់ការឆ្លងរីករាលដាលនៃជំងឺដំពកស្បែកសត្វគោ ក្របី ដល់មន្ទីរកសិកម្ម រុក្ខាប្រមាញ់ និងនេសាទខេត្ត មន្ទីរព័ត៌មានខេត្ត ស្នងការនគរបាលខេត្ត កងរាជអាវុធហត្ថខេត្ត តំបន់ប្រតិបត្តិការសឹករងខេត្ត លោកអភិបាលក្រុងស្រុកទាំង៨។ ជំងឺដុំពកស្បែកសត្វគោក្របី គឺជាជំងឺបង្កដោយវីរុស បច្ចុប្បន្នកំពុងរីករាលដាលនៅតាមបណ្ដាខេត្តជាច្រើន នៅក្នុងប្រទេសកម្ពុជាដោយឡែកខេត្តស្វាយរៀង គិតពីខែមិថុនា រហូតដល់ខែសីហា ឆ្នាំ២០២១នេះ សត្វឈឺជំងឺដុំពកស្បែក មានប្រមាណជាង១ពាន់ក្បាល ហើយនៅតាមបណ្ដាក្រុងស្រុកចំនួន៧ ដែលជាសញ្ញាហានិភ័យខ្ពស់នៃការឆ្លងរាលដាលនៅក្នុងលក្ខណៈទ្រង់ទ្រាយធំដែលបង្កផលប៉ះពាល់យ៉ាងធ្ងន់ធ្ងរដល់សេដ្ឋកិច្ចរបស់គ្រួសារកសិករចិញ្ចឹមសត្វ និងសេដ្ឋកិច្ចរបស់ខេត្ត។ ជំងឺបើតាមសេចក្តីណែនាំបានឱ្យដឹងថា ដុំពកស្បែកគោក្របីនេះ កើតឡើងដោយមានលេចចេញនូវរោគសញ្ញាសំខាន់ៗមួយចំនួនដូចជា៖ មានដុំពកតូចជាច្រើននៅលើស្បែកនៃដងខ្លួនសត្វ កញ្ចឹងកច្រមុះ ក្រអូមមាត់ ប្រដាប់ភេទ កន្សោមដោះ និងកំដៅខ្លួនសត្វអាចឡើងដល់៤១អង្សាសេ ដុំពកនេះអាចបង្កទៅជាក្រមរហើយអាចបង្កទៅជាដំបៅចំពោះសត្វឈ្មោលអាចបាត់បង់សមត្ថភាពបង្កកំណើត បើកើតលើមេផើមអាចរលូតកូនជំងឺនេះនឹងធ្វើឱ្យសត្វងាប់ភាគច្រើនចំពោះសត្វគោ ក្របី ដែលខ្សោយជាពិសេសកូនសត្វតូចៗជាទូទៅអត្រាសត្វឈឺពី ៥-៤៥% អត្រាសត្វងាប់តិចជាង ១០%។ មេរោគនេះអាចឆ្លងពីសត្វមួយទៅសត្វមួយទៀត តាមរយៈការប៉ះពាល់ផ្ទាល់ពីសត្វដោយប្រយោល តាមរយៈភ្នាក់ងារចម្លងរោគ ពពួកសត្វបឺតជញ្ជក់ឈាមដូចជា៖ រុយ មូស កង្កែប តាបោម មធ្យោបាយដឹកជញ្ជូនចំណីសត្វទឹកមេជីវិតបង្កក បរិស្ថាន និងភ្នាក់ងារចម្លងផ្សេងៗទៀត។ មេរោគបង្កជំងឺនេះ មានភាពធន់នៅក្នុងបរិស្ថានអាចរស់នៅក្នុងក្រមរស្បែកស្ងួតរហូតដល់ទៅ៣ខែ និងរហូតដល់ ៦ខែ ក្នុងទ្រុងសត្វកខ្វក់ និងគ្មានពន្លឺចេញចូលគ្រប់គ្រាន់មេរោគនេះអាចរស់នៅក្នុង PH ពី៦.៣ ទៅ៨.៣ ហើយនឹងងាយងាប់ដោយពន្លឺថ្ងៃ ជាតិអាស៊ីត ជាតិបាសខ្ពស់ និងបញ្ឈប់សកម្មភាពនៅសីតុណ្ហភាពចាប់ពី៥៥អង្សាសេឡើង ទៅនឹងងាយកម្ចាត់ដោយសារទឹកសាប៊ូ។ មន្ទីរកសិកម្ម រុក្ខាប្រមាញ់ និងនេសាទខេត្តត្រូវបន្តជំរុញការអនុវត្តវិធានការចាំបាច់ និងបន្ទាន់នានាដើម្បីបង្ការ និងទប់ស្កាត់ការឆ្លងរាលដាលនៃជំងឺដុំពកស្បែកគោ ក្របីដោយត្រូវធ្វើការតាមដានស្រាវជ្រាវយ៉ាងម៉ត់ចត់ និងជាប្រចាំលើសុខភាពសត្វគោក្របីនៅទូទាំងខេត្ត និងត្រូវអនុវត្តវិធានការជីវសុវត្ថិភាពអនាម័យនៅគ្រប់ទីកន្លែងចិញ្ចឹមសត្វកន្លែងប្រមូលផ្ដុំសត្វគោក្របី និងទីផ្សារគោក្របីជាមួយគ្នានេះក៏ត្រូវពង្រឹងការត្រួតពិនិត្យអនាម័យសត្វនិងផលិតផលសត្វព្រមទាំងធ្វើការផ្សព្វផ្សាយឱ្យបានទូលំទូលាយតាមគ្រប់រូបភាពដល់ប្រជាពលរដ្ឋឱ្យមានការយល់ដឹងអំពីជំងឺដុំពកស្បែកគោក្របី និងចូលរួមអនុវត្តវិធានការពារ និងព្យាបាលឱ្យបានត្រឹមត្រូវតាមលក្ខណៈបច្ចេកទេស។ មន្ទីរកសិកម្មខេត្ត ស្នងការនគរបាលខេត្ត តំបន់ប្រតិបត្តិការសឹករងខេត្ត និងសមត្ថកិច្ចពាក់ព័ន្ធនៅតាមព្រំដែនត្រូវពង្រឹងការត្រួតពិនិត្យរាល់ការចរាចរសត្វគោក្របីរស់ ទឹកមេជីវិតបង្កក និងផលិតផលសាច់គោក្របីដែលនាំចូលត្រូវមានវិញ្ញាបនបត្រអនាម័យពីប្រទេសនាំចេញ និងស្ថិតនៅក្រោមការត្រួតពិនិត្យសុខភាពសត្វ និងការធ្វើចត្តាឡីស័ក ពីមន្ត្រីជំនាញបសុពេទ្យ។ មន្ទីរកសិកម្ម រុក្ខាប្រមាញ់ និងនេសាទ ត្រូវអប់រំណែនាំដល់ប្រជាពលរដ្ឋភ្នាក់ងារសុខភាពសត្វភូមិ អ្នកចិញ្ចឹមគោក្របីនៅតាមមូលដ្ឋានកន្លែងចិញ្ចឹមនៅតាមកសិដ្ឋានឱ្យធ្វើការថែទាំផ្ដល់ទឹកចំណីតាមដានសុខភាព និងការអនុវត្តវិធានជីវសុវត្ថិភាពឱ្យបានត្រឹមត្រូវតាមបច្ចេកទេស។ មន្ទីរកសិកម្ម រុក្ខាប្រមាញ់ និងនេសាទ និងរដ្ឋបាលក្រុង ស្រុកត្រូវធ្វើការផ្សព្វផ្សាយតាមគ្រប់រូបភាពដល់ប្រជាជន និងអ្នកចិញ្ចឹមគោក្របីឱ្យបានយល់ជ្រួតជ្រាបអំពីផលប៉ះពាល់ និងខូចខាតធ្ងន់ធ្ងរលើផលិតកម្មសត្វផ្នែកសេដ្ឋកិច្ចបណ្ដាលមកពីជំងឺដុំពកស្បែកសត្វគោ ក្របីនេះ។ មន្ទីរកសិកម្ម រុក្ខាប្រមាញ់ និងនេសាទខេត្ត និងមន្ទីរព័ត៌មានខេត្ត ត្រូវធ្វើការផ្សព្វផ្សាយឱ្យបានទូលំទូលាយជូនដល់ប្រជាកសិករ និងអ្នកពាក់ព័ន្ធតាមវិទ្យុរបស់ខេត្តអំពីខ្លឹមសារនូវសេចក្តីណែនាំនេះ និងអត្ថបទបច្ចេកទេសស្ដីពីវិធានការការពារ និងព្យាបាលជំងឺដុំពកគោក្របី។ អាជ្ញាធរគ្រប់លំដាប់ថ្នាក់មន្ទីរ អង្គភាពពាក់ព័ន្ធត្រូវរួមគ្នាពិនិត្យ និងរកដំណោះស្រាយនូវរាល់បញ្ហា ដែលធ្វើឱ្យរាំងស្ទះដល់ការអនុវត្តនូវសេចក្តីណែនាំនេះព្រមទាំងផ្ដល់ព័ត៌មាន ជូនរដ្ឋបាលខេត្តតាមគ្រប់មធ្យោបាយសំដៅពិនិត្យ និងរកដំណោះស្រាយឱ្យបានទាន់ពេលវេលា និងមានប្រសិទ្ធភាព៕ | 2021-08-31T20:47:00+07:00 | freshnewsasia.com | https://m.freshnewsasia.com/index.php/en/localnews/211131-2021-08-31-06-47-49.html |
0a7a4a09-ce00-401a-878e-89a056708fe4 | អភិបាលខណ្ឌច្បារអំពៅ ចុះសួរសុខទុក្ខ និងនាំអំណាយប្រគល់ជូនមេភូមិព្រះពន្លា ដែលកំពុងសម្រាកព្យាបាលជំងឺនៅផ្ទះ | ដោយការយកចិត្តទុកដាក់ដល់សុខសុវត្ថិភាពមន្ត្រី នៅព្រឹកថ្ងៃទី៣១ ខែសីហា ឆ្នាំ២០២១នេះ លោក ចេង មុនីរ៉ា អភិបាលខណ្ឌច្បារអំពៅ បានដឹកនាំមន្ត្រីក្រោមឱវាទចុះទៅសួរសុខទុក្ខលោក គួច គង់ មេភូមិព្រះពន្លា ដែលមានជំងឺសន្លាក់ជើងកំពុងសម្រាកព្យាបាលនៅផ្ទះ។ ខណៈចុះសួរសុខទុក្ខ មន្ត្រីដែលមានជំងឺដល់លំនៅឋាននេះ ក៏មានអមដំណើរដោយលោកស្រី ឯក យ៉ាន់នី សមាជិកក្រុមប្រឹក្សាខណ្ឌច្បារអំពៅ និងលោក ងិន ធីរ៉ូ ចៅសង្កាត់ព្រែកប្រា ព្រមទាំងសហការីផងដែរ។ លោកអភិបាល បានសម្តែងការលើកទឹកចិត្តឱ្យខិតខំព្យាបាល ស្តាប់តាមដំបូន្មានគ្រូពេទ្យ ដើម្បីឆាប់បានធូរស្រាល វិលមករកសុខភាពធម្មតាវិញ និងបានបម្រើប្រជាពលរដ្ឋក្នុងមូលដ្ឋានបន្តទៀត។ ក្នុងឱកាសនោះផងដែរ លោកអភិបាល បានឧបត្ថម្ភនូវថវិកា និងសម្ភារៈមួយចំនួន ជូនដល់មេភូមិ ដើម្បីជួយសម្រួលជីវភាពខ្វះខាតរបស់គ្រួសារគាត់រួមមាន៖ ថវិកា ៤០០,០០០រៀល, អង្ករ ៥០គីឡូក្រាម, មីម៉ាម៉ា ២កេស, ទឹកត្រី ១យួរ, ទឹកស៊ីអ៉ីវ ១យួរ, ទឹកបរិសុទ្ធ ៥កេស, ទឹកក្រូច ២កេស, ម៉ាស ១០០ម៉ាស់ និងជេល ២ដបធំ៕ | 2021-08-31T20:43:00+07:00 | freshnewsasia.com | https://m.freshnewsasia.com/index.php/en/localnews/211129-2021-08-31-06-43-19.html |
5ee3f3b3-6af6-4047-a0f1-3b028d35b7fc | មេបញ្ជាការអាវុធហត្ថខេត្តស្ទឹងត្រែង ដឹកនាំមន្ដ្រីទាំងអស់យកសំណាករកជំងឺកូវីដ១៩ ជាលទ្ធផលអវិជ្ជមានទាំងអស់ | លោកឧត្តមសេនីយ៍ត្រី អៀង វ៉ាន់ឌី មេបញ្ជាការកងរាជអាវុធហត្ថខេត្តស្ទឹងត្រែង នៅព្រឹកថ្ងៃទី៣១ ខែសីហា ឆ្នាំ២០២១នេះ បានដឹកនាំនាយ នាយរង និងមន្ដ្រីអាវុធហត្ថទាំងអស់យកសំណាកដើម្បីស្វែងរកជំងឺកូវីដ១៩ បន្ទាប់ពីបានបំពេញបេសកកម្មយ៉ាងសស្រាក់សស្រាំង នៅក្នុងអំឡុងពេលបិទខ្ទប់ភូមិសាស្ដ្រក្រុងស្ទឹងត្រែង។ ការដឹកនាំមន្ដ្រីយកសំណាកតាមរយៈការធ្វើតេស្ដរហ័ស និង PCR (ម៉ាស៉ីនធំ) នេះដោយអនុវត្តតាមការណែនាំ និងគោរពទៅតាមបទបញ្ជារបស់ នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងរាជអាវុធហត្ថលើផ្ទៃប្រទេស ដើម្បីគិតគូរអំពីសុខភាពរបស់កងកម្លាំង។ លោកឧត្តមសេនីយ៍ត្រី អៀង វ៉ាន់ឌី បានបញ្ជាក់ថា តាមរយៈការធ្វើតេស្ដរហ័សជាលទ្ធផល អាវុធហត្ថខេត្តស្ទឹងត្រែងទាំងអស់ អវិជ្ជមានជំងឺកូវីដ១៩ ប៉ុន្ដែដើម្បីប្រាកដកាន់តែច្បាស់បន្ថែមទៀត មន្ដ្រីទាំងអស់ត្រូវយកសំណាកដោយម៉ាស៉ីន PCR នៅវិទ្យាស្ថានប៉ាស្ទ័រកម្ពុជាផងដែរ។ ក្រៅពីមន្ដ្រីអាវុធហត្ថ ក្រុមគ្រួសាររបស់ពួកគាត់ ដែលមកចូលរួមយកសំណាកនេះ ក៏អវិជ្ជមានជំងឺកូវីដ១៩ ដូចគ្នាផងដែរ។ មេបញ្ជាការកងរាជអាវុធហត្ថខេត្តស្ទឹងត្រែង បានថ្លែងអំណរគុណយ៉ាងជ្រាលជ្រៅដល់មន្ទីរសុខាភិបាលខេត្តស្ទឹងត្រែង ដែលមានលោកវេជ្ជបណ្ឌិត អ៊ុង សូវៀត ប្រធានមន្ទីរ បានផ្ដល់កិច្ចសហការយ៉ាងល្អលើការងារយកសំណាកនេះជាបន្ដបន្ទាប់។ លោកឧត្តមសេនីយ៍មេបញ្ជាការ បានបន្ថែមទៀតថា ព្រមទាំងជាមួយដែលមន្ដ្រីអាវុធហត្ថខេត្តស្ទឹងត្រែងយកសំណាកនេះ សាខាក្រុមហ៊ុន Honda ប្រចាំខេត្តស្ទឹងត្រែង ក៏បានស្ម័គ្រចិត្តចូលរួមមកយកសំណាកផងដែរ ដែលដឹកនាំដោយលោក ឈួរ សែ និងលោកស្រី ជូ សោភា៕ | 2021-08-31T20:41:00+07:00 | freshnewsasia.com | https://m.freshnewsasia.com/index.php/en/localnews/211128-2021-08-31-06-41-28.html |
78ac80c4-dcb4-430c-ab99-0474607dafce | លំហាត់ប្រាណ ៣ប្រភេទនេះអាចបង្ការជំងឺខ្សោយបេះដូង កុំភ្លេចសាកល្បង | ជំងឺខ្សោយបេះដូងកើតឡើងដោយសារ ចុះខ្សោយដែលបណ្តាលឱ្យសាច់ដុំបេះដូងមិនអាចច្របាច់ឈាមដែលផ្ទុកទៅដោយអុកស៊ីសែន និង គ្រប់គ្រាន់ទៅចិញ្ចឹមរាងកាយទាំងមូលបានទេ។ ជំងឺនេះអាចកើតឡើងគ្រប់វ័យ ប៉ុន្តែវាកើតឡើងញឹកញាប់លើមនុស្សចាស់។ ប្រសិនបើមានជំងឺខ្សោយបេះដូងធ្ងន់ធ្ងរ អ្នកជំងឺត្រូវការដូរបេះដូង ឬត្រូវដាក់ឧបរកណ៍ជំនួយបេះដូង។ ការពារប្រសើរជាងព្យាបាល ការ អាចរួមចំណែកក្នុងការបង្ការជំងឺខ្យោយបេះដូងដែរ។ យោងតាមវិបសាយផ្លូវការរបស់ ត ជំងឺខ្សោយបេះដូងអាចស្តែងចេញជារោគសញ្ញា ដូចជាអស់កំលាំង ល្ហិតល្ហៃ ពិបាកដង្ហើម ហត់ដង្ហក់ ក្អកញឹកញាប់ ជួនមានស្លេស្មពណ៌ស ឬក្រហមលាយឈាម ហើមជើង ឡើងទម្ងន់លឿន ញរ័ទ្រូង ពិបាកគេង ជាដើម។ ជាសាស្ត្រាចារ្យវេជ្ជសាស្ត្រនៅសាលាវេជ្ជសាស្ត្រ Johns Hopkins និង ជានាយកផ្នែកស្រាវជ្រាវលំហាត់រាងកាយបានលើកឡើងថា លំហាត់ប្រាណ ៣ ប្រភេទ ខាងក្រោម នេះអាចបង្ការជំងឺខ្យោយបេះដូងបាន៖ លំហាត់ប្រាណបែបអ៊ែរ៉ូប៊ីកដូចជា ការដើរលឿន (១០០ ជំហានក្នុង ១ នាទី) ការរត់ ការហែលទឹក ការជិះកង់ ការវាយតឺនីស និងការលោតអន្ទាក់ ជាដើមអាចជួយ សម្រួលចរន្តឈាម។ លំហាត់ប្រាណទាំងនេះមិនត្រឹមតែបន្ថយសម្ពាធឈាម និងចង្វាក់បេះដូងទេ ពួកវាក៏ជួយកាត់បន្ថយហានិភ័យនៃជំងឺទឹកនោមផ្អែមប្រភេទទី ២ ដែរ។ រយៈពេលនៃការហាត់គឺ ៣០ នាទីក្នុង ១ ថ្ងៃ និងយ៉ាងហោចណាស់ ៥ ថ្ងៃក្នុង ១ សប្តាហ៍។ លំហាត់ប្រាណកម្លាំងដូចជា ការលើកទម្ងន់ អាវ៉ង់ លំហាត់ប្រាណអង្គុយចោងហោងជាដើមមានឥទ្ធិពលលើសមាសភាពក្នុងរាងកាយរបស់យើង (ខ្លាញ់ ឆ្អឹង សាច់ដុំ)។ សម្រាប់អ្នកដែលមានខ្លាញ់ក្នុងរាងកាយច្រើន (រួមទាំងក្បាលពោះធំដែលជាកត្តាហានិភ័យនៃជំងឺបេះដូង) លំហាត់ប្រាណកម្លាំងអាចជួយកាត់បន្ថយជាតិខ្លាញ់ និងបង្កើតម៉ាសសាច់ដុំ។ ការស្រាវជ្រាវបានបង្ហាញថាការរួមបញ្ចូលគ្នារវាងការធ្វើលំហាត់ប្រាណតាមបែបអ៊ែរ៉ូប៊ីក និងលំហាត់ប្រាណកម្លាំងអាចជួយបង្កើនកម្រិតកូឡេស្តេរ៉ុល HDL (ល្អ) និងបន្ថយកូឡេស្តេរ៉ុលអាក្រក់ (LDL) ។ រយៈពេលនៃការហាត់គឺ ២ ថ្ងៃក្នុងមួយសប្តាហ៍។ លំហាត់ប្រាណបត់បែនដូចជា ការលាតសន្ធឹងមិនមានប្រយោជន៍ដោយផ្ទាល់ដល់សុខភាពបេះដូងទេ ប៉ុន្តែពួកវាល្អចំពោះសុខភាពសាច់ដុំ ឆ្អឹង សន្លាក់ និងសរសៃពួរ ដែលធ្វើឱ្យរាងកាយយើងមានភាពបត់បែន មិនឈឺសន្លាក់ រមួលក្រពើ ឬឈឺសាច់ដុំ។ ការមានភាពបត់បែនគឺសំខាន់ណាស់ក្នុងការធ្វើលំហាត់ប្រាណបែបអ៊ែរ៉ូប៊ីក និងលំហាត់ប្រាណកម្លាំង ព្រោះពួកវាជួយយើងក្នុងការរក្សាលំនឹង និងការពារការដួល។ យើងត្រូវហាត់លំហាត់ប្រាណលាតសន្ធឹង និងបត់បែនមុន និងក្រោយពេលហាត់ប្រាណបែបអ៊ែរ៉ូប៊ីក ឬលំហាត់ប្រាណកម្លាំង។ មនុស្សភាគច្រើនកើតជំងឺខ្សោយបេះដូងដោយសារកត្តាអាយុ ប៉ុន្តែជំងឺខ្សោយបេះដូងក៏បណ្តាលមកពីលក្ខខណ្ឌសុខភាពមួយចំនួនដែរ ដែលបណ្តាលឱ្យខូចបេះដូង ឬធ្វើឱ្យបេះដូងធ្វើការធ្ងន់រហូតដល់ខ្សោយ។ ទន្ទឹមនឹងការហាត់ប្រាណ ទម្លាប់ប្រចាំថ្ងៃមួយចំនួនដូចជា បញ្ឈប់ការជក់បារី ឬការសេពគ្រឿងស្រវឹង កាត់បន្ថយខ្លាញ់ ស្ករ អំបិលជាដើមក៏ចូលរួមចំណែកក្នុងការទប់ស្តាត់ជំងឺខ្សោយបេះដូងដែរ៕ ចុចអាន៖ ចុចអាន៖ | 2021-08-31T20:15:00+07:00 | kampucheathmey.com | https://www.kampucheathmey.com/health/190526 |
937fbfbb-8c1f-44db-9a20-e528e29269a6 | ខេត្តបាត់ដំបង បង្ហាញអត្តសញ្ញាណអ្នកជំងឺកូវីដ១៩ ចំនួន៨៣នាក់ និងជាសះស្បើយ១០០នាក់ | រដ្ឋបាលខេត្តបាត់ដំបង បានប្រកាសពីការរកឃើញអ្នកជំងឺកូវីដ១៩ ចំនួន៨៣នាក់ តាមរយៈការធ្វើតេស្តរហ័ស (Rapid Test) ខណៈអ្នកជាសះស្បើយចំនួន២៦នាក់ និងស្លាប់១នាក់បន្ថែមទៀត នាថ្ងៃទី៣០ ខែ សីហា ឆ្នាំ២០២១។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅព្រឹកថ្ងៃទី៣១ ខែសីហានេះ។ រដ្ឋបាលខេត្ត ក៏អំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក។ សូមបញ្ជាក់ថា គិតចាប់តាំងពីផ្ទុះការរីករាលដាលនៃជំងឺកូវីដ១៩មក ខេត្តបាត់ដំបង បានរកឃើញអ្នកឆ្លងជំងឺកូវីដ-១៩ សរុបចំនួន ៥,៧២២នាក់ ព្យាបាលជាសះស្បើយចំនួន ៤,៩១០នាក់ និងស្លាប់ចំនួន ៧៤នាក់ និងកំពុងសម្រាកព្យាបាលចំនួន៧៣៨នាក់៕ | 2021-08-31T20:05:00+07:00 | freshnewsasia.com | https://m.freshnewsasia.com/index.php/en/localnews/211123-2021-08-31-06-05-54.html |
300a8f31-5eab-4cda-9d7a-d7c05ad1de62 | រដ្ឋមន្រ្តីសុខាភិបាល ចុះពិនិត្យដំណើរការចាក់វ៉ាក់សាំងការពារជំងឺកូវីដ ជូនប្រជាពលរដ្ឋនៅមន្ទីរពេទ្យបង្អែកខេត្តកំពត | លោក ម៉ម ប៊ុនហេង រដ្ឋមន្ត្រីក្រសួងសុខាភិបាល អមដំណើរដោយលោក ជាវ តាយ អភិបាលខេត្តកំពត ព្រមទាំងជួរថ្នាក់ដឹកនាំនៃស្ថាប័ន អង្គភាពមួយចំនួន នាព្រឹកថ្ងៃទី៣១ ខែសីហា ឆ្នាំ២០២១នេះ បានចុះពិនិត្យ និងជួបសំណេះសំណាលលើកទឹកចិត្ត ក្នុងដំណើរការចាក់វ៉ាក់សាំងការពារជំងឺកូវីដ-១៩ ជូនប្រជាពលរដ្ឋនៅមន្ទីរពេទ្យបង្អែកខេត្តកំពត។ ក្នុងការជួបសំណេះសំណាលនោះ លោក ម៉ម ប៊ុនហេង បានកោតសរសើរ និងវាយតម្លៃខ្ពស់ចំពោះដំណើរការនិងលទ្ធផលការងារចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋ ក្នុងភូមិសាស្រ្តខេត្តកំពត ដែលថ្នាក់ដឹកនាំ មន្ត្រីរាជការ ក្រុមគ្រូពេទ្យ កងកម្លាំងសមត្ថកិច្ច និងអាជ្ញាធរ ស្ថាប័នអង្គភាពជំនាញពាក់ព័ន្ធ គ្រប់លំដាប់ថ្នាក់ បានសហការយកចិត្តទុកដាក់គ្រប់គ្រងសភាពការណ៍ និងការព្យាបាលអ្នកជំងឺកូវីដ១៩ បានល្អប្រសើរ រួមនឹងការអនុវត្តវិធានការបទបញ្ជាផ្សេងៗ របស់ប្រមុខរាជរដ្ឋាភិបាល ក៏ដូចក្រសួងសុខាភិបាល ទទួលបានលទ្ធផលនិងប្រសិទ្ធភាពល្អ។ ពិសេសការជំរុញអនុវត្តការងារចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋ ដោយទទួលបានលទ្ធផលប្រសើរ រហូតមកដល់ថ្ងៃទី៣១ ខែសីហាឆ្នាំ២០២១នេះ។ លោករដ្ឋមន្ត្រី ក៏បានសំណូមពរ និងស្នើដល់ថ្នាក់ដឹកនាំ មន្ត្រីរាជការ អាជ្ញាធរគ្រប់លំដាប់ថ្នាក់ ក្រុមគ្រូពេទ្យ កងកម្លាំងសមត្ថកិច្ច និងជំនាញពាក់ព័ន្ធ រួមនឹងប្រជាពលរដ្ឋ ក្នុងភូមិសាស្រ្តខេត្តកំពតទាំងមូល សូមបន្តយកចិត្តទុកដាក់ ចូលរួមអនុវត្តវិធានការសុខាភិបាលពិសេសអនុវត្តវិធានការ «៣កុំ និង៣ការពារ» ឱ្យបានខ្ជាប់ខ្ជួន និងជំរុញផ្សព្វផ្សាយឱ្យបានទូលំទូលាយ តាមអនុសាសន៍ណែនាំរបស់សម្ដេចតេជោ ហ៊ុន សែន ប្រមុខរាជរដ្ឋាភិបាល ក្នុងការយុទ្ធនាការចាក់វ៉ាក់សាំងការពារជំងឺកូវីដ១៩ ឱ្យបានសម្រេចជោគជ័យទៅលើគោលដៅប្រជាពលរដ្ឋ ដែលត្រូវចាក់ក្នុងខេត្ត ដើម្បីកាត់បន្ថយការឆ្លងចូលក្នុងសហគមន៍ឱ្យមានប្រសិទ្ធភាព។ ក្នុងឱកាសនោះដែរ លោក ជាវ តាយ បានថ្លែងអំណរគុណ ដល់ក្រសួងសុខាភិបាល ពិសេសថ្លែងអំណរគុណដ៏ជ្រាលជ្រៅថ្លៃថ្លាបំផុតចំពោះ សម្ដេចតេជោ ហ៊ុន សែន ប្រមុខរាជរដ្ឋាភិបាល ដែលតែងតែបានយកចិត្តទុកដាក់ខ្ពស់ ក្នុងការជួយទាំងសម្ភារៈថវិកា និងណែនាំដាក់បទបញ្ជានូវវិធានការផ្សេងៗ និងការខិតខំស្វែងរកវ៉ាក់សាំងចាក់ជូនប្រជាពលរដ្ឋ ដើម្បីធ្វើយ៉ាងណាការពារសុខមាលភាព និងអាយុជីវិតរបស់ប្រជាពលរដ្ឋទូទៅក្នុងគ្រាដ៏លំបាកនេះ ឱ្យបានល្អប្រសើរឡើងវិញ។ ជាពិសេសសម្រាប់ខេត្តកំពត បច្ចុប្បន្ននេះលទ្ធផលនៃការចាក់វ៉ាក់សាំងការពារជំងឺកូវីដ១៩ គិតចាប់ពីថ្ងៃទី២ ខែមីនា ឆ្នាំ២០២១ ដល់ថ្ងៃទី៣០ ខែសីហា ឆ្នាំ២០២១ សម្រេចការចាក់ បានចំនួនសរុប ៣២៤,០៤៧នាក់ ហើយលើគោលដៅត្រូវចាក់ មានចំនួន ៥៤៦,២៧២នាក់ ដែលក្នុងនោះ ចាប់ពីអាយុ១៨ឆ្នាំឡើង មានចំនួន ៤៥,១០៧១នាក់ និងអាយុ១២ឆ្នាំ ដល់ក្រោម១៨ឆ្នាំ មានចំនួន ៩៥,២០១នាក់៕ | 2021-08-31T19:22:00+07:00 | freshnewsasia.com | https://m.freshnewsasia.com/index.php/en/localnews/211112-2021-08-31-05-22-46.html |
c689b972-7165-4c40-a611-8b38cd534a9b | ខេត្តសៀមរាប រកឃើញអ្នកវិជ្ជមានជំងឺកូវីដចំនួន៩៣នាក់បន្ថែមទៀត ជាសះស្បើយ១៣៧នាក់ និងស្លាប់២នាក់ | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន៩៣នាក់បន្ថែមទៀត ខណៈជាសះស្បើយចំនួន១៣៧នាក់ និងស្លាប់ចំនួន២នាក់ នាថ្ងៃទី៣០ ខែសីហា ឆ្នាំ២០២១។ សេចក្តីប្រកាសព័ត៌មានដែល Fresh News ទទួលបាននៅថ្ងៃទី៣១ ខែសីហា ឆ្នាំ២០២១នេះ ប្រកាសឱ្យដឹងថា ករណីទី១ ជាករណីមានប្រភពចម្លងចេញពីផ្សារចារឈូក ករណីទី២ ដល់ទី២២ ជាករណីមានប្រភពចម្លងចេញពីផ្សារពួក និងករណីទី២៣ ដល់ទី២៧ ជាករណីមានប្រភពចម្លងចេញពីផ្សារកំពង់ឃ្លាំង។ ដោយឡែក ករណីទី២៨ ដល់ទី៣២ គឺជាអ្នកដំណើរមកពីខេត្តបន្ទាយមានជ័យ និងខេត្តពោធិ៍សាត់ និងករណីទី៣៣ ដល់ទី៩៣ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជាសះស្បើយទាំង១៣៧នាក់ ខាងលើ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ឈ្មោះ ឆុន ម៉េងលាង ភេទប្រុស អាយុ០៧ថ្ងៃ អាសយដ្ឋាននៅភូមិភ្នំជញ្ជាង ឃុំជប់វារី ស្រុកព្រះនេត្រព្រះ ខេត្តបន្ទាយមានជ័យ ដែលវិជ្ជមានជំងឺកូវីដ-១៩ កាលពីថ្ងៃទី២៨ ខែសីហា ឆ្នាំ២០២១ និងបានស្លាប់ នៅថ្ងៃទី៣០ ខែសីហា ឆ្នាំ២០២១ វេលាម៉ោង១២៖៣០នាទី ដោយជំងឺរលាកសួត បង្កដោយមេរោគកូវីដ-១៩។ ឈ្មោះ យិន សុលាប ភេទស្រី អាយុ៤១ឆ្នាំ អាសយដ្ឋាននៅភូមិស្ពានជ្រាវ សង្កាត់ជ្រាវ ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី២៧ ខែសីហា ឆ្នាំ២០២១ និងបានស្លាប់ នៅថ្ងៃទី២៩ ខែសីហា ឆ្នាំ២០២១ វេលាម៉ោង១៨៖៤០នាទី ដោយជំងឺរលាកសួត បង្កដោយមេរោគកូវីដ-១៩។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៧៨៨៦នាក់ បានព្យាបាលជាសះស្បើយចំនួន៧៣០៨នាក់ ស្លាប់៨៦នាក់ និង៤៩២នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕ | 2021-08-31T19:06:00+07:00 | freshnewsasia.com | https://m.freshnewsasia.com/index.php/en/localnews/211108-2021-08-31-05-06-24.html |
c0d3d486-c4f6-4625-881f-1ed9a80430e5 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន៣៨នាក់ ជាសះស្បើយ ៣២នាក់ | រដ្ឋបាលខេត្តកំពង់ចាម នៅថ្ងៃទី៣១ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៣៨នាក់បន្ថែមទៀត ជាសះស្បើយចំនួន៣២នាក់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង ៣៨នាក់ ក្នុងនោះ ស្រុកកំពង់សៀម ០៣នាក់, ស្រុកកងមាស ០១នាក់, ស្រុកចំការលើ ០៣នាក់ ស្រុកជើងព្រៃ ០៦នាក់, ស្រុកព្រៃឈរ ០១នាក់, ស្រុកស្ទឹងត្រង់ ០២នាក់,មកពីខេត្តកំពត ០១នាក់, ខេត្តត្បូងឃ្មុំ ១០នាក់, ខេត្តកំពង់ស្ពឺ ១០នាក់ និង ខេត្តសៀមរាប ០១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-31T19:02:00+07:00 | freshnewsasia.com | https://m.freshnewsasia.com/index.php/en/localnews/211107-2021-08-31-05-02-41.html |
914af08c-da72-4598-8d86-298f725c0e97 | កូវីដ១៩៖ ឆ្លងថ្មី ៤៣៩នាក់ ជា ៣៤៣នាក់ និងស្លាប់ ១១នាក់ | ក្នុងនោះ ករណីឆ្លងសហគមន៍ចំនួន ៣១៦នាក់ និងអ្នកដំណើរពីបរទេសចំនួន ១២៣នាក់។ សូមបញ្ជាក់ថា គិតត្រឹមព្រឹក ថ្ងៃទី៣១ ខែសីហា ឆ្នាំ២០២១ កម្ពុជាមានអ្នកឆ្លងសរុបចំនួន៩៣ ០៥៥នាក់ អ្នកជាសះស្បើយចំនួន៨៨ ៧៨៦នាក់ និងអ្នកស្លាប់ចំនួន១៩០៣នាក់៕ | 2021-08-31T18:46:00+07:00 | dap-news.com | https://dap-news.com/national/2021/08/31/180692/ |
9714cd35-ff4b-47c1-bf61-15e0683e5851 | កំពូលអាហារទាំង៦ ប្រឆាំងនឹងជំងឺផ្ដាសាយយ៉ាងស័ក្ដិសិទ្ធិ | ក្នុងការប្រយុទ្ធប្រឆាំងនឹងផលប៉ះពាល់អវិជ្ជមាននៃជំងឺផ្ដាសាយ ដែលធ្វើឲ្យគ្នាយើងភាគច្រើនតែងតែមានអារម្មណ៍ល្ហិតល្ហៃ ក៏ដូចជាពិបាកក្នុងខ្លួន។ ប៉ុន្តែ តើយើងគប្បីញ៉ាំអាហារ ឬភេសជ្ជៈបែបណា ដើម្បីឲ្យជំងឺផ្ដាសាយឆាប់ជាសះស្បើយ ក៏ដូចជាពង្រឹង របស់យើងឲ្យកាន់តែរឹងមាំ? ជាទូទៅ យើងតែងតែបាត់បង់ចំណង់អាហារនៅពេលដែលយើងមិនស្រួលខ្លួន ពីព្រោះតែអាហារមិនមានរសជាតិឆ្ងាញ់ដូចពីមុន។ យ៉ាងណាមិញ អាហារហឹរមានគុណប្រយោជន៍ជួយបំបាត់អាការៈតឹងច្រមុះ និងសម្រួលដល់ការដកដង្ហើម។ ជាលទ្ធផល វាធ្វើឲ្យរសជាតិអាហារត្រលប់មករកសភាពដូចមុនវិញ។ ការបំពេញជាតិទឹកក្នុងរាងកាយមានសារសំខាន់ណាស់ ក្នុងការកម្ចាត់ជាតិពុលចេញពីរាងកាយ។ គ្នាយើងគប្បីញ៉ាំ ឬភេសជ្ជៈដែលសម្បូរដោយអេឡិចត្រូលីត ដើម្បីបំពេញជាតិរ៉ែ ដូចជាប៉ូតាស្យូម និងសូដ្យូម។ ប្រព័ន្ធភាពស៊ាំរបស់យើងប្រមាណ៧០%គឺប្រមូលផ្ដុំនៅក្នុងក្រពះ ដូច្នេះហើយការបញ្ចូលបាក់តេរីល្អៗក្នុងក្រពះ អាចជួយឲ្យយើងឆាប់ជាសះស្បើយពីជំងឺ ក៏ដូចជាមានសុខភាពរឹងមាំ។ ជួយរក្សាតុល្យភាពនៃបាក់តេរីល្អក្នុងក្រពះ ហើយក៏ជាអាហារដែលស័ក្ដិសមសម្រាប់ជំងឺផ្ដាសាយផងដែរ។ ជាមួយគ្នានេះដែរ តែបៃតងមិនត្រឹមតែបំពេញជាតិទឹកដល់រាងកាយរបស់យើងប៉ុណ្ណោះទេ វាក៏សម្បូរទៅដោយសារធាតុប្រឆាំងនឹងអុកស៊ីតកម្ម សម្រាប់ប្រយុទ្ធនឹងពពួករ៉ាឌីកាល់សេរី។ ប្រព័ន្ធផ្លូវដង្ហើមផ្នែកខាងលើរងផលប៉ះពាល់ នៅពេលដែលយើងកើតជំងឺផ្ដាសាយ ហើយការញ៉ាំតែបៃតងក្ដៅជាមួយនឹងទឹកឃ្មុំអាចបើកផ្លូវដង្ហើមរបស់យើងឲ្យដំណើរការប្រក្រតីឡើងវិញ។ ខ្ទឹមសជាភ្នាក់ងារប្រឆាំងនឹងការឆ្លងមេរោគផ្សេងៗ ដូចជាបាក់តេរី និងវីរុស។ ជាក់ស្ដែង ខ្ទឹមសឆៅអាចជួយកាត់បន្ថយអាការៈគ្រុនផ្ដាសាយបានយ៉ាងអស្ចារ្យ ហើយយើងក៏អាចបញ្ចូលវាទៅក្នុងគ្រឿងផ្សំនៃអាហារដើម្បីកម្ចាត់អាការៈគ្រុនផ្ដាសាយនេះដូចគ្នា។ ជាអាហារដ៏ល្អបំផុតសម្រាប់ជួយពង្រឹងប្រព័ន្ធភាពស៊ាំ ហើយអាហារដែលសម្បូរទៅដោយវីតាមីនCមានដូចជាផ្លែក្រូច ក្រូចឆ្មារ ស្រ្តប៊ឺរី និងប៉េងប៉ោះ។ ហេតុនេះហើយ យើងគប្បីញ៉ាំអាហារទាំងនេះជាប្រចាំ ជាពិសេសនៅពេលដែលយើងមានអាការៈគ្រុនផ្ដាសាយ៕ ចុចអាន៖ ចុចអាន៖ | 2021-08-31T18:35:00+07:00 | kampucheathmey.com | https://www.kampucheathmey.com/health/190409 |
be6fdf50-9935-495a-bc8b-ebbccaf43968 | BREAKING: សហរដ្ឋអាមេរិក៖ មនុស្ស ១១៩,៦៤២នាក់ឆ្លងកូវីដ-១៩ និងអ្នកជំងឺ ៥៦៩នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១១៩,៦៤២នាក់ទៀតបានឆ្លងជំងឺ COVID-19 ខណៈអ្នកជំងឺ ៥៦៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី៣១ ខែសីហា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៩,៩៤៦,៧០៨ករណី ក្នុងនោះមានអ្នកស្លាប់សរុបចំនួន ៦៥៦,៣៩៣នាក់ និងជាសះស្បើយឡើងសរុប ៣០.៩៤លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ អត្រាករណីឆ្លងជំងឺ COVID-19 ប្រចាំថ្ងៃនៅសហរដ្ឋអាមេរិក បានកាន់តែខ្ពស់ ដូចការព្យាករណ៍របស់ក្រុមអ្នកជំនាញអាមេរិកហើយ។ ចំពោះមុខការស្ទុះងើបឡើងវិញនៃករណីឆ្លង និងស្លាប់ជាប្រចាំថ្ងៃ សហរដ្ឋអាមេរិកបាននិងកំពុងមើលឃើញ កំណើននៃអ្នកជំងឺចូលសម្រាកក្នុងមន្ទីរពេទ្យ ខណៈក្រុមជំនាញសុខាភិបាលអាមេរិក នៅតែជំរុញឲ្យបង្កើនអត្រាចាក់វ៉ាក់សាំង។ គួរបញ្ជាក់ថា គិតត្រឹមថ្ងៃទី៣០ ខែសីហា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៦៩លានដូស ក្នុងនោះប្រជាជន ២០៤.៤៣លាននាក់ (៦២.៣% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៣.៥២លាននាក់ (៥២.៩%) បានទទួលការចាក់គ្រប់ដូស៕ | 2021-08-31T17:45:00+07:00 | freshnewsasia.com | https://m.freshnewsasia.com/index.php/en/internationalnews/211089-2021-08-31-03-45-59.html |
bb775b85-9c02-4f94-b6dd-601f80fab39b | សូមប្រយ័ត្នឃាតកលាក់មុខ គឺជំងឺលើសឈាម និងជំងឺលើសសម្ពាធឈាម | ជំងឺលើសឈាម ឬជំងឺលើសសម្ពាធឈាម គឺជា ការកើនឡើងនៃសំពាធឈាមលើសពី កម្រិតធម្មតា (ដឹងបានតាមរយ´ម៉ាស៊ីនវាស់សំពាធឈាម) ដែលវាអាចផ្តល់ផលប៉ះពាល់ទៅលើជញ្ជាំងសរសៃឈាមនៃសរីរាង្គផ្សេងៗ ជាពិសេសសរសៃឈាមបេះដូង និងសរសៃឈាមខួរក្បាល។ជំងឺលើសឈាម ត្រូវបានទទួល ស្គាល់ថាជាឃាតកសំងាត់ ដែលអាចសម្លាប់យើងបានគ្រប់ពេលវេលា។ ក) រោគសញ្ញា៖ ជាទូទៅ មនុស្សភាគច្រើនដែលកើត ជំងឺលើសឈាមមិនមានស្តែងចេញជារោគសញ្ញាផ្សេងៗទេបើទោះបីជាសម្ពាធឈាមឡើងខ្ពស់ដល់ កម្រិតធ្ងន់ធ្ងរដែលអាចប៉ះពាល់ដល់អាយុជីវិតក៏ដោយ។ ការដែលមិនមែនរោគសញ្ញានេះ ទើបធ្វើឲ្យគេ ហៅជំងឺលើសឈាមថា ឃាតកសំងាត់។ ក៏ប៉ុន្តែ មានអ្នកជំងឺលើសឈាមមួយចំនួនតូចអាចមានរោគសញ្ញាដូចជា: – ឈឺក្បាល – រោយកញ្ចឹងក – វិលមុខ – ស្រវាំងភ្នែក – ឈាមច្រមុះ ជាដើម។ ចំណាត់ថ្នាក់កម្រិតសំពាធឈាម៖ – សំពាធឈាមធម្មតា សំពាធអតិបរមាតិចជាង 120 mmHg និងសំពាធអប្បបរមាតិចជាង 80 mmHg – សំពាធឈាមមុនលើសឈាម សំពាធអតិបរមា120-139 mmHg និងសំពាធអប្បបរមា 80-89mmHg – លើសសំពាធឈាមដំណាក់កាលទី1 សំពាធអតិបរមា140-159 mmHg និងសំពាធអប្បបរមា90-99mmHg – លើសសំពាធឈាមដំណាក់កាលទី2 សំពាធអតិបរមាធំជាងឬលើស160 mmHg និងសំពាធអប្បបរមាធំជាងឬលើស100 mmHg ខ) មូលហេតុអ្វីខ្លះដែលបណ្ដាលឲ្យកើតជំងឺលើសឈាម៖ តាមការសិក្សាបានបញ្ជក់ ៩០-៩៥% នៃជំងឺលើសឈាម គឺមិនមាន មូលហេតុពិតប្រាកដឡើយ។ចំណែក ១០-១៥% នៃជំងឺលើសឈាមអាចមាន មូលហេតុច្បាស់លាស់ដែលមានដូចខាងក្រោម៖ – ជំងឺតម្រងនោម (Kidney problems) – ជំងឺក្រពេញក (Thyroid problems) – ជំងឺក្រពេញលើក្រពេញតម្រងនោម (Adrenal gland problems) – ជំងឺពិបាកចិត្ត (stress) – ពិសាគ្រឿងស្រវឹង(Alcohol abuse or chronic alcohol use) – ប្រើប្រាស់គ្រឿងញៀន (cocaine និង amphetamines) គ) កត្តាប្រឈមមុខ ដែលជំរុញឲ្យកើតជំងឺលើសឈាម៖ – អាយុច្រើន(បុរសលើសពី៥៥ឆ្នាំ ស្ត្រីលើសពី៦៥ឆ្នាំ) – មិនសូវ ឬមិនបានហាត់ប្រាណ – ជក់បារី – ជំងឺទឹកនោមផ្អែម – លើសទម្ងន់ ធាត់ – លើសជាតិខ្លាញ់ – មានប្រវត្តិ ឬកំពុងប្រើប្រាស់ថ្នាំដែលនាំឲ្យលើសឈាម – ប្រវត្តិក្រុមគ្រួសារមានជំងឺសរសៃឈាមបេះដូង ជំងឺទឹកនោមផ្អែម និង ជំងឺលើសឈាម។ ឃ) ជំងឺលើសឈាមផ្តល់ផលវិបាក ដល់សុខភាព៖ ការកើនឡើងនៃសំពាធឈាមលើសពីកម្រិតធម្មតា អាចធ្វើឲ្យប៉ះពាល់ដល់ជញ្ជាំងសរសៃឈាម និងសរីរាង្គផ្សេងៗ។ កាលបើ សំពាធឈាមកាន់តែខ្ពស់ និងមិនបានព្យាបាលត្រឹមត្រូវកាន់តែយូរ ផលវិបាក និងហានិភ័យដល់សុខភាពកាន់ តែមានច្រើនឡើងៗ។ អ្នកជំងឺលើសឈាមដែលមិនបានទទួលការព្យាបាលត្រឹមត្រូវ អាចប្រឈមនឹងផលវិបាកដល់សុខភាព ដូចជា៖ – ជំងឺស្ទះសរសៃឈាមបេះដូង ឬជំងឺស្ទះដាច់សរសៃឈាមខួរក្បាល – ជំងឺគាំងបេះដូង – ជំងឺខ្សោយបេះដូង – ជំងឺខ្សោយតម្រងនោម – ជំងឺងងឹតភ្នែក – ជំងឺក្រឡាភ្លើងចំពោះស្ត្រីមានផ្ទៃពោះ។ ង) វិធានការអ្វីខ្លះដើម្បីបង្ការជំងឺលើសឈាម៖ – បញ្ចុះទម្ងន់ និងរក្សាទម្ងន់ឲ្យត្រឹមត្រូវតាមស្តង់ដារ – ហូបអាហារណាដែលផ្តល់ផលល្អដល់សុខភាពមានដូចជា បន្លែ ផ្លែឈើ បាយអង្ករសំរូបអាហារដែលសំបូរ ជាតិប៉ូតាស្យូម ជាពិសេសផ្លែចេកណាំវ៉ា ផ្កាខាត់ណា ផ្លែប៊័រ និងគ្រាប់ធុញជាតិជាដើម។ – តមការហូបប្រៃ – បន្ថយការហូបជាតិខ្លាញ់ និងប្រេង – ឈប់ពិសាបារី និងគ្រឿងស្រវឹង – បន្ថយបញ្ហាពិបាកចិត្ត គិតច្រើន – ធ្វើលំហាត់ប្រាណយ៉ាងហោចណាស់ឲ្យបាន៣០នាទីរៀងរាល់ថ្ងៃ។ ច) ការព្យាបាលជំងឺលើសឈាម៖ មកដល់សព្វថ្ងៃនេះ ជំងឺលើសឈាម មិនទាន់អាចព្យាបាលឲ្យជាសះស្បើយ បាននៅឡើយទេ។ប៉ុន្តែ ការព្យាបាលដោយថ្នាំ អាចធ្វើឲ្យសំពាធឈាម ធ្លាក់មកស្ថិតនៅក្នុងកម្រិតធម្មតាវិញជៀសផុតពី ផលវិបាក និងហានិភ័យផ្សេងៗដែល បណ្តាលមកពីជំងឺលើសឈាម។ អ្នកជំងឺ ត្រូវលេបថ្នាំឲ្យបានទៀងទាត់ និងត្រឹមត្រូវ តាមវេជ្ជបញ្ជា ហើយមិនត្រូវឈប់ពាក់កណ្តាលទីទេព្រោះការកើនឡើងនៃសម្ពាធឈាម អាចនឹងរើឡើងវិញ។ អ្នកជំងឺត្រូវ ក៏ត្រូវអនុវត្តតាម វិធានការដើម្បី បង្ការជំងឺលើសឈាមផងដែរ។ ក្នុងករណីដែលសំពាធឈាមឡើងខ្ពស់ខ្លាំង ឬមានរោគសញ្ញាមិនធម្មតា ត្រូវទៅមន្ទីរពេទ្យជាបន្ទាន់ ព្រោះអាចបណ្តាលឲ្យប៉ះពាល់ដល់ អាយុជីវិត។ ប្រសិនបើលោកអ្នកមានរោគសញ្ញា និងកត្តាគ្រោះថ្នាក់ដូចបានរៀងរាប់ខាងលើនេះ សូមមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរកការការពារ និងការព្យាបាលឲ្យទាន់ពេលវេលា និងមានប្រសិទ្ធិភាព ជៀសវាងបង្កឲ្យគ្រោះថ្នាក់ដល់អាយុជីវិត៕ | 2021-08-31T16:29:00+07:00 | kampucheathmey.com | https://www.kampucheathmey.com/health/190225 |
d0871501-420a-4f8e-a406-d585ac6ce76a | ខេត្តព្រៃវែង បង្ហាញអត្តសញ្ញាណអ្នកជំងឺកូវីដ១៩ ចំនួន១៩នាក់, ជាសះស្បើយ៧៦នាក់ និងស្លាប់១នាក់ | រដ្ឋបាលខេត្តព្រៃវែង បានរកឃើញករណីអ្នកវិជ្ជមានកូវីដ១៩ថ្មី ចំនួន១៩នាក់ ជាសះស្បើយចំនួន៧៦នាក់ និងស្លាប់ចំនួន ១នាក់ នៅមូលដ្ឋានក្នុងស្រុកចំនួន៦។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី០១ ខែកញ្ញា ឆ្នាំ២០២១នេះ។ បច្ចុប្បន្ន អ្នកវិជ្ជមានជំងឺកូវីដ១៩ ទាំងជំងឺទាំង១៩នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-31T16:06:00+07:00 | freshnewsasia.com | https://m.freshnewsasia.com/index.php/en/localnews/211077-2021-08-31-02-06-23.html |
1ec65933-9fec-48dc-8846-9a2697bbc5c7 | TOP NEWS: សម្តេចតេជោ ហ៊ុន សែន ផ្ញើសារពិសេសជូនរដ្ឋមន្រ្តីក្រសួងអប់រំ និងអភិបាលរាជធានី-ខេត្ត ពាក់ព័ន្ធការបើកសាលារៀនឡើងវិញ នៅតាមតំបន់ដែលគ្មានការឆ្លង និងមានការឆ្លងតិចនៃជំងឺកូវីដ១៩ (Sound inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី៣១ ខែសីហា ឆ្នាំ២០២១នេះ បានណែនាំដល់រដ្ឋមន្រ្តីក្រសួងអប់រំ យុវជន និងកីឡា ឱ្យពិភាក្សាជាមួយ អភិបាលរាជធានីខេត្តទាំងអស់ ដើម្បីបើកសាលារៀនឡើងវិញ នៅទីតាំងដែលគ្មានការឆ្លងរីករាលដាលជំងឺកូវីដ១៩ នៅតាមទីជនបទ ក្នុងប្រទេសកម្ពុជា។ នេះបើតាមសារសម្លេងរបស់សម្តេចតេជោ ដែលបណ្តាញព័ត៌មាន Fresh News ទទួលបានផ្លូវការនាព្រឹកថ្ងៃទី៣១ ខែសីហា ឆ្នាំ២០២១។ ការណែនាំនេះ បានធ្វើឡើងបន្ទាប់ពី សម្តេចតេជោ ហ៊ុន សែន សង្កេតឃើញថា កន្លងមកជំងឺកូវីដ១៩ បានរីករាលដាលភាគច្រើននៅតាមទីក្រុង និងទីប្រជុំជន ឯតាមជនបទខេត្តខ្លះស្ទើរតែមិនមានករណីឆ្លងទៀតផង ប៉ុន្តែសាលារៀនទាំងនោះត្រូវបានបិទ ដែលនាំឱ្យប៉ះពាល់ដល់ការសិក្សារបស់ពួកគេ។ ។នេះបើតាមការបញ្ជាក់របស់សម្តេចតេជោ។ សម្តេចបានថ្លែងថា ពេលនេះប្រទេសកម្ពុជា បាន និងកំពុងចាក់វ៉ាក់សាំងដល់កុមារ និងយុវវ័យ ពីអាយុ១២ឆ្នាំដល់ក្រោម១៨ឆ្នាំ ដែលពេលនេះការចាក់ជូនកុមា និងយុវវ័យនេះ បានចំនួន១.៥លាននាក់រួចទៅហើយ ក្នុងចំណោម២លាននាក់ដែលគ្រោងទុក។ សម្តេចតេជោ បានបញ្ជាក់បន្ថែមថា ការបើកសាលានេះ មិនត្រូវធ្វើឡើងនៅទូទាំងស្រុកនោះទេ ត្រូវធ្វើនៅតាមឃុំ ដែលគ្មានជំងឺឆ្លង ដោយរក្សានូវវិធានការសុខាភិបាលចាំបាច់នានា ដើម្បីឲ្យកុមាររបស់យើងបានចូលរៀន។ សម្តេចបានបន្ថែមថា ប្រសិនបើយើងបន្តបិទតទៅទៀត ដោយមិនបានពិនិត្យ មិនបានញែក រវាងកន្លែងដែលឆ្លង និងកន្លែងដែលមិនឆ្លង នឹងអាចនាំទៅដល់សិស្សខ្លាចសាលារៀន ឬសិស្សភ្លេចអក្ស។ សម្តេចបានយល់ឃើញថា សម្រាប់ការរៀនតាមអនឡាញវិញ គឺសិស្សនៅតាមជនបទ មិនមានលទ្ធភាពរៀនតាមអនឡាញនោះទេ។ ។ នេះបើតាមការបញ្ជាក់បន្ថេមរបស់សម្តេតេជោ។ សម្តេចបានយល់ឃើញថា នៅតាមទីក្រុង និងទីប្រជុំជន សិស្សានុសិស្សមានលទ្ធភាពគ្រប់គ្រាន់នៅតាមអនឡាញ ហើយនៅពេលដែលកុមារ និងយុវវ័យរបស់យើងបានចាក់វ៉ាក់សាំងរួចហើយនោះ យើងនឹងអាចបើកសាលារបស់យើងឡើងវិញ ដោយរក្សានូវគម្លាតសុវត្ថិភាព និងវិធានការសុខាភិបាល។ ដោយឡែកសម្រាប់កន្លែងដែលមានការឆ្លងច្រើន ក៏ត្រូវបន្តរៀនតាមអនឡាញ ឬរៀនពីចម្ងាយ។ សម្តេចបានស្នើឱ្យរកគ្រប់វិធានការ ដើម្បីឱ្យសិស្សបានរៀន ដោយបើកសាលារៀនដោយផ្ទាល់ ដោយសំដៅឆ្ពោះទៅទីជនបទ ដែលមិនមានជំងឺឆ្លង និងរៀនលក្ខណៈចម្រុះ នៅតំបន់ដែលមានការឆ្លងតិច ហើយមានវ៉ាក់សាំង។ សម្តេចតេជោ ហ៊ុន សែន បានបញ្ជាក់ថា សម្រាប់សិស្សអាយុក្រោម១២ឆ្នាំ ដែលមិនបានចាក់វ៉ាក់សាំងក៏អាចចូលរៀនបានដែរ នៅសាលាដែលគ្មានការឆ្លង។ សម្តេចបានស្នើឱ្យមានការគិតគូរតាមរបៀបបត់បែន ហើយអនុវត្តតាមការជាក់ស្តែងនៅតាមខេត្តនីមួយៗ។ កន្លែងណាមានលទ្ធភាពបើក គឺបើក កន្លែងណាដែលមិនមានលទ្ធភាពបើកគឺឱ្យរៀនពីចម្ងាយ ហើយកន្លែងណាដែលអាចរៀនបែបចម្រុះ ក៏ត្រូវរៀនចម្រុះទាំងផ្ទាល់ និងអនឡាញ។ សម្តេចបានបញ្ជាក់បន្ថេមថា សម្រាប់រាជធានីភ្នំពេញ ការឆ្លងមានចំនួនធ្លាក់ចុះ ហើយអ្នកដែលបានឆ្លង ក៏មិននាំទៅដល់ជំងឺធ្ងន់ធ្ងរនោះទេ អត្រាស្លាប់ក៏មានការថយចុះ ដូច្នេះចំណុចនេះគឺជាចំណុចវិជ្ជមានមួយដល់ការបើកដំណើរការសង្គម សេដ្ឋកិច្ច នៅទូទាំងប្រទេស ហើយក្នុងនោះក៏មានវិស័យអប់រំរបស់យើងផងដែរ ។ សម្តេចបានបញ្ជាក់ថា បន្ទាប់ពីពិក្សារួច ត្រូវធ្វើដំណើរមកកាន់សម្តេច ដើម្បីធ្វើសេចក្តីសម្រេចជាផ្លូវការផងដែរ៕ | 2021-08-31T16:06:00+07:00 | freshnewsasia.com | https://m.freshnewsasia.com/index.php/en/localnews/211078-2021-08-31-02-06-52.html |
7081bbb6-21c9-4507-9943-43a9dbb9dfe1 | លទ្ធផលសំណាក ! ករណីកូវីដ បំប្លែងថ្មី Delta នៅភូមិមិត្តភាព រកឃើញអ្នកឆ្លង… | កាលពីថ្ងៃទី៣០ ខែសីហា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ១៩ បានចុះយកសំណាកប្រជាពលរដ្ឋដែលរស់នៅបន្ទប់ជួល ផ្ទះលេខ៩៦២ ក្រុម៣ ភូមិមិត្តភាព សង្កាត់ឫស្សីកែវ ខណ្ឌឫស្សីកែវ ដោយលទ្ធផល រកឃើញអ្នកវិជ្ជមានកូវីដ ០១នាក់ ក្នុងចំណោមប្រជាពលរដ្ឋ២៥នាក់។ដើម្បីសុវត្ថិភាព សូមយកចិត្តទុកដាក់ តាមដានសុខភាពរបស់ខ្លួនរយៈពេល ២១ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា នៅថ្ងៃទី៣១ ខែសីហា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៤៣៩នាក់។ អ្នកជំងឺចំនួន៣៤៣នាក់ជាសះស្បើយ និងអ្នកស្លាប់ថ្មីចំនួន១១នាក់។ គិតថ្ងៃទី៣១ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩៣ ០៥៥នាក់។ អ្នកជាសះស្បើយសរុបចំនួន៨៨ ៧៨៦នាក់ និងអ្នកស្លាប់សរុបចំនួន១ ៩០៣នាក់៕ | 2021-08-31T15:10:02+07:00 | kbnnews.com | https://kbn.news/archives/236208 |
e66e9663-4d4e-462e-9bb3-9e31b3af8834 | គម្រោងទីក្រុងឆ្លាតវៃ នៅក្រុងសៀមរាប នៅតែបន្តអនុវត្ត ដោយមិនរង់ចាំចប់ជំងឺកូវីដ-១៩ ឡើយ | សៀមរាប៖ បើទោះបីជាក្នុងកាលៈទេសៈនៃការរីករាលដាលនៃជំងឺកូវីដ-១៩ មិនទាន់បញ្ចប់យ៉ាងណាក៏ដោយ ក៏គម្រោងទីក្រុងឆ្លាតវៃ នៅក្រុងសៀមរាប នៅបន្តអនុវត្ត គឺមិនអាចអាក់ខានបានឡើយ។ អាជ្ញាធរខេត្តសៀមរាប និងដៃគូមកពីប្រទេសជប៉ុនចំនួន២ គឺទីភ្នាក់ងារសហប្រតិបត្តិការអន្តរជាតិជប៉ុន (JICA) និងក្រសួងដែនដី ហេដ្ឋារចនាសម្ព័ន្ធ ដឹកជញ្ជូន និងទេសចរណ៍នៃប្រទេសជប៉ុន បានបើកកិច្ចប្រជុំតាមរយ:ប្រព័ន្ធ Zoom ស្តីពីការរៀបចំ និងអនុវត្តគម្រោងទីក្រុងឆ្លាតវៃ ក្នុងក្រុងសៀមរាបខេត្តសៀមរាបនេះនៅថ្ងៃទី៣០ ខែសីហានេះ។ ឯកឧត្តម ទៀ សីហា អភិបាលខេត្តសៀមរាប មានប្រសាសន៏ថា បន្ទាប់ពីក្រុងសៀមរាប ត្រូវបានដាក់បញ្ចូលទៅក្នុងសមាជិកនៃបណ្តាញទីក្រុង ឆ្លាតវៃអាស៊ានកាលពីឆ្នាំ២០១៨ កន្លងទៅ រដ្ឋបាលខេត្តសៀមរាប ក៏ដូចជារដ្ឋបាលក្រុងសៀមរាបបានធ្វើការរៀបចំផែនការក្នុងការបង្កើនការចំណាយសាធារណៈវិនិយោគទៅលើហេដ្ឋារចនាសម្ព័ន្ធក្នុងក្រុង ដើម្បីបង្កលក្ខណងាយស្រួលជាមួយទីភ្នាក់ងារសហប្រតិបត្តិការអន្តរជាតិជប៉ុន (JICA) និងក្រសួងដែនដី ហេដ្ឋារចនាសម្ព័ន្ធ ដឹកជញ្ជូន និងទេសចរណ៍នៃប្រទេសជប៉ុន។ អភិបាលខេត្តសៀមរាប បានបន្តថា ទន្ទឹមគ្នានេះ ដើម្បីសម្រេចបាននូវការកសាងទីក្រុងឆ្លាតវៃក្នុងក្រុងសៀមរាប ឲ្យស្របតាមផែនការទីក្រុងឆ្លាតវៃរបស់សមាគមបណ្តាញទីក្រុងឆ្លាតវៃអាស៊ាន រដ្ឋបាលខេត្ត ក៏បានរៀបចំជាសំណើ (Proposal) ដើម្បីដាក់ស្នើសុំជូនទៅ JICA ក្នុងការស្នើសុំជំនួយកិច្ចសហប្រតិបត្តិការបច្ចេកទេស សម្រាប់រៀបចំទីក្រុងឆ្លាតវៃក្នុងក្រុងសៀមរាប កាលពីឆ្នាំ២០១៩កន្លងទៅ។ ជាការឆ្លើយតបតាមសំណើស្នើសុំរបស់រដ្ឋបាលខេត្តសៀមរាប JICA បានទទួលយកសំណើរបស់រដ្ឋបាលខេត្តសៀមរាប ដើម្បីជួយរៀបចំក្រុងសៀមរាបជាទីក្រុងឆ្លាតវៃអាស៊ាន។ ស្របតាមការស្នើសុំពីខេត្តសៀមរាបនេះដែរ ក្រសួងដែនដី ហេដ្ឋារចនាសម្ព័ន្ធ ដឹកជញ្ជូន និងទេសចរណ៍នៃប្រទេសជប៉ុន ក៏បានយល់ព្រមធ្វើការគាំទ្រទៅលើសំណើរបស់ខេត្តសៀមរាបនេះ ហើយនឹងចាប់ផ្តើមអនុវត្តកិច្ចការនេះ តាមរយៈការបញ្ជូនក្រុមការងារ ដើម្បីមកធ្វើការសិក្សាស្រាវជ្រាវបន្ទាប់ពីភាគីខេត្តសៀមរាប និងភាគីក្រសួងដែនដី ហេដ្ឋារចនាសម្ព័ន្ធ ដឹកជញ្ជូន និងទេសចរណ៍នៃប្រទេសជប៉ុនបានចុះហត្ថលេខាលើកំណត់ហេតុប្រជុំ (Minute of Meeting Mom) នាពេលនេះ ដោយមិនមានការរង់ចាំ បើទោះបីជាក្នុងកាលៈទេសៈនៃការរីករាលដាលនៃជំងឺកូវីដ-១៩ យ៉ាងណាក៏ដោយ៕ | 2021-08-31T11:39:50+07:00 | cen.com.kh | https://cen.com.kh/archives/382094.html |
3f8e509b-e6d3-4b99-8b40-208fc351bee3 | ប្រយ័ត្នឲ្យមែនទែន ! កូវីដ«ដែលតា» ឆ្លងលើមនុស្ស១ ៩១៦នាក់ហើយ នៅកម្ពុជា | នៅព្រឹកថ្ងៃទី៣១ ខែសីហា ឆ្នាំ២០២១ ក្រសួងសុខាភិបាល បានជូនដំណឹងស្តីពីរកឃើញវីរុសកូវីដ-១៩ បំប្លែងថ្មី B.1.617.2 (Delta) គិតត្រឹមថ្ងៃទី៣០ ខែសីហា ឆ្នាំ២០២១នេះ មានចំនួន១ ៩១៦នាក់ ដោយគិតត្រឹមថ្ងៃទី៣១ ខែមីនា ដល់ថ្ងៃទី៣០ ខែសីហា ឆ្នាំ២០២១។ សូមបញ្ជាក់ថា នៅថ្ងៃទី៣០ ខែសីហា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៤០៨នាក់។ អ្នកជំងឺចំនួន៣២៤នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតថ្ងៃទី៣០ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩២ ៦១៦នាក់។ អ្នកជាសះស្បើយសរុបចំនួន៨៨ ៤៤៣នាក់ និងអ្នកស្លាប់សរុបចំនួន១ ៨៩២នាក់៕ | 2021-08-31T10:51:33+07:00 | kbnnews.com | https://kbn.news/archives/236170 |
87544e0b-638a-4f9f-8f5a-4002014bbb7d | ខេត្តសៀមរាប រកឃើញអ្នកវិជ្ជមានជំងឺកូវីដ-១៩ ថ្មី ចំនួន៩៣នាក់ ជាសះស្បើយចំនួន១៣៧នាក់ និងស្លាប់ចំនួន០២នាក់ នៅថ្ងៃទី៣០ ខែសីហា | សៀមរា ៖ រដ្ឋបាលខេត្តសៀមរាប សូមជម្រាបជូនសាធារណជនឱ្យបានជ្រាបថា៖ ក្នុងព្រឹត្តិការណ៍ នៃការឆ្លងរាលដាលជំងឺកូវីដ-១៩ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន៩៣នាក់ ជាសះស្បើយ អ្នកវិជ្ជមានជំងឺកូវីដ-១៩ ចំនួន១៣៧នាក់ និងស្លាប់ចំនួន០២នាក់ នៅថ្ងៃទី៣០ ខែសីហា ឆ្នាំ២០២១។ ករណីទី១ ជាករណីមានប្រភពចម្លងចេញពីផ្សារចារឈូក ករណីទី២ ដល់ទី២២ ជាករណីមានប្រភពចម្លងចេញពីផ្សារពួក និងករណីទី២៣ ដល់ទី២៧ ជាករណីមានប្រភពចម្លងចេញពីផ្សារកំពង់ឃ្លាំង។ ដោយឡែក ករណីទី២៨ ដល់ទី៣២ គឺជាអ្នកដំណើរមកពីខេត្តបន្ទាយមានជ័យ និងខេត្តពោធិ៍សាត់ និងករណីទី៣៣ ដល់ទី៩៣ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជាសះស្បើយទាំង១៣៧នាក់ ខាងលើ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ករណីស្លាប់ នៅថ្ងៃនេះដែរ មានករណីស្លាប់អ្នកវិជ្ជមានចំនួន២នាក់ ដូចខាងក្រោម៖ ១. ឈ្មោះ ឆុន ម៉េងលាង ភេទប្រុស អាយុ០៧ថ្ងៃ អាសយដ្ឋាននៅភូមិភ្នំជញ្ជាង ឃុំជប់វារី ស្រុកព្រះនេត្រព្រះ ខេត្តបន្ទាយមានជ័យ ដែលវិជ្ជមានជំងឺកូវីដ-១៩ កាលពីថ្ងៃទី២៨ ខែសីហា ឆ្នាំ២០២១ និងបានស្លាប់ នៅថ្ងៃទី៣០ ខែសីហា ឆ្នាំ២០២១ វេលាម៉ោង១២៖៣០នាទី ដោយជំងឺរលាកសួត បង្កដោយមេរោគកូវីដ-១៩។ ២. ឈ្មោះ យិន សុលាប ភេទស្រី អាយុ៤១ឆ្នាំ អាសយដ្ឋាននៅភូមិស្ពានជ្រាវ សង្កាត់ជ្រាវ ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី២៧ ខែសីហា ឆ្នាំ២០២១ និងបានស្លាប់ នៅថ្ងៃទី២៩ ខែសីហា ឆ្នាំ២០២១ វេលាម៉ោង១៨៖៤០នាទី ដោយជំងឺរលាកសួត បង្កដោយមេរោគកូវីដ-១៩។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៧៨៨៦នាក់ បានព្យាបាលជាសះស្បើយចំនួន៧៣០៨នាក់ ស្លាប់៨៦នាក់ និង៤៩២នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា បងប្អូនប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ រក្សាសិទ្ធិដោយ៖បញ្ញាស័ក្តិ | 2021-08-31T10:43:20+07:00 | cen.com.kh | https://cen.com.kh/archives/382049.html |
5b0bfd0d-556b-4e82-9bd0-2e86927154c2 | ចេញលទ្ធផលសំណាកហើយ ! ពលរដ្ឋ និងអាជីវករនៅផ្សារត្រពាំងថ្លឹង រកឃើញឆ្លងជំងឺកូវីដចំនួន… | អម្បាញ់មិញនេះ អនុគណៈកម្មការស្រាវជ្រាវជំងឺកូវីដ១៩ បានជូនដំណឹងថា កាលពីថ្ងៃទី២៨ និងថ្ងៃទី៣០ ខែសីហា ឆ្នាំ២០២១ ក្រុមគ្រូពេទ្យសម្ដេចតេជោប្រឆាំងកូវីដ១៩ បានយកសំណាកអាជីវករ និងប្រជាពលរដ្ឋដែលរស់នៅក្បែរផ្សារត្រពាំងថ្លឹង ផ្លូវវែងស្រេង ភូមិត្រពាំងថ្លឹង៤ សង្កាត់ចោមចៅ១ ខណ្ឌពោធិ៍សែនជ័យ ក្រោយពីមានអ្នកជំងឺបានទៅផ្សារទិញម្ហូប ចន្លោះថ្ងៃទី១២ ដល់ថ្ងៃទី២៥ ខែសីហា ឆ្នាំ២០២១ ។ ជាលទ្ធផលតេស្តរហ័សថ្ងៃទី២៨ រកឃើញវិជ្ជមានកូវីដ០៧នាក់ ក្នុងចំណោមអ្នកធ្វើតេស្ត ២៩៧នាក់ ។ រីឯលទ្ធផលតេស្តរហ័សថ្ងៃទី៣០ រកឃើញវិជ្ជមានកូវីដ ១៥នាក់ ក្នុងចំណោមអ្នកធ្វើតេស្ត ៥២៨នាក់។ អ្នកវិជ្ជមានកូវីដទាំង២២នាក់ខាងលើ ស្ថិតក្នុងការរង់ចាំលទ្ធផលវិភាគរកមេរោគកូវីដ១៩ បំប្លែងថ្មី Delta បន្តទៀត។ សូមបញ្ជាក់ថា នៅថ្ងៃទី៣០ ខែសីហា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៤០៨នាក់។ អ្នកជំងឺចំនួន៣២៤នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតថ្ងៃទី៣០ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩២ ៦១៦នាក់។ អ្នកជាសះស្បើយសរុបចំនួន៨៨ ៤៤៣នាក់ និងអ្នកស្លាប់សរុបចំនួន១ ៨៩២នាក់៕ | 2021-08-31T10:03:48+07:00 | kbnnews.com | https://kbn.news/archives/236156 |
42fc73aa-45df-4b54-a1ff-8b525ed8eed6 | សម្តេច ហ៊ុន សែន ឲ្យក្រសួងពិចារណាបើកសាលារៀនឡើងវិញ នៅតាមតំបន់ដែលគ្មានការឆ្លង និងមានការឆ្លងតិចនៃជំងឺកូវីដ១៩ | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី៣១ ខែសីហា ឆ្នាំ២០២១នេះ បានណែនាំដល់រដ្ឋមន្រ្តីក្រសួងអប់រំ យុវជន និងកីឡា ឱ្យពិភាក្សាជាមួយ អភិបាលរាជធានីខេត្តទាំងអស់ ដើម្បីបើកសាលារៀនឡើងវិញ នៅទីតាំងដែលគ្មានការឆ្លងរីករាលដាលជំងឺកូវីដ១៩ នៅតាមទីជនបទ ក្នុងប្រទេសកម្ពុជា។ នេះបើតាមសារសម្លេងរបស់សម្តេចតេជោ ដែលបានបង្ហោះនៅលើផេកហ្វេសប៊ុកផ្លូវការនាព្រឹកថ្ងៃទី៣១ ខែសីហា ឆ្នាំ២០២១ ៕ | 2021-08-31T09:34:18+07:00 | kbnnews.com | https://kbn.news/archives/236119 |
6e757b93-0246-4dc0-924b-ba1887baba0e | សហភាពអឺរ៉ុបស្នើឲ្យដាក់ការរឹតបន្តឹងឡើងវិញលើទេសចរអាមេរិក | ក្រុមមន្ត្រីសហភាពអឺរ៉ុបនិយាយថា សហភាពអឺរ៉ុបត្រូវគេរំពឹងថា នឹងស្នើបណ្តាប្រទេសជាសមាជិករបស់ខ្លួនឲ្យដាក់ការរឹតបន្តឹងការធ្វើដំណើរឡើងវិញ ទៅលើក្រុមអ្នកធ្វើដំណើរមកពីសហរដ្ឋអាមេរិក ជាទីកន្លែងដែលករណីឆ្លងថ្មីនិងការសម្រាកព្យាបាលក្នុងមន្ទីរពេទ្យ បានកើនឡើងយ៉ាងខ្លាំងនៅក្នុងរយៈពេលប៉ុន្មានសប្តាហ៍ថ្មីៗនេះ។ ក្រុមមន្ត្រីដែលបានថ្លែងប្រាប់ពួកអ្នកយកព័ត៌មានក្នុងលក្ខខណ្ឌមិនបញ្ចេញឈ្មោះ ស្របពេលដែលគោលនយោបាយនៃការធ្វើដំណើររបស់សហភាពអឺរ៉ុបកំពុងត្រូវបានគេត្រួតពិនិត្យមើលឡើងវិញនោះ និយាយថា យ៉ាងឆាប់បំផុតនៅដើមសប្តាហ៍នេះ សហរដ្ឋអាមេរិកអាចត្រូវបានគេដកចេញពី«បញ្ជីសុវត្ថិភាព»នៃបណ្តាប្រទេសដែលពលរដ្ឋអាចធ្វើដំណើរទៅកាន់សហភាពអឺរ៉ុបដែលមាន២៧ប្រទេសដោយមិនមានការបន្ថែមការរឹត្បិតដូចជាការតម្រូវឲ្យធ្វើចត្តាឡីស័កនិងការធ្វើតេស្តហើយ។ ការស្នើនេះនឹងត្រូវធ្វើឡើងដោយក្រុមប្រឹក្សាអឺរ៉ុបដែលពិនិត្យមើលឡើងវិញនូវបញ្ជីនៃការធ្វើដំណើររបស់សហភាពអឺរ៉ុបជារៀងរាល់២សប្តាហ៍ម្តង។ ទោះជាយ៉ាងណា ការរឹតបន្តឹងដែលស្នើឡើងនេះ នឹងមិនតម្រូវឲ្យបណ្តាប្រទេសដែលជាសមាជិកទាំងអស់អនុវត្តនោះទេ នៅពេលដែលមិនមានគោលនយោបាយនៃការធ្វើដំណើរឯកភាពគ្នា ហើយប្រទេសជាសមាជិកមានសិទ្ធិកំណត់បទបញ្ញត្តិដោយខ្លួនឯង។ សហភាពអឺរ៉ុបបានលុបចោលការរឹតបន្តឹងការធ្វើដំណើរសម្រាប់អ្នកទេសចរណ៍អាមេរិកកាលពីខែមិថុនា ថ្វីបើសហរដ្ឋអាមេរិកនៅតែរក្សាការហាមឃាត់អ្នកធ្វើដំណើរមកពីអឺរ៉ុបក៏ដោយ។ កាលពីសប្តាហ៍មុន ការឆ្លងថ្មីក្នុងមួយថ្ងៃមានជាមធ្យមចំនួន១៥០.០០០ករណី ជាចំនួនឆ្លងកើនឡើងខ្លាំងដូចជាខែមករានិងកុម្ភៈនៅឆ្នាំនេះ។ ការចូលសម្រាកក្នុងមន្ទីរពេទ្យទាក់ទិននឹងជំងឺកូវីដ១៩ ក៏បានកើនឡើងប្រហែល១០០.000ករណីដែរ ដែលជាចំនួនមួយដែលមិនបានឃើញមានចាប់តាំងពីដើមខែកុម្ភៈមក៕ | 2021-08-31T07:00:00+07:00 | khmer.voanews.com | https://khmer.voanews.com/a/eu-to-recommend-return-of-covid-travel-restrictions-on-us-tourists/6079218.html |
4d9e8cb8-fe10-48f0-b59f-3e61937f721c | ខេត្តក្រចេះ បន្តរកឃើញអ្នកជំងឺកូវីដ ចំនួន៥នាក់ និងអ្នកជាសះស្បើយ៣នាក់ | រដ្ឋបាលខេត្តក្រចេះ នៅថ្ងៃទី៣០ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៥នាក់បន្ថែមទៀត និងអ្នកជាសះស្បើយចំនួន៣នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាននៅយប់ថ្ងៃទី៣០ ខែសីហា ឆ្នាំ២០២១នេះ។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានទាំង៥នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-08-31T03:56:00+07:00 | freshnewsasia.com | https://m.freshnewsasia.com/index.php/en/localnews/211054-2021-08-30-13-56-08.html |
8958d908-342f-4bda-94d4-6ab94f71e3b1 | ខេត្តរតនគិរី បន្តរកឃើញអ្នកជំងឺកូវីដ ចំនួន២៩នាក់ និងជាសះស្បើយ៤៨នាក់ | រដ្ឋបាលខេត្តរតនគិរី នៅថ្ងៃទី៣០ ខែសីហា ឆ្នាំ២០២១ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន២៩នាក់បន្ថែមទៀត តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន៤៨នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី៣០ ខែសីហានេះ។ សូមបញ្ជាក់ថា គិតត្រឹមថ្ងៃទី៣០ ខែសីហា ឆ្នាំ២០២១នេះ នៅទូទាំងខេត្តរតនគិរី មានអ្នកឆ្លងជំងឺកូវីដ១៩ សរុបចំនួន ១១៣៥នាក់ ក្នុងនោះមានអ្នកឆ្លងជំងឺកូវីដ១៩ បំប្លែងថ្មី Delta ១០ករណី, ព្យាបាលជាសះស្បើយចំនួន ៨២៣នាក់ និងស្លាប់ចំនួន ៨នាក់។ រដ្ឋបាលខេត្តរតនគិរី សូមអំពាវនាវដល់ប្រជាពលរដ្ឋ និងសាធារណជនទាំងអស់ដែលធ្លាប់បានពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានដែលបានរកឃើញកន្លងមក សូមស្ម័គ្រចិត្តធ្វើតេស្តសំណាក ឬដាក់ខ្លួននៅដោយឡែកពីអ្នកដទៃ ក្នុងករណីមានការសង្ស័យ ឬមានអាការៈក្អក, ផ្តាសាយ, ហៀរសំបោរ, ក្តៅខ្លួន សូមរាយការណ៍ទៅកាន់អាជ្ញាធរមានសមត្ថកិច្ច នៅក្នុងមូលដ្ឋាន ឬទំនាក់ទំនងទូរស័ព្ទលេខ៖ 097 595 77 88/ 092 121 383/ 097 775 12 12៕ | 2021-08-31T03:51:00+07:00 | freshnewsasia.com | https://m.freshnewsasia.com/index.php/en/localnews/211053-2021-08-30-13-51-37.html |
c2450de3-5d40-4ce4-af36-1c257fb57144 | ខេត្តព្រះវិហារ បន្តរកឃើញអ្នកជំងឺកូវីដ ចំនួន៤៤នាក់ ភាគច្រើននៅស្រុករវៀង និងជាសះស្បើយ៧នាក់ | រដ្ឋបាលខេត្តព្រះវិហារ នាថ្ងៃទី៣០ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៤៤នាក់បន្ថែមទៀត តាមរយៈការធ្វើតេស្តរហ័ស (Rapid Test) ភាគច្រើនជាប្រជាពលរដ្ឋរស់នៅស្រុករវៀង។ បើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅយប់ថ្ងៃទី៣០ ខែសីហា ឆ្នាំ២០២១នេះ បានបញ្ជាក់ថា មានអ្នកជំងឺចំនួន៧នាក់ បានជាសះស្បើយពីជំងឺផងដែរ។ រដ្ឋបាលខេត្តព្រះវិហារ បានឱ្យដឹងថា ក្នុងចំណោមអ្នកជំងឺកូវីដទាំង៤៤នាក់ គឺភាគច្រើនរកឃើញនៅស្រុករវៀង ហើយត្រូវបានបញ្ជូនទៅសម្រាកព្យាបាលនៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យ ជា ស៉ីម ត្បែងមានជ័យ ក្រុងព្រះវិហារ មណ្ឌលព្យាបាលវិទ្យាល័យជាំក្សាន្ត និងមណ្ឌលព្យាបាលជំងឺកូវីដកម្រិតស្រាល នៅវិទ្យាល័យរវៀង ស្រុករវៀង។ សូមបញ្ជាក់ថា គិតត្រឹមថ្ងៃទី៣០ ខែសីហា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ១,១៥២នាក់ ជាសះស្បើយចំនួន ៦៣៨នាក់ ស្លាប់ចំនួន ៣នាក់ និងកំពុងសម្រាកព្យាបាលចំនួន ៥១១នាក់ទៀត៕ | 2021-08-31T03:39:00+07:00 | freshnewsasia.com | https://m.freshnewsasia.com/index.php/en/localnews/211051-2021-08-30-13-39-30.html |
719d1fba-ac65-4d3b-a6a5-519c305c5893 | រដ្ឋបាលខេត្តមណ្ឌលគិរី បង្ហាញអត្តសញ្ញាណអ្នកឆ្លងជំងឺកូវីដ ៤៧នាក់ ខណៈជាសះស្បើយ ១៥នាក់ | រដ្ឋបាលខេត្តមណ្ឌលគិរី នៅថ្ងៃទី៣០ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៤៧នាក់បន្ថែមទៀត តាមរយៈការធ្វើតេស្តរហ័ស (Rapid Test) ខណៈជាសះស្បើយ ១៥នាក់។ នេះបើតាមសេចក្តីប្រកាសព័ត៌មាន ដែលអង្គភាព Fresh News ទទួលបាន។ រដ្ឋបាលសាលាខេត្តមណ្ឌលគិរី បានឱ្យដឹងថា ក្នុងចំណោមអ្នកជំងឺកូវីដ១៩ ទាំង៤៧នាក់ជាពលរដ្ឋរស់នៅក្នុងស្រុកអូររាំង ស្រុកពេជ្រាដា ស្រុកកែវសីមា ស្រុកកោះញែក និងក្រុងសែនមនោរម្យ ហើយបច្ចុប្បន្ន ត្រូវបានបញ្ជូនទៅសម្រាកព្យាបាលនៅមន្ទីពេទ្យបង្អែកខេត្តនិងសម្រាកព្យាបាលតាមស្រុករៀងៗខ្លួន។ | 2021-08-31T03:21:00+07:00 | freshnewsasia.com | https://m.freshnewsasia.com/index.php/en/localnews/211050-2021-08-30-13-21-52.html |
202d4725-aa01-41bb-b4cb-c3ce5e07934d | រដ្ឋបាលខេត្តព្រះសីហនុ ថ្លែងអំណរគុណ ឧកញ៉ា ទៀ វិចិត្រ រួមចំណែកថវិកា ៥០.០០០ដុល្លារ សាងសង់អាគារតេជោ ព្យាបាលជំងឺកូវីដ-១៩ | ភ្នំពេញ៖ រដ្ឋបាលខេត្តព្រះសីហនុ បានថ្លែងអំណរគុណជូនចំពោះ លោកឧកញ៉ា ទៀ វិចិត្រ និងលោកជំទាវ ដែលបាន ចូលរួមចំណែកជាវិភាគទាន នូវថវិកាចំនួន ៥០.០០០ដុល្លារ (ហាសិបពាន់ដុល្លាអាមេរិក)ដើម្បីសាងសង់អាគារតេជោព្យាបាលជំងឺកូវីដ-១៩ ខេត្តព្រះសីហនុ ដែលកម្ពស់០១ជាន់ ទំហំ ៣៣ម៉ែត្រ x ៩០ម៉ែត្រ នៅក្នុងបរិវេណមន្ទីរពេទ្យបង្អែកខេត្តព្រះសីហនុ។ អគារ ព្យាបាលនេះ អាចដាក់គ្រែសម្រាប់ព្យាបាលអ្នកជំងឺកូវីដ-១៩ កម្រិត ស្រាល បានចំនួន ៣៥៦ គ្រែ (គ្រែ០១ជាន់ ) ឬអាចបានចំនួន ៧១២ គ្រែ ប្រសិនប្រើគ្រែ០២ជាន់៕ | 2021-08-31T02:29:00+07:00 | dap-news.com | https://dap-news.com/national/2021/08/30/180529/ |
6577f680-c78c-4916-ac83-db1e9451fa00 | រាជរដ្ឋាភិបាលអនុវត្តគម្រោងថ្មីជួយស្ដារ និងអភិវឌ្ឍសហគមន៍ទេសចរណ៍ក្នុងបរិបទជំងឺកូវីដ ពិសេសជួយឱ្យប្រជាជនចេះពង្រីកអាជីវកម្ម និងស្ដារសេដ្ឋកិច្ចមូលដ្ឋាន | រាជរដ្ឋាភិបាលបានសហការជាមួយវិស័យឯកជន និងភាគីពាក់ព័ន្ធ ក្នុងការអនុវត្តគម្រោងថ្មី ដែលមានគោលបំណងស្ដារ និងអភិវឌ្ឍសហគមន៍ទេសចរណ៍ឡើងវិញ ពិសេសគឺជួយឱ្យប្រជាសហគមន៍ចេះបង្កើតអាជីវកម្មថ្មីៗ និងពង្រីកអាជីវកម្មដែលមានស្រាប់ រួមចំណែកស្ដារសេដ្ឋកិច្ចមូលដ្ឋាន។ កិច្ចសហការគ្នានេះនឹងចាប់អនុវត្តបន្ទាប់ពីព្រឹកថ្ងៃសុក្រ ទី២៧ ខែសីហា ឆ្នាំ២០២១ នៅទីស្តីការក្រសួងទេសចរណ៍ មានរៀបចំពិធីចុះអនុស្សារណៈ យោគយល់គ្នារវាង ក្រសួងទេសចរណ៍ និង លើគម្រោង «ជំរុញចលនាទេសចរណ៍ ផ្ទៃក្នុង និងលើកកម្ពស់សកម្មភាពទេសចរណ៍ក្នុងសហគមន៍ក្នុងបរិបទជំងឺកូវីដ-១៩»។ ពិធីចុះហត្ថលេខានេះ បានប្រព្រឹត្តទៅដោយមានការចូលរួមពី លោក ថោង រដ្ឋសក្តិ អគ្គនាយកនៃអគ្គ នាយកដ្ឋានអភិវឌ្ឍន៍ទេសចរណ៍ និងសហប្រតិបត្តិការអន្តរជាតិ និងបណ្ឌិត ឈៀង វណ្ណមុនិណ្ឌ នាយក ប្រតិបត្តិនៃ ក្រោមសក្ខីភាពពីលោក ថោង ខុន រដ្ឋមន្ត្រីក្រសួងទេសចរណ៍ និងយុត្តិសាស្ត្រត្រៀមខ្លួនស្តារសេដ្ឋកិច្ចឡើងវិញពីលោក វង្សី វិស្សុត រដ្ឋមន្ត្រីប្រតិភូអមនាយករដ្ឋមន្ត្រី រដ្ឋលេខាធិការប្រចាំការនៃក្រសួងសេដ្ឋកិច្ច និង ហិរញ្ញវត្ថុ។ គម្រោងនៃកិច្ចសហការនេះ ផ្តោតលើការជំរុញចលនាទេសចរណ៍ទៅកាន់តំបន់សហគមន៍ទេសចរណ៍ សំខាន់ៗក្នុងខេត្តគោលដៅចំនួន ៤ គឺខេត្តសៀមរាប ខេត្តបាត់ដំបង ខេត្តពោធិ៍សាត់ និងខេត្តកំពង់ឆ្នាំង ដោយផ្តល់អាទិភាពលើសកម្មភាពសំខាន់ៗ មានដូចជាការផ្តល់ជូនវគ្គបណ្តុះបណ្តាលលើជំនាញចាំបាច់មួយចំនួន ការបណ្តុះគំនិតសហគ្រិនភាពនៅតាមសហគមន៍ ការរៀបចំវីដេអូផ្សព្វផ្សាយអំពីតំបន់សហគមន៍ ការដាក់ស្លាកសញ្ញាចង្អុលទីតាំងសហគមន៍ និងការសហការជាមួយវិស័យឯកជនក្នុងការផ្សព្វផ្សាយតំបន់ខាងលើ។ បានលើកឡើងថា អេកូទេសចរណ៍ និងទេសចរណ៍សហគមន៍ គឺជាអនុវិស័យនៃទេសចរណ៍ពិភពលោក ដែលនៅតែមានសកម្មភាព និងដំណើរការទោះក្នុងដំណាក់កាលវិបត្តិកូវីដ-១៩ ពិសេសទ្រទ្រង់ដល់សកម្មភាពទេសចរណ៍ផ្ទៃក្នុង និងជាឧបករណ៍ដ៏មានប្រសិទ្ធភាពក្នុងការជំរុញការអភិវឌ្ឍនៅមូលដ្ឋាន។ លោករដ្ឋមន្ត្រីបានបន្តថា ការអភិវឌ្ឍជាសហគមន៍ទេសចរណ៍ និងអេកូទេសចរណ៍ ដែលមានចរិតយុទ្ធសាស្ត្រ និងនយោបាយ ពិតជាបានរួមចំណែកសំខាន់ក្នុងការអភិវឌ្ឍនៅតាមមូលដ្ឋាន ជាពិសេសជំរុញការចូលរួមរបស់ប្រជាពលរដ្ឋក្នុងដំណើរការនៃការអភិវឌ្ឍប្រទេសជាតិ តាមរយៈការផ្តល់សិទ្ធិអំណាចជូនពួកគាត់ក្នុងការរៀបចំចាត់ចែង និងអភិវឌ្ឍសហគមន៍របស់ខ្លួនដោយផ្ទាល់ (Local Empowerment)។ រដ្ឋមន្ត្រីប្រតិភូអមនាយករដ្ឋមន្ត្រី រដ្ឋលេខាធិការប្រចាំការនៃក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមប្រឹក្សាបរធនបាលនៃមូលនិធិអភិវឌ្ឍន៍សហគ្រិនភាព (ម.អ.ស.) បានលើកឡើងដែរថា គឺជាការផ្តួចផ្តើមមួយក្នុងការត្រៀមខ្លួនស្តារសេដ្ឋកិច្ចឡើងវិញ និងស្របតាមនិន្នាការបរិបទប្រក្រតីភាពតាមគន្លងថ្មី តាមរយៈការលើកកម្ពស់សកម្មភាពសហគ្រិនភាពនៅក្នុងសហគមន៍ទេសចរណ៍ និងអេកូទេសចរណ៍។ បានបញ្ជាក់បន្ថែមថា ខណៈពេលដែលចលនាទេសចរណ៍ត្រូវបានកាត់បន្ថយស្ទើរតែទាំងស្រុង ការផ្តួចផ្តើមនេះជាការរួមចំណែកបង្កើតចំណូលជាតិថ្មី តាមរយៈការពង្រីកអាជីវកម្ម និងបង្កើនការងារបន្ថែមក្នុងសហគមន៍ ដែលបម្រើផលប្រយោជន៍ផ្ទាល់ទៅដល់សេដ្ឋកិច្ចមូលដ្ឋាន។ ម៉្យាងទៀត គម្រោងនេះផងដែរ ក៏ជាការបង្វែរវិបត្តិនាពេលបច្ចុប្បន្នឱ្យទៅជាឱកាស ដើម្បីអភិវឌ្ឍ និងត្រៀមខ្លួនក្នុងការចាប់យកសក្តានុពលទេសចរណ៍ជាតិ-អន្តរជាតិ ក្រោយវិបត្តិកូរីដ-១៩ និងការងើបឡើងវិញនៃវិស័យទេសចរណ៍។ ក្នុងន័យនេះ កិច្ចសហការរវាងក្រសួងទេសចរណ៍ និង នាពេលនេះ នឹងរួមចំណែកបង្កើតផលប្រយោជន៍សេដ្ឋកិច្ច-សង្គមដល់ប្រជាពលរដ្ឋមូលដ្ឋានដោយផ្ទាល់នៅសហគមន៍ តាមរយៈវិស័យទេសចរណ៍ក្នុងបរិបទនៃជំងឺកូវីដ-១៩ ព្រមជាមួយការថែរក្សាការពារ និងអភិរក្សធនធានធម្មជាតិ និងបេតិកភណ្ឌវប្បធម៌ រក្សាបាននូវអត្តសញ្ញាណដើមរបស់សហគមន៍មូលដ្ឋាន។ ក្រសួងទេសចរណ៍ មានសុទិដ្ឋិនិយមចំពោះគម្រោងនេះ និងរំពឹងថា នឹងក្លាយជាដៃគូដ៏មានសក្តានុពលជាមួយក្រសួងទេសចរណ៍ ក្នុងការជំរុញការអភិវឌ្ឍអនុវិស័យសហគមន៍ទេសចរណ៍ និងអេកូទេសចរណ៍ និងវិស័យទេសចរណ៍ និយាយជារួម៕ | 2021-08-31T02:07:00+07:00 | freshnewsasia.com | https://m.freshnewsasia.com/index.php/en/localnews/211043-2021-08-30-12-07-39.html |
c6092283-1eb8-4049-b7f1-ee7786ef12a0 | ខេត្តឧត្តរមានជ័យ បន្តរកឃើញអ្នកជំងឺកូវីដ៣៧នាក់ទៀត និងមានជាសះស្បើយ២៣នាក់ | រដ្ឋបាលខេត្តឧត្តរមានជ័យ បានប្រកាសពីការរកឃើញអ្នកជំងឺកូវីដ១៩ ចំនួន៣៧ករណីបន្ថែមទៀត តាមរយៈការធ្វើតេស្តរហ័ស (Rapid Test) ខណៈព្យាបាលជាសះស្បើយចំនួន ២៣នាក់ នាថ្ងៃទី៣០ ខែសីហា ឆ្នាំ២០២១នេះ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ រដ្ឋបាលខេត្តឧត្តរមានជ័យ បានបញ្ជាក់ថា ក្នុងចំណោមអ្នកជំងឺកូវីដទាំង ៣៧នាក់ ក្នុងនោះអ្នកជំងឺចំនួន២៦នាក់ជាពលករ ទើបវិលត្រឡប់មកពីប្រទេសថៃ តាមច្រកអូរស្មាច់ អ្នកជំងឺចំនួន ១នាក់ទៀត រកឃើញក្នុងព្រឹត្តិការណ៍ សហគមន៍២០កុម្ភៈ និងអ្នកជំងឺ១០នាក់ទៀត ជាពលករកំពុងធ្វើចត្តាឡីស័ក។ សូមបញ្ជាក់ថា គិតត្រឹមថ្ងៃទី៣០ ខែសីហា ឆ្នាំ២០២១នេះ ខេត្តឧត្តរមានជ័យ បានរកឃើញជំងឺកូវីដ១៩ ចំនួន ៦,៦០០ករណីហើយ ក្នុងនោះករណីនាំចូលពីបរទេសចំនួន ៥,៤២៩ករណី និងករណីឆ្លងក្នុងសហគមន៍ ២០ កុម្ភៈ ចំនួន១.១៧១ករណី បានព្យាបាលជាសះស្បើយក្នុងខេត្តចំនួន ៣,១២៦នាក់ កំពុងសម្រាកព្យាបាលក្នុងខេត្តចំនួន១.៣៥៩នាក់ និងស្លាប់បាត់បង់ជីវិតចំនួន១២នាក់ផងដែរ៕ | 2021-08-31T02:07:00+07:00 | freshnewsasia.com | https://m.freshnewsasia.com/index.php/en/localnews/211044-2021-08-30-12-07-55.html |
2ef28c0a-1391-49e8-a233-2435cba323ec | ខេត្តស្ទឹងត្រែង បន្តរកឃើញអ្នកជំងឺកូវីដ ចំនួន១៨នាក់បន្ថែមទៀត | រដ្ឋបាលខេត្តស្ទឹងត្រែង នាថ្ងៃទី៣០ ខែសីហា ឆ្នាំ២០២១នេះ បានប្រកាសពីការរកឃើញអ្នកវិជ្ជមានកូវីដ១៩ថ្មី ចំនួន១៨នាក់ តាមរយៈការធ្វើតេស្តរហ័ស (Rapid Test) និងមិនមានករណីសះស្បើយ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី៣០ ខែសីហានេះ។ ជាមួយគ្នានេះ រដ្ឋបាលខេត្តស្ទឹងត្រែងបានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ ហើយចំពោះអ្នកប៉ះពាល់ប្រយោលត្រូវធ្វើចត្តាឡីស័កតាមផ្ទះរៀងៗខ្លួន ដោយមិនត្រូវពាក់ព័ន្ធ ឬប៉ះពាល់ជាមួយអ្នកដទៃដាច់ខាត។ រដ្ឋបាលខេត្តបានបញ្ជាក់ថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តស្ទឹងត្រែងបានរកឃើញអ្នកឆ្លងជំងឺកូវីដសរុបចំនួន ១,០០១នាក់ ក្នុងនោះចំណោមនោះមានអ្នកជំងឺកូវីដ១៩ បំប្លែងថ្មី Detal ចំនួន៩៥នាក់, ជាសះស្បើយចំនួន ៦១៦នាក់ ស្លាប់ចំនួន ១០នាក់ និងកំពុងព្យាបាលចំនួន ៣៧៥នាក់ទៀត៕ | 2021-08-31T01:41:00+07:00 | freshnewsasia.com | https://m.freshnewsasia.com/index.php/en/localnews/211037-2021-08-30-11-41-27.html |
0a74f567-5ce4-4c23-aa52-0ac99d6a2856 | សម្តេចតេជោ និងសម្តេចកិត្តិព្រឹទ្ធបណ្ឌិត ផ្ដល់អំណាយជូនពលរដ្ឋងាយរងគ្រោះ និងរងគ្រោះដោយសារជំងឺកូវីដ១៩ ចំនួន១១២គ្រួសារ ក្នុងស្រុកដងទង់ | លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត នៅថ្ងៃទី៣០ ខែកក្កដា ឆ្នាំ២០២១នេះ បានដឹកនាំក្រុមការងារចុះសួរសុខទុក្ខ និងនាំយកអំណោយដ៏ថ្លៃថ្លា របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ចែកជូនដល់ប្រជាពលរដ្ឋងាយរងគ្រោះ និងរងផលប៉ះពាល់ដោយសារជំងឺកូវីដ១៩ ចំនួន១១២គ្រួសារ មកពីឃុំចំនួន១០ ក្នុងស្រុកដងទង់។ ដែលពិធីផ្តល់អំណោយនេះ ធ្វើឡើងនៅបរិវេណអនុសាខាកាកបាទក្រហមស្រុកដងទង់។ ក្នុងឱកាសនោះដែរ លោក ជាវ តាយ បានផ្តាំផ្ញើសួរសុខទុក្ខពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលសម្តេចទាំងទ្វេ តែងតែគិតគូរខ្ពស់ពីសុខទុក្ខ និងមានការដោះស្រាយបញ្ហាប្រឈមនានា ជូនប្រជាពលរដ្ឋ មិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយ ដោយមិនដែលទុកចោលឱ្យប្រជាពលរដ្ឋណាម្នាក់ ស្លាប់ដោយអត់ស្បៀងអាហារ និងមិនមានការដោះស្រាយអ្វីឡើយ។ លោកអភិបាលខេត្ត បានបញ្ជាក់ថា បើទោះបីអំណោយនាពេលនេះ មានចំនួនតិចតួចក្ដីមិនអាចឆ្លើយតបបានយូរអង្វែង ប៉ុន្តែអាចជួយសម្រាលការលំបាកខ្វះខាត របស់បងប្អូនបានមួយគ្រាផងដែរ ពិសេសក្នុងដំណាក់កាលនៃស្ថានភាពវិបត្តិកូវីដ១៩ នេះ។ លោក ជាវ តាយ បានអំពាវនាវឱ្យពលរដ្ឋមិនទាន់បានចាក់វ៉ាកសាំងការពារជំងឺកូវីដ ត្រូវប្រញាប់រួសរាន់ទៅចាក់ឱ្យបានគ្រប់ៗគ្នា និងឆាប់រហ័សទាន់ពេលវេលាបំផុត ដើម្បីបង្ការ ទប់ស្កាត់ការឆ្លងរីករាលដាលនៃជំងឺកូវិត១៩នេះ ចូលទៅក្នុងសហគមន៍បន្តទៀត ខណៈដែលរាជរដ្ឋាភិបាលកម្ពុជា បាននិងកំពុងជំរុញការចាក់វ៉ាក់សាំង ជូនប្រជាពលរដ្ឋក្នុងក្របខ័ណ្ឌទូទាំងប្រទេស បានប្រមាណជាង ៩០ភាគរយ ទៅលើផែនការប្រជាពលរដ្ឋ១០លាននាក់ ដែលមានត្រូវចាក់នោះ ចាប់ពីអាយុ ១៨ឆ្នាំ ឡើងទៅ។ លោក ជាវ តាយ បានលើកឡើងទៀតថា បញ្ហាការឆ្លងរាលដាលកូវីដ១៩ សព្វថ្ងៃនេះ គឺជាបញ្ហាប្រឈមរបស់ពិភពលោក ក៏ដូចកម្ពុជាយើងផងដែរ ហើយក្នុងនោះខេត្តកំពត ក៏មានការឆ្លងរាលដាលចូលក្នុងសហគមន៍ ធ្វើឱ្យប៉ះពាល់ដល់ជីវភាព សុខភាព និងអាយុជីវិត របស់ប្រជាពលរដ្ឋ។ ប៉ុន្តែ បច្ចុប្បន្ននេះ មានលក្ខណៈធូរស្រាលល្អប្រសើរឡើងវិញជាបន្តបន្ទាប់ ដោយផ្ដើមចេញ ពីការចូលរួមសហការគ្នាល្អ ពីជំនាញ អាជ្ញាធរកងកម្លាំងសមត្ថកិច្ចគ្រប់លំដាប់ថ្នាក់ និងប្រជាពលរដ្ឋបានអនុវត្តនូវវិធានសុវត្តិភាព បទបញ្ជាផ្សេងៗ របស់ប្រមុខរាជរដ្ឋាភិបាល និងក្រសួងសុខភិបាលបានល្អ។ ពិសេសការទទួលបានការចាក់វ៉ាក់សាំងការពារជំងឺកូវីដ១៩ របស់ប្រជាពលរដ្ឋ មានចំនួនច្រើន ទើបធ្វើឱ្យមានការឆ្លងថយចុះ ក្នុងនោះខេត្តកំពតក៏មានចំនួនអ្នកឆ្លងថយចុះ ពីមួយថ្ងៃទៅមួយថ្ងៃផងដែរ។ លោកអភិបាលខេត្ត បានសង្កត់ធ្ងន់ថា ការថយចុះនៃការឆ្លងរាលដាលនៃជំងឺកូវីដ-១៩នេះ ក៏ដោយសារផ្ដើមចេញការយកចិត្តទុកដាក់របស់សម្ដេចតេជោ ហ៊ុន សែន ក្នុងការដាក់នូវចំណាត់ការ និងវិធានការផ្សេងៗ ពិសេសការខិតខំរកនូវវ៉ាក់សាំងការពារជំងឺកូវីដ១៩ ដើម្បីចាក់ជូនប្រជាពលរដ្ឋ ហើយប្រជាពលរដ្ឋ ក៏បានយល់ដឹងពីប្រសិទ្ធភាពនៃការចាក់វ៉ាក់សាំងការពារជំងឺកូវីដ១៩នេះ ថែមទៀតផងដែរ។ លោក ជាវ តាយ ក៏បានអំពាវនាវ ដល់ពលរដ្ឋក្នុងខេត្តកំពតទាំងអស់ ពិសេសប្រជាពលរដ្ឋក្នុងស្រុកដងទង់ ដែលនៅមិនទាន់បានទទួលការចាក់វ៉ាក់សាំងការពារជំងឺកូវីដ១៩ ត្រូវរួសរាន់ទៅទទួលការចាក់ឱ្យបានឆាប់រហ័ស និងទាន់ពេលវេលាគ្រប់ៗគ្នា នៅគ្រប់ទីកន្លែងដែលកំពុងផ្ដល់សេវាចាក់វ៉ាក់សាំងក្នុងខេត្តកំពត ទោះបីនៅទីកន្លែងណាក៏ដោយ គឺអាចចាក់បានទាំងអស់។ ទន្ទឹមនេះ លោក ជាវ តាយ ក៏បានក្រើនរំលឹក និងលើកទឹកចិត្ត ដល់ប្រជាពលរដ្ឋ ដោយបញ្ជាក់ថា បើទោះបីបានទទួលការចាក់វ៉ាក់សាំងការពារជំងឺកូវីដ១៩ហើយក្ដី ក៏ប៉ុន្តែក៏ត្រូវតែបន្តការយកចិត្តទុកដាក់ ថែរក្សាអនាម័យសុខភាពឲ្យបានល្អថែមទៀត ពិសេសការអនុវត្តន៍វិធានការសុខាភិបាល ៣កុំ ៣ការពារ ឱ្យបានជាប្រចាំ ដើម្បីយើងរួមគ្នា បង្ការទប់ស្កាត់ការឆ្លងជំងឺដ៏កាចសាហាវនេះចូលក្នុងសហគមន៍បន្តទៀត និងជាមួយគ្នានោះក៏ត្រូវខិតខំជំរុញការយកចិត្តទុកដាក់ ដាំដុះដំណាំផ្សេងៗ និងចិញ្ចឹមសត្វរួមផ្សំ ដើម្បីបង្កើនជីវភាពគ្រួសារឲ្យបានកាន់តែប្រសើរឡើងថែមទៀតផងដែរ។ ក្នុងឱកាសនោះ លោកអភិបាលខេត្ត ជាវ តាយ បានផ្ដល់អំណោយដល់ប្រជាពលរដ្ឋទាំង១១២គ្រួសារ ក្នុងមួយគ្រួសារៗ ទទួលបាន រួមមាន៖ អង្គរ ២៥គីឡូក្រាម, មី១កេស, ត្រីខកំប៉ុង ១យួរ, ទឹកត្រី ១យួរ និងថវិកាមួយចំនួនផងដែរ៕ | 2021-08-31T01:40:00+07:00 | freshnewsasia.com | https://m.freshnewsasia.com/index.php/en/localnews/211036-2021-08-30-11-40-05.html |
e252b543-4af1-413d-934a-28110f4d1659 | ខេត្តកំពត ប្រកាសរកឃើញអ្នកជំងឺកូវីដ ចំនួន៣០នាក់បន្ថែមទៀត | រដ្ឋបាលខេត្តកំពត នាថ្ងៃទី៣០ ខែសីហា ឆ្នាំ២០២១នេះ បានចេញសេចក្តីជូនដំណឹងស្តីពីករណីវិជ្ជមានកូវីដ១៩ ចំនួន៣០ករណី បន្ថែមទៀត តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី៣០ ខែសីហានេះ។ រដ្ឋបាលខេត្តកំពតក៏បានអំពាវនាវដល់អ្នកពាក់ព័ន្ធនឹងករណីខាងលើ សូមធ្វើចត្តាឡីស័កតាមការណែនាំរបស់ក្រសួងសុខាភិបាល ហើយបច្ចុប្បន្នក្រុមឆ្លើយតប បន្ទាន់ បាននិងកំពុងស្រាវជ្រាវរកទីតាំង និងកំណត់មុខសញ្ញាអ្នកដែលពាក់ព័ន្ធក្នុងករណីនេះជាបន្តទៀត។ * មន្ទីរសុខាភិបាល៖ 012 822 179 / 078 248 998 * មន្ទីរពេទ្យបង្អែកខេត្ត៖ 077 730 837 * ការិយាល័យស្រុកប្រតិបត្តិកំពង់ត្រាច៖ 061 867 776 / 097 539 9948 / 012 733 468 * ការិយាល័យស្រុកប្រតិបត្តិឈូក៖ 012 200 412 / 099 786 527 * ការិយាល័យស្រុកប្រតិបត្តិអង្គរជ័យ៖ 012 483 358 / 088 220 1567 * ការិយាល័យស្រុកប្រតិបត្តិកំពត៖ 012 240 171 / 012 456 990។ សូមជម្រាបថា គិតត្រឹមថ្ងៃទី២៨ ខែសីហា ឆ្នាំ២០២១នេះ ខេត្តកំពតមានអ្នកជំងឺកូវីដ១៩ សរុបចំនួន ៣,៧០៥នាក់ ជាសះស្បើយចំនួន ៣,៤៧០នាក់ កំពុងសម្រាកព្យាបាលចំនួន ១៦៨នាក់ និងស្លាប់ចំនួន ៦៧នាក់៕ | 2021-08-31T00:35:00+07:00 | freshnewsasia.com | https://m.freshnewsasia.com/index.php/en/localnews/211023-2021-08-30-10-35-31.html |
b091be10-72f2-4c4d-99ef-8cf1dcaa4950 | មកដឹងពីពាក្យចចាមអារ៉ាមជុំវិញវ៉ាក់សាំងកូវីដ ខុសពីការពិតទាំងស្រុង | វ៉ាក់សាំង ប្រៀបបាននឹងឱសថចាំបាច់សម្រាប់ជួយការពារសុខភាព និងជីវិតយើងពីជំងឺកូវីដ-១៩ វាយប្រហារផ្លូវដង្ហើមធ្ងន់ធ្ងរបាន។ ខណៈពេលវ៉ាក់សាំងកូវីដ-១៩ ជារនាំងប្រឆាំងនឹងវីរុសកូរ៉ូណាមិនឲ្យប៉ះពាល់ដល់សុខភាពយើងធ្ងន់ធ្ងរ ក៏មានពាក្យចចាមអារ៉ាមមួយចំនួនជុំវិញប្រសិទ្ធភាព និងសុវត្ថិភាពរបស់វាដែរ។ ពាក្យចចាមអារ៉ាម ៥ ធំៗជុំវិញវ៉ាក់សាំងកូវីដ-១៩មានដូចជា៖ ពាក្យចចាមអារ៉ាមនេះគឺមិនពិតទេ។ ទោះវ៉ាក់សាំងកូវីដ-១៩ ត្រូវបានបង្កើតឡើងយ៉ាងឆាប់រហ័ស ប៉ុន្តែការសាកល្បងព្យាបាល ដើម្បីពិនិត្យមើលសុវត្ថិភាព និងប្រសិទ្ធភាពមិនត្រូវបានប្រញាប់ប្រញាល់ទាល់តែសោះ។ នេះបើតាមការលើកឡើងរបស់លោកវេជ្ជបណ្ឌិត Dennis Cunningham នាយកផ្នែកវេជ្ជសាស្ត្រនៃការត្រួតពិនិត្យ និងការពារការឆ្លងមេរោគនៅ Henry Ford Health System។ ម៉្យាងវិញទៀត ជំងឺកូវីដ-១៩ គឺស្រដៀងគ្នាទៅនឹងគ្រួសារវីរុសកូរ៉ូណាដទៃទៀត ដែលធ្លាប់កើតលើមនុស្សយើងរួចដូចជា MERS និង SARS ដូច្នេះក្រុមគ្រូពេទ្យមានការស្រាវជ្រាវពីមុនដែលអាចជាគំរូ ដើម្បីពន្លឿនដំណើរការទប់ទល់វីរុសកូរ៉ូណាលើកនេះ។ មកដល់ថ្ងៃនេះ គ្មានទិន្នន័យពីការសាកល្បងព្យាបាល ឬទ្រឹស្ដីណាមួយបញ្ជាក់ថា ហេតុអ្វី ឬរបៀបណាដែលវ៉ាក់សាំងកូវីដ-១៩ បង្កបញ្ហាអត់កូនដល់អ្នកចាក់ទេ។ ស្ត្រីដែលបានចូលរួមក្នុងការសាកល្បងព្យាបាលជំងឺកូវីដ-១៩ អាចមានផ្ទៃពោះបានធម្មតា។ វ៉ាក់សាំងកូវីដ-១៩ មួយចំនួនផលិតឡើងដោយរូបមន្ត mRNA ដើម្បីការពារយើង។ លោកវេជ្ជបណ្ឌិត Cunningham បានឲ្យដឹងថា mRNA ផ្ដល់ឲ្យកោសិការបស់យើងនូវប្លង់មេសម្រាប់រោងចក្រដែលនឹងបង្កើតប្រូតេអ៊ីន ដើម្បីការពារយើងពីជំងឺកូវីដ-១៩។ មនុស្សមួយចំនួនខ្លាចថា mRNA នឹងធ្វើឲ្យមេរោគចូលទៅផ្លាស់ប្ដូរ DNA របស់យើង ប៉ុន្តែវាមិនប៉ះពាល់សូម្បីតែបន្តិច។ ទោះបីជាយើងធ្លាប់កើតកូវីដ-១៩ រួចហើយក៏ដោយ យើងគួរតែចាក់វ៉ាក់សាំងការពារបន្ថែម។ ទិន្នន័យថ្មីបង្ហាញថា វ៉ាក់សាំងផ្ដល់នូវការការពារបានល្អជាងភាពស៊ាំធម្មជាតិបន្ទាប់ពីឆ្លងមេរោគរួច។ វេជ្ជបណ្ឌិត Cunningham មានប្រសាសន៍ថា គ្មានមេរោគរស់នៅក្នុងវ៉ាក់សាំងទេ ដូច្នេះវ៉ាក់សាំងកូវីដ-១៩មិនអាចចម្លងយើងបានឡើយ។ ក្រោយចាក់វ៉ាក់សាំងរួច យើងអាចមានផលរំខានតិចតួចដូចជា ក្ដៅខ្លួន ឈឺក្បាល ប៉ុន្តែនោះគឺដោយសាររាងកាយយើងកំពុងបង្កើតអង់ទីករទប់ស្កាត់ការឆ្លង មិនមែនដោយសារតែយើងឆ្លងមេរោគនោះទេ៕ | 2021-08-31T00:04:00+07:00 | kampucheathmey.com | https://www.kampucheathmey.com/health/190085 |
84be55ec-5fe3-4fae-809a-1d6d15c554ff | អ្នកគ្រូពេទ្យព្យាបាល ជំងឺកូវីដ-១៩ម្នាក់ បានស្លាប់ ដោយសារជំងឺកូវីដ | យោងតាមលិខិតរំលែកមរណទុក្ខរបស់ក្រសួង សុខាភិបាល ជូនចំពោះ ក្រុមគ្រួសារសព កញ្ញា អ៊ឹម ស្រីនិ នាថ្ងៃទី៣០ សីហា នេះ លោក ម៉ម ប៊ុនហេង ជារដ្ឋមន្ដ្រីក្រសួងសុខាភិបាល បានបញ្ជាក់ថា «យើងខ្ញុំទាំងអស់គ្នា ជាថ្នាក់ដឹកនាំ មន្ត្រីរាជការ បុគ្គលិក នៃក្រសួងសុខាភិបាលទាំងអស់ មានក្តីក្តុកក្ដួលរន្ធត់ចិត្ត ដោយបានទទួលដំណឹងថា កញ្ញា អ៊ឹម ស្រីនិ មន្ត្រីសុខាភិបាល បម្រើការងារនៅមន្ទីរពេទ្យបង្អែក ខេត្តព្រះសីហនុ បានទទួលមរណភាព នៅថ្ងៃទី២៩ ខែសីហា ឆ្នាំ២០២១ វេលាម៉ោង១០៖០០នាទីយប់ ក្នុងជន្មាយុ២៨ឆ្នាំ ដោយសារជំងឺកូវីដ-១៩។ មរណភាពរបស់ កញ្ញា អ៊ឹម ស្រីនិ គឺជាការបាត់បង់ នូវបុគ្គលិកសុខាភិបាលមួយរូប ដែលបានលះបង់កម្លាំងកាយចិត្ត ក្នុងការរួមចំណែកថែទាំអ្នកជំងឺកូវីដ-១៩។ សូមរំលឹកថា អ្នកគ្រូពេទ្យ អ៊ឹម ស្រីនិ បានឆ្លងជំងឺកូវីដ-១៩ និងព្យាបាលនៅខេត្តព្រះសីហនុ ដោយសារស្ថានភាពជំងឺធ្វើទុក្ខខ្លាំង ក៏ត្រូវបញ្ជូនមកព្យាបាល នៅមណ្ឌលព្យាបាលជំងឺកូវីដ១៩ ព្រីមៀម សែនសុខ បានតែរយៈពេល២ថ្ងៃ ក៏ទទួលមរណភាព ដោយសារស្ថានភាពជំងឺធ្ងន់ធ្ងរ មិនអាចជួយសង្គ្រោះបាន ៕ | 2021-08-30T23:36:00+07:00 | dap-news.com | https://dap-news.com/national/2021/08/30/180510/ |
861bb63f-e838-47ed-a303-63c5a229a3bd | អាជ្ញាធរខេត្តកំពង់ចាម បិទខ្ទប់ភូមិទទោល ឃុំគោករវៀង ស្រុកជើងព្រៃ រយៈពេល១៤ថ្ងៃ ក្រោយមានពលរដ្ឋឆ្លងជំងឺកូវីដជាបន្តបន្ទាប់ | រដ្ឋបាលខេត្តកំពង់ចាម បានចេញសេចក្តីសម្រេចបិទខ្ទប់ភូមិទទោល ឃុំគោករវៀង ស្រុកជើងព្រៃ ខេត្តកំពង់ចាម រយៈពេល១៤ថ្ងៃ ដោយមូលហេតុមានប្រជាពលរដ្ឋឆ្លងជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ ចាប់ពីថ្ងៃទី៣០ ខែសីហា រហូតដល់ថ្ងៃទី១២ ខែកញ្ញា ឆ្នាំ២០២១។ *ត្រូវអនុវត្តតាមសេចក្តីសម្រេច លេខ ៥៤ ស.ស.រ ចុះថ្ងៃទី២៦ ខែមេសា ឆ្នាំ២០២១ របស់រាជរដ្ឋាភិបាលកម្ពុជា *មន្ត្រីរាជការស៊ីវិលដែលប្រចាំការនៅតំបន់បិទខ្ទប់ត្រូវពាក់ប័ណ្ណសំគាល់ខ្លួន *ត្រូវរៀបចំកងកម្លាំងការពារ ដើម្បីការពារកុំឱ្យមានការចេញ-ចូល ឱ្យបានសមស្របទៅតាមទំហំការងារ *ការពារសន្តិសុខ សណ្តាប់ធ្នាប់សាធារណៈផ្ទះបិទខ្ទប់ ជូនប្រជាពលរដ្ឋឱ្យបានល្អប្រសើរ *ត្រូវរៀបចំចងខ្សែហ៊ុព័ទ្ធ នៅភូមិបិទខ្ទប់ ឱ្យបានត្រឹមត្រូវ *ត្រូវចាក់ផ្សាយអំពីវិធានការការពារ «៣កុំ និង៣ការពារ» ឱ្យបានមួយថ្ងៃ៣ដង ក្នុងតំបន់បិទខ្ទប់ *ត្រូវចាត់មន្ត្រីពាក់ព័ន្ធតាមដានពីសុខភាពប្រជាពលរដ្ឋ នៅភូមិបិទខ្ទប់ជាប្រចាំ *ត្រូវរៀបចំឱ្យមានអ្នកលក់ដូរចល័ត ដោយឡែកប្រជាពលរដ្ឋ ត្រូវអនុវត្តវិធានការសុខាភិបាល និងការណែនាំ «៣កុំ និង៣ការពារ» ឱ្យជាប់ជាប្រចាំ ហើយករណីផ្ទះដែលត្រូវបិទខ្ទប់មានលក់ដូរ គឺមិនត្រូវអនុញ្ញាតឱ្យលក់ដូរទំនិញឡើយ៕ | 2021-08-30T23:27:00+07:00 | freshnewsasia.com | https://m.freshnewsasia.com/index.php/en/localnews/211007-2021-08-30-09-27-50.html |
f70caf64-08c2-4a66-88da-e8557131c32c | អភិបាលខេត្តមណ្ឌលគិរី ណែនាំពលរដ្ឋនៅតំបន់បិទខ្ទប់ ត្រូវអត់ធ្មត់ និងអនុវត្តន៍តាមវិធានការសុខាភិបាលឱ្យបានខ្ជាប់ខ្ជួន ដើម្បីកាត់ផ្តាច់ការចម្លងជំងឺកូវីដ១៩ | លោក ស្វាយ សំអ៊ាង អភិបាលខេត្តមណ្ឌលគិរី បានណែនាំដល់ប្រជាពលរដ្ឋដែលកំពុងជាប់នៅតំបន់បិទខ្ទប់ ត្រូវមានការអត់ធ្មត់ និងត្រូវថែទាំសុខភាពឱ្យបានល្អ ពិសេសត្រូវចូលរួមអនុវត្តឱ្យបានខ្ជប់ខ្ជួននូវវិធានការ «៣ការពារ និង៣កុំ» របស់រាជរដ្ឋាភិបាលកម្ពុជា ក៏ដូចជាក្រសួងសុខាភិបាល ដើម្បីកាត់ផ្តាច់ឱ្យបានពីការចម្លងនៃជំងឺកូវីដ១៩។ ការណែនាំបែបនេះរបស់លោកអភិបាលខេត្ត បានធ្វើឡើងក្នុងឱកាសដែលលោកបានអញ្ជើញជួបសំណេះសំណាលសួរសុខទុក្ខ និងនាំយកអំណោយជាគ្រឿងឧបភោគបរិភោគ ចែកជូនប្រជាពលរដ្ឋចំនួន ៦៥គ្រួសារ ដែលកំពុងជាប់នៅតំបន់បិទខ្ទប់ជាបណ្តោះអាសន្នមួយផ្នែក ស្ថិតនៅផ្សារ ប៉េង ឃុន ក្នុងក្រុងសែនមនោរម្យ ដែលមានប្រជាពលរដ្ឋវិជ្ជមានកូវីដ១៩ ពាក់ព័ន្ធនឹងព្រឹត្តិការណ៍សហគមន៍២០កុម្ភៈ។ ជាមួយគ្នានេះលោក ស្វាយ សំអ៊ាង បានផ្ញាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលជានិច្ចកាលសម្តេចតែងតែគិតគូរពីសុខុមាលភាពរបស់ប្រជាពលរដ្ឋទូទៅ ជាពិសេស ប្រជាពលរដ្ឋដែលកំពុងជាប់នៅចំណុចបិទខ្ទប់បណ្តោះអាសន្ន ដែលមានប្រជាពលរដ្ឋវិជ្ជមានកូវីដ១៩ ពាក់ព័ន្ធនឹងព្រឹត្តិការណ៍សហគមន៍២០កុម្ភៈ។ លោកបានបញ្ជាក់ថា ។ បន្ថែមលើសនេះ លោកអភិបាលខេត្ត ក៏បានអំពាវនាវដល់ប្រជាពលរដ្ឋទាំងអស់ ដែលមានប្រវត្តិប៉ះពាល់ដោយផ្ទាល់ ឬប្រយោលជាមួយអ្នកមានវិជ្ជមានជំងឺកូវីដ១៩ ឬមានរោគសញ្ញាសង្ស័យផ្សេងៗ ដែលសង្ស័យ សូមរួសរាន់ទៅពិនិត្យសុខភាពនៅមន្ទីរពេទ្យ ឬមណ្ឌលសុខភាព ដែលនៅជិតកន្លែងបងប្អូនរស់នៅ ឬរាយការណ៍ជូនទៅអាជ្ញាធរក្នុងមូលដ្ឋាន៕ | 2021-08-30T23:20:00+07:00 | freshnewsasia.com | https://m.freshnewsasia.com/index.php/en/localnews/211005-2021-08-30-09-20-12.html |
e6233f64-2575-4fe2-8c6b-5148bf24ecde | រដ្ឋមន្ត្រីសុខាភិបាល គាំទ្រការស្វែងរកប្រភព មេរោគកូវីដ១៩ តាមបែបវិទ្យាសាស្ត្រ (Video) | No Content | 2021-08-30T23:13:00+07:00 | dap-news.com | https://dap-news.com/national/2021/08/30/180505/ |
49d1944b-6245-4353-b36e-6ad20d061f7e | រដ្ឋមន្ដ្រីក្រសួងសុខាភិបាល ផ្ញើសារលិខិតរំលែកមរណទុក្ខ ជូនចំពោះក្រុមគ្រួសារសព អ្នកគ្រូពេទ្យ អ៉ឹម ស្រីនិ ដែលស្លាប់ដោយសារជំងឺកូវីដ១៩ | លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល នៅថ្ងៃទី៣០ ខែសីហា ឆ្នាំ២០២១នេះ បានផ្ញើសារលិខិតរំលែកមរណទុក្ខ ជូនចំពោះក្រុមគ្រួសារសពអ្នកគ្រូពេទ្យ អ៉ឹម ស្រីនិ ដែលស្លាប់ដោយសារជំងឺកូវីដ១៩។ នេះបើតាមសារលិខិត ដែលបណ្ដាញព័ត៌មាន Fresh News ទទួលបាន។ ក្នុងសារលិខិតរំលែកមរណទុក្ខ បានសរសេរយ៉ាងដូច្នេះថា «យើងខ្ញុំទាំងអស់គ្នា ជាថ្នាក់ដឹកនាំ មន្ត្រីរាជការ បុគ្គលិក នៃក្រសួងសុខាភិបាលទាំងអស់ មានក្តីក្តុកក្ដួលរន្ធត់ចិត្ត ដោយបានទទួលដំណឹងថា កញ្ញា អ៊ឹម ស្រីនិ មន្ត្រីសុខាភិបាល បម្រើការងារនៅមន្ទីរពេទ្យបង្អែក ខេត្តព្រះសីហនុ បានទទួលមរណភាព នៅថ្ងៃទី២៩ ខែសីហា ឆ្នាំ២០២១ វេលាម៉ោង១០៖០០នាទីយប់ ក្នុងជន្មាយុ២៨ឆ្នាំ ដោយសារជំងឺកូវីដ-១៩។ មរណភាពរបស់ កញ្ញា អ៉ឹម ស្រីនិ គឺជាការបាត់បង់ នូវបុគ្គលិកសុខាភិបាលមួយរូប ដែលបានលះបង់កម្លាំងកាយចិត្ត ក្នុងការរួមចំណែកថែទាំអ្នកជំងឺកូវីដ-១៩។ ក្នុងឱកាសប្រកប ដោយសមានទុក្ខដ៏ក្រៀមក្រំនេះ ។ សូមជម្រាបថា អ្នកគ្រូពេទ្យ អ៉ឹម ស្រីនិ ដែលជាគ្រូពេទ្យបម្រើការងារ នៅមន្ទីរពេទ្យបង្អែកខេត្តព្រះសីហនុ ផ្នែកព្យាបាលអ្នកជំងឺកូវីដ១៩ បានស្លាប់នៅម៉ោង១០យប់ ថ្ងៃ២៩ ខែសីហា ឆ្នាំ២០២១ ដោយសាជំងឺកូវីដ១៩។ អ្នកគ្រូពេទ្យ អ៉ឹម ស្រីនិ បានឆ្លងជំងឺកូវីដ១៩ និងព្យាបាលនៅខេត្តព្រះសីហនុ ដោយសារស្ថានភាពជំងឺធ្វើទុកខ្លាំង ក៏ត្រូវបញ្ជូនមកព្យាបាល នៅមណ្ឌលព្យាបាលជំងឺកូវីដ១៩ ព្រីមៀម សែនសុខ បានតែរយៈពេល២ថ្ងៃ ក៏ទទួលមរណភាព ដោយសារស្ថានភាពជំងឺធ្ងន់ធ្ងរ មិនអាចជួយសង្គ្រោះបាន៕ | 2021-08-30T23:06:00+07:00 | freshnewsasia.com | https://m.freshnewsasia.com/index.php/en/localnews/211001-2021-08-30-09-06-30.html |
04d33c8c-ceb6-41a5-a390-c8eb9b340d93 | គ្រួសារអ្នកជាប់ឃុំបារម្ភសុខទុក្ខសាច់ញាតិ ក្រោយរកឃើញជំងឺកូវីដបំប្លែងថ្មីឌែលតាលើអ្នកទោស | គ្រួសារអ្នកជាប់ឃុំបារម្ភអំពីសុខភាព និងសុខទុក្ខសាច់ញាតិជាខ្លាំង ក្រោយពេលក្រសួងសុខាភិបាលរកឃើញជំងឺកូវីដបំប្លែងថ្មីឈ្មោះឌែលតា (Delta) ឆ្លងលើអ្នកទោសនៅក្នុងពន្ធនាគារ។ អាជ្ញាធរពន្ធនាគារ អះអាងថា អ្នកជាប់ឃុំនៅពន្ធនាគារខេត្តបន្ទាយមានជ័យ ឆ្លងជំងឺកូវីដប្រភេទឌែលតា។ មន្ត្រីសង្គមស៊ីវិលទទូចដល់មន្ត្រីពន្ធនាគារផ្តល់ព័ត៌មានដល់គ្រួសារអ្នកជាប់ឃុំដោយតម្លាភាព និងស្នើឱ្យអាជ្ញាធរពាក់ព័ន្ធអនុវត្តនីតិវិធីដោះលែងទណ្ឌិតដោយមានលក្ខខណ្ឌឱ្យបានឆាប់ ដើម្បីកាត់បន្ថយបញ្ហាប្រឈមដោយសារជំងឺវីដ១៩ នៅក្នុងពន្ធនាគារ។ ក្រុមគ្រួសាររបស់អ្នកជាប់ឃុំដោយមូលហេតុនយោបាយ កំពុងព្រួយបារម្ភជាថ្មីម្តងទៀតពីស្ថានភាពអ្នកជាប់ឃុំ បន្ទាប់ពីទទួលដំណឹងថា ជំងឺកូវីដ១៩បំប្លែងថ្មីឈ្មោះឌែលតា ឆ្លងចូលដល់ក្នុងពន្ធនាគារ។ ប្រពន្ធរបស់លោក ម៉ក់ សំអាន គឺ លោកស្រី ប៉ុយ ចាន់លី ប្រាប់អាស៊ីសេរីនៅថ្ងៃទី៣០ សីហា ថាប្តីលោកស្រីបានជាប់ពន្ធនាគារអស់រយៈពេល ៨ខែទាំងអយុត្តិធម៌ និងបានឆ្លងជំងឺកូវីដ១៩ នៅក្នុងពន្ធនាគារមាត់ឃ្មង់ ខេត្តត្បូងឃ្មុំ។ លោកស្រីបន្តថា មន្ត្រីពន្ធនាគារមិនអនុញ្ញាតឱ្យប្តីលោកស្រីទូរស័ព្ទមកគ្រួសារនោះទេ រហូតមកដល់ពេលនេះ ដែលធ្វើឱ្យលោកស្រីបារម្ភសុខភាព និងសុខទុក្ខប្តីដោយខ្លាចមន្ត្រីពន្ធនាគារមិនបានមើលថែ និងព្យាបាលដិតដល់។ លោកស្រីបន្តស្នើដល់តុលាការឱ្យដោះលែងប្តីលោកស្រីវិញ ព្រោះគាត់មិនបានប្រព្រឹត្តកំហុសដូចការចោទប្រកាន់នោះឡើយ៖ « ស្រដៀងគ្នានេះដែរ ប្រពន្ធរបស់ពលរដ្ឋរងគ្រោះដីធ្លីដែលកំពុងជាប់ពន្ធនាគារខេត្តកណ្តាល លោក គឹម បូរិន គឺលោកស្រី ទ្រី ស្រីមុំ ប្រាប់ថា ចាប់តាំងពីអាជ្ញាធរខេត្តនេះចាប់ខ្លួនប្តីដាក់ពន្ធនាគារមក លោកស្រីមិនអាចទាក់ទង ឬទទួលដំណើរណាមួយពីប្តីនៅឡើយទេ ដោយបានត្រឹមតែផ្ញើម្ហូបអាហារប៉ុណ្ណោះ ។ លោកស្រីព្រួយបារម្ភសុខភាពប្តីខ្លាចឆ្លងជំងឺកូវីដ១៩បំប្លែងថ្មីនេះ ក្រោយទទួលដំណឹងនៅតាមពន្ធនាគារមានអ្នកទោសឆ្លងជំងឺនេះ។ បច្ចុប្បន្នលោកស្រីត្រូវទទួលបន្ទុកចិញ្ចឹមកូនតូចបីនាក់ដោយស្នើទៅតុលាការដោះលែងប្តីលោកស្រី នៅក្រៅឃុំដើម្បីបង្ការការឆ្លងជំងឺកូវីដ១៩ និងជួយផ្គត់ផ្គង់គ្រួសារដែលកំពុងលំបាកលំបិននេះ៖ « ឆ្លើយតបរឿងនេះ អ្នកនាំពាក្យអគ្គនាយកដ្ឋានពន្ធនាគារនៃក្រសួងមហាផ្ទៃ លោក នុត សាវនា ថ្លែងថា ស្ថានភាពផ្ទុះរាលដាលជំងឺកូវីដ១៩នៅតាមពន្ធនាគារបានថយចុះហើយ ប៉ុន្តែអ្នកជាប់ឃុំថ្មី ចំនួន១០នាក់នៅពន្ធនាគារបន្ទាយជ័យបានឆ្លងជំងឺវីដ១៩បំប្លែងថ្មីប្រភេទឌែលតា។ លោកបន្តថា អ្នកជាប់ដែលអ្នកឆ្លងអាជ្ញាធរបានញែកពួកគាត់ដាក់ដោយឡែក ដោយយកចិត្តទុកដាក់ព្យាបាល និងផ្តល់ចំណីអាហារ និងបង្កើនចាក់វ៉ាក់សាំងបង្ការជំងឺកូវីដ១៩ជាដើម ។ លោកឱ្យដឹងថា ខាងពន្ធនាគារកំពុងរៀបចំនីតិវិធីគ្រប់គ្រង និងដំឡើងប្រព័ន្ធទូរស័ព្ទអចល័តបានចំនួន៣ទីតាំងហើយគឺពន្ធនាគាររាជធានីភ្នំពេញ មណ្ឌលកែប្រែទី១ និងទី២ ហើយនឹងបន្តនៅតាមពន្ធនាគារខេត្តផ្សេងទៀត៖ « ជុំវិញរឿងនេះ នាយករងទទួលបន្ទុកផ្នែកសិទ្ធិមនុស្សនៃអង្គការលីកាដូ (LICADHO) លោក អំ សំអាត មានប្រសាសន៍ថា ការផ្តល់ព័ត៌មានមិនច្បាស់លាស់ពីសំណាក់អាជ្ញាធរពន្ធនាគារ បានធ្វើឱ្យសាច់ញាតិអ្នកជាប់ឃុំខ្វល់ខ្វាយបន្ថែមទៀត។ លោកយល់ថាការផ្តល់ដំណឹងឬទំនាក់ទំនងឱ្យគ្រួសារពួកគេដឹងពីស្ថានភាពជំងឺកូវីដ១៩ មិនប៉ះពាល់ដល់សន្តិសុខនៅក្នុងពន្ធនាគារទេ។ មន្ត្រីសង្គមស៊ីវិលរូបនេះថា សេចក្តីសម្រេចរបស់ក្រសួងយុត្តិធម៌មិនគួរអូសបន្លាយក្នុងស្ថានភាពឆ្លងរីករាលដាលជំងឺកូវីដទៀតទេ ដោយលោកទទូចដល់អាជ្ញាធរពាក់ព័ន្ធពន្លឿនការអនុវត្តនីតិវិធីដោះលែងទណ្ឌិតដោយមានលក្ខខណ្ឌ ព្រមទាំងដោះលែងអ្នកជាប់ឃុំកម្រិតទោសស្រាលៗ និងអ្នកជាប់ឃុំបណ្ដោះអាសន្ន ដើម្បីកាត់បន្ថយបញ្ហាចង្អៀតណែន និងហានិភ័យនៃការឆ្លងចូលក្នុងពន្ធនាគារ៖ « គិតត្រឹមថ្ងៃទី២៨ សីហា ក្រសួងសុខាភិបាលបានប្រកាសរកឃើញអ្នកឆ្លងជំងឺកូវីដ១៩ បំប្លែងថ្មីឈ្មោះឌែលតា (Delta) មានជិត២ពាន់នាក់ ( ១.៧៥២) ដោយក្នុងចំណោមនោះក៏មានពិរុទ្ធជន ឬអ្នកទោសនៅក្នុងពន្ធនាគារផងដែរ ប៉ុន្តែក្រសួងសុខាភិបាល មិនបានបញ្ជាក់អំពីចំនួនជាក់លាក់ និងនៅពន្ធនាគារណាមួយនោះទេ។ កន្លងមក មានពន្ធនាគារប្រមាណ១០កន្លែងហើយដែលមានអ្នកជាប់ឃុំ និងមន្ត្រីអនុរក្សពន្ធនាគារជាច្រើននាក់ ឆ្លងជំងឺកូវីដនេះ ក្នុងនោះរួមមានពន្ធនាគារនៅភ្នំពេញ ខេត្តកណ្តាល កំពង់ស្ពឺ និងខេត្តយចំនួនទៀត ដោយបណ្តាលឲ្យអ្នកជាប់ឃុំជិត១០នាក់បានស្លាប់។ ចំណែកតួលេខអ្នកជាប់ឃុំដែលឆ្លងជំងឺកូវីដសរុបវិញ អាជ្ញាធរពន្ធនាគារមិនបានឱ្យដឹងពីតួលេខជាក់លាក់នោះទេ ដោយបញ្ជាក់ត្រឹមថា មានចន្លោះពី ១០% ទៅ២០% នៃអ្នកជាប់ឃុំនៅតាមកន្លែងនីមួយៗ បានឆ្លងជំងឺកូវីដ៕ | 2021-08-30T22:54:00+07:00 | rfa.org | https://www.rfa.org/khmer/news/health/families-of-jailed-dissident-concern-about-their-relative-health-after-delta-outbreak-in-prison-08302021115356.html |
b619d10e-8de6-40ea-87bd-f973c2e5d85e | ក្រុមហ៊ុនមីជាតិ ឧបត្ថម្ភសម្ភារបរិក្ខារ ដល់មណ្ឌល យកសំណាកកូវីដ១៩ នៃមជ្ឈមណ្ឌលជាតិផ្តល់ឈាម | ពិធីប្រគល់-ទទួលសម្ភារ មណ្ឌលយកសំណាកកូវីដ-១៩ នៃមជ្ឈមណ្ឌលជាតិ ផ្ដល់ឈាម នេះបានប្រព្រឹត្តទៅ នាព្រឹកថ្ងៃទី៣០ ខែសីហា ឆ្នាំ២០២១ ដោយមានការចូលរួមពីលោកជំទាវ អ្នកឧកញ៉ា ជឹង សុគន្ធាវី អគ្គនាយិការ ក្រុមហ៊ុន វ័ន ហ្វ្រេតធើនីធី (មីជាតិ) និងលោកវេជ្ជបណ្ឌិត សុខ ប៉ូ ប្រធានមជ្ឈមណ្ឌលជាតិ ផ្តល់ឈាម ។ ដោយឃើញពីតម្រូវការចាំបាច់ គួបផ្សំជាមួយការដាក់ឲ្យដំណើរការ មន្ទីរពិសោធន៍តេស្ត ម៉ាស៊ីន PCR នៃមជ្ឈមណ្ឌលជាតិផ្តល់ឈាម ក្រុមហ៊ុនមីជាតិ ក្នុងនាមវិស័យឯកជន បានចូលរួមជាមួយរាជរដ្ឋាភិបាល និងក្រសួង សុខាភិបាល ក្នុងការគាំទ្រដល់ការបំពាក់ បរិក្ខារបម្រើឲ្យប្រតិបត្តិការ នៃមណ្ឌលយក សំណាកកូវី១៩ ដែលស្របតាមស្តង់ដារប្រតិបត្តិ នៃក្រសួងសុខាភិបាល ។ លោកជំទាវ អ្នកឧកញ្ញ៉ា ជឹង សុគន្ធាវី អគ្គនាយិការ ក្រុមហ៊ុនមីជាតិ បានមានប្រសាសន៍ថា “ការបំពាក់ សម្ភារបរិក្ខារ ក្នុងមណ្ឌលយក សំណាកកូវីដ-១៩ នៃមជ្ឈមណ្ឌលជាតិផ្ដល់ឈាម នេះត្រូវធ្វើឡើង ដើម្បីគាំទ្រដល់ការផ្តល់សេវា ពិនិត្យ យកសំណាក ជូនប្រជាពលរដ្ឋ អោយបានឆាប់រហ័ស ប្រកបដោយសុវត្ថិភាព និងមានផាសុខភាព” ។ លោកជំទាវ បានបន្តថា ការឧបត្ថម្ភគាំទ្រនេះ ត្រូវបានរៀបចំឡើង ក្រោមគម្រោង “ខ្មែរដើម្បីខ្មែរ” ដែលជាកម្មវិធីបង្កើតឡើង ដើម្បីគាំទ្រដល់សកម្មភាពនានា ក្នុងការឆ្លើយតបបន្ទាន់ នឹងការរីករាលដាល នៃវីរ៉ុសកូវីដ ១៩ ។ លោកវេជ្ជបណ្ឌិត សុខ ប៉ូ ប្រធានមជ្ឈមណ្ឌលជាតិ ផ្តល់ឈាម បានមានប្រសាសន៍ថា “ការឧបត្ថម្ភ សម្ភារបរិក្ខារ ក្នុងមណ្ឌលយកសំណាកកូវីដ១៩ នៃមជ្ឍមណ្ឌលជាតិ ផ្តល់ឈាម នាថ្ងៃនេះគឺ ជាកាយវិការ ដ៏ថ្លៃថ្លា របស់ក្រុមហ៊ុនមីជាតិ ក្នុងការឆ្លើយតបបន្ទាន់ នឹងតម្រូវការខ្វះខាត និងចាំបាច់ របស់មជ្ឈមណ្ឌល ដែលនេះស្តែងចេញពីការយកចិត្តទុកដាក់ ក្នុងចូលរួមក្នុងការងារសង្គម ជាពិសេសគាំទ្រដល់យុទ្ធសាស្រ្ត របស់រាជរដ្ឋាភិបាល ក្នុងការទប់ស្កាត់ការរីករាលដាល នៃជំងឺកូវីដ១៩។ សម្ភារបរិក្ខារ ដែលត្រូវបានបំពាក់ ជូនមណ្ឌលយកសំណាកកូវីដ១៩ នៃមជ្ឈមណ្ឌលជាតិផ្ដល់ឈាម រួមមានគ្រឿង សង្ហារឹម បន្ទប់ទឹកចល័ត របាំងការពារ ស្លាកសញ្ញា បដាផ្សេងៗ និងឯកសណ្ឋាន ដែលស្រប តាមស្តង់ដារប្រតិបត្តិនៃក្រសួងសុខាភិបាល ដោយប្រើប្រាស់ថវិកា នៃគម្រោង “ខ្មែរដើម្បីខ្មែរ” របស់មីជាតិ។ រាល់សកម្មភាពសប្បុរស និង ការចូលរួមសកម្មភាពសង្គម របស់មីជាតិ អាចកើតឡើងក៏ដោយសារ ការគាំទ្រ ពីសំណាក់អតិថិជន និងអ្នកប្រើប្រាស់ផលិតផលមីជាតិ ដែលជាមីកញ្ចប់ឆ្អិនស្រាប់ មុនដំបូងគេ ដែលផលិតដោយជនជាតិខ្មែរ និងមានរសជាតិខ្មែរ ។ គូសបញ្ជាក់ថា ចាប់តាំងពីព្រឹត្តិការណ៍ សហគមន៍២០ កុម្ភៈ មីជាតិ បានរៀបចំនូវយុទ្ធនាការ ជាច្រើន រួមមានការចែកស្បៀងអាហារ ម៉ាសអាកុល ជូនកងកម្លាំងបិទខ្ទប់ សិស្សនិស្សិតក្រីក្រ អ្នករត់រ៉ឺម៉ក ក្នុងរាជធានីភ្នំពេញ និង វីរជនអាវស នៅតាមមន្ទីរសុខាភិបាល នាបណ្តាខេត្តជាប់ព្រំដែនកម្ពុជា-ថៃ ។ មីជាតិ បានតាំងចិត្តក្នុងការ បន្តចូលរួមគាំទ្រ និងឧបត្ថម្ភយ៉ាងពេញទំហឹង នូវសកម្មភាពនានា ក្នុងបុព្វហេតុជួយដល់សង្គមកម្ពុជា ។ មីជាតិ ស្នាដៃខ្មែរ រសជាតិខ្មែរ ៕ | 2021-08-30T22:18:00+07:00 | dap-news.com | https://dap-news.com/national/2021/08/30/180474/ |
e8a2c67d-8518-4e94-a39c-8d23397cadcd | អ្នកឆ្លងកូវីដបំប្លែងខ្លួន Delta អាចឆ្លងម្ដងទៀត ទាំងនេះជាចំណុចសំខាន់ៗត្រូវដឹង | កូវីដបំប្លែងខ្លួនប្រភេទ Delta កំពុងបង្កើនហានិភ័យចម្លងខ្លាំងឡើងៗ ព្រមទាំងអាចបណ្ដាលឱ្យអ្នកជំងឺកាន់តែមានអាការធ្ងន់ធ្ងរ ក៏ដូចជាត្រូវបញ្ជូនចូលបន្ទប់សង្រ្គោះបន្ទាន់ខ្ពស់ជាងមុន។ នេះបើតាមទិន្នន័យថ្មីដែលចេញផ្សាយដោយអ្នកស្រាវជ្រាវអង់គ្លេស នៅលើវេបសាយ ។ ដោយឡែកនៅកម្ពុជា បានរកឃើញវីរុសនេះក្នុងរាជធានី-ខេត្តចំនួន ២៣ ហើយ ខណៈករណីឆ្លងកូវីដបំប្លែងខ្លួនប្រភេទ Delta ទូទាំងប្រទេសកើនឡើងជិត ២ពាន់នាក់។ នេះជាតួលេខគួរឱ្យបានបារម្ភ ស្របពេលដែលអ្នកឯកទេសសុខភាពទូទាំងពិភពបង្ហាញក្ដីកង្វល់ខ្លាំងដូចគ្នា ជាពិសេសហានិភ័យឆ្លងចំពោះអ្នកមិនទាន់ចាក់វ៉ាក់សាំង។ បើតាមប្រភពពី មន្ទីរសុខាភិបាលរាជភ្នំពេញ បានឱ្យដឹងថា អ្នកធ្លាប់ឆ្លងកូវីដបំប្លែងខ្លួន Delta អាចមានឱកាសឆ្លងម្ដងទៀត ហើយទាំងនេះជាចំណុចសំខាន់ៗត្រូវដឹងអំពីវីរុសនេះ៖ មនុស្សភាគច្រើនដែលឆ្លងកូវីដបំប្លែងខ្លួនប្រភេទ Delta សុទ្ធសឹងតែអ្នកមិនបានចាក់វ៉ាក់សាំងគ្រប់ដូស ហើយពួកគេទាំងនោះប្រឈមហានិភ័យខ្ពស់នៃការវិវត្តទៅជារោគសញ្ញាធ្ងន់ធ្ងរដែលតម្រូវឱ្យសម្រាកព្យាបាលនៅមន្ទីរពេទ្យជាចាំបាច់។ ភស្តុតាងថ្មីបង្ហាញថា ទោះបីជាអ្នកជំងឺធ្លាប់ឆ្លងវីរុសបំប្លែងខ្លួន Delta ម្ដងរួចហើយ និងបានជាសះស្បើយទាំងស្រុងក៏ដោយ ក៏ពួកគេនៅតែប្រឈមនឹងការឆ្លងឡើងវិញ។ ចំពោះមូលហេតុពីក្រោយបញ្ហានេះ មិនទាន់មានការអះអាងពីអ្នកវិទ្យាសាស្ត្រនោះទេ។ កូវីដបំប្លែងខ្លួនប្រភេទ Delta ឆ្លងខ្លាំងជាងកូវីដទម្រង់ដើម១០០% និងឆ្លងខ្លាំងជាងកូវីដបំប្លែងខ្លួនផ្សេងៗពី ៥០-៦០% ដែលនេះជាអ្វីគ្រប់គ្នាព្រួលបារម្ភបំផុត។ . កូវីដបំប្លែងខ្លួនប្រភេទ Delta កម្រឆ្លងទៅកាន់អ្នកចាក់វ៉ាក់សាំងគ្រប់ដូស ហើយប្រសិនមានករណីឆ្លង ពួកគេក៏មិនមានអាការធ្ងន់ធ្ងរ ឬត្រូវចូលព្យាបាលនៅមន្ទីរពេទ្យឡើយ។ វ៉ាក់សាំងមានប្រសិទ្ធភាពប្រឆាំងនឹងកូវីដបំប្លែងខ្លួនគ្រប់ប្រភេទទាំងអស់ រួមទាំងវីរុសបំប្លែងខ្លួន Delta ពីរោគសញ្ញាធ្ងន់ធ្ងរ និងបង្ការហានិភ័យស្លាប់៕ សូមចុចអានពីវិធីការពារខ្លួន៖ ចុចអាន៖ | 2021-08-30T22:11:00+07:00 | kampucheathmey.com | https://www.kampucheathmey.com/health/189949 |
125d20ed-07c6-4f3e-bdbf-ddf1f63e7c75 | នាយករដ្ឋមន្រ្តីម៉ាឡេស៉ី Ismail Sabri ត្រូវធ្វើចត្តាឡីស័ក ក្រោយប៉ះពាល់ជាមួយអ្នកជំងឺកូវីដ១៩ (Video inside) | នាយករដ្ឋមន្រ្តីម៉ាឡេស៉ី លោក អ៉ីស្មាអ៊ែល សាប៊្រី (Ismail Sabri) កំពុងអនុវត្តវិធានការចត្តាឡីស័ក ក្រោយបានធ្វើប្រាស្រ័យទាក់ទងជិតស្និទ្ធ ជាមួយអ្នកជំងឺ COVID-19 ម្នាក់។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នៅថ្ងៃចន្ទ ទី៣០ ខែសីហា ឆ្នាំ២០២១។ ដំណឹងខាងលើ ត្រូវបានប្រកាសក្នុងសេចក្តីថ្លែងការណ៍មួយ ដោយការិយាល័យរបស់លោក Ismail ប៉ុន្តែនៅក្នុងនោះ មិនបានបញ្ជាក់ច្បាស់ថា លោកនាយករដ្ឋមន្រ្តី នឹងត្រូវធ្វើចត្តាឡីស័ករយៈពេលយូរប៉ុនណា ឬក៏ថាតើរូបលោកបានធ្វើតេស្តរក COVID-19 ដែរឬក៏អត់ឡើយ។ លោក Ismail ទើបតែបានស្បថចូលកាន់តំណែងជា នាយករដ្ឋមន្រ្តីថ្មីរបស់ម៉ាឡេស៉ី ក្នុងខែសីហានេះ បន្ទាប់ពីលោក Muhyiddin Yassin បានសម្រេចចិត្តលាលែង ក្រោយទទួលស្គាល់ចំពោះ ការបាត់បង់សំឡេងគាំទ្រភាគច្រើនក្នុងសភា។ គួរបញ្ជាក់ថា ការឡើងកាន់តំណែងរបស់លោក Ismail គឺចំពេលដែលសាធារណជនម៉ាឡេស៉ី មានការមិនពេញចិត្តជាខ្លាំង ចំពោះការគ្រប់គ្រងវិបត្តិ COVID-19 ដោយអត្រាឆ្លងរាលដាល បានហក់ឡើងខ្ពស់មិនធ្លាប់មាន បូករួមជាមួយបញ្ហាសេដ្ឋកិច្ច ដែលបង្កឡើងដោយវិធានការរឹតត្បិត៕ | 2021-08-30T22:02:00+07:00 | freshnewsasia.com | https://m.freshnewsasia.com/index.php/en/internationalnews/210991-2021-08-30-08-02-59.html |
cb822374-3014-46bb-828b-d13984312587 | អ្នកគ្រូពេទ្យព្យាបាលជំងឺកូវីដម្នាក់ ស្លាប់ដោយសារជំងឺកូវីដ១៩ (Video inside) | អ្នកគ្រូពេទ្យម្នាក់ ដែលគេស្គាល់ថា ជាពេទ្យព្យាបាលអ្នកជំងឺកូវីដ១៩ បានស្លាប់នៅម៉ោង១០យប់ ថ្ងៃ២៩ ខែសីហា ឆ្នាំ២០២១ ដោយសាជំងឺកូវីដ១៩។ អ្នកគ្រូពេទ្យដែលទើបទទួលមរណភាពនេះ មានឈ្មោះ អ៉ឹម ស្រីនិ ដែលជាគ្រូពេទ្យបម្រើការងារ នៅមន្ទីរពេទ្យបង្អែកខេត្តព្រះសីហនុ។ អ្នកគ្រូពេទ្យ អ៉ឹម ស្រីនិ បានឆ្លងជំងឺកូវីដ១៩ និងព្យាបាលនៅខេត្តព្រះសីហនុ ដោយសារស្ថានភាពជំងឺធ្វើទុកខ្លាំង ក៏ត្រូវបញ្ជូនមកព្យាបាល នៅមណ្ឌលព្យាបាលជំងឺកូវីដ១៩ ព្រីមៀម សែនសុខ បានតែរយៈពេល២ថ្ងៃ ក៏ទទួលមរណភាព ដោយសារស្ថានភាពជំងឺធ្ងន់ធ្ងរ មិនអាចជួយសង្គ្រោះបាន។ នេះបើតាមការបញ្ជាក់របស់លោកស្រី យក់ សម្បត្តិ រដ្ឋលេខាធិការក្រសួងសុខាភិបាល។ ជាមួយគ្នានេះ លោកស្រី ពេជ ច័ន្ទមុនី ប្រធានអនុប្រធានក្រុមប្រឹក្សាភិបាលសមាគម គ្រូពេទ្យស្ម័គ្រចិត្តយុវជនសម្តេចតេជោ រួមទាំងមិត្តភក្តិដែលគ្រូពេទ្យ បានបង្ហោះសារសម្តែងនូវការស្តោកស្តាយ ចំពោះការបាត់បង់អ្នកគ្រូពេទ្យឈ្មោះ អ៉ឹម ស្រីនិ និងចាត់ទុកមរណភាពនេះ គឺជាការលះបង់ដើម្បីជាតិ និងសូមឲ្យវិញ្ញាណក្ខន្ធអ្នកគ្រូពេទ្យ អ៉ឹម ស្រីនិ បានទៅកាន់សុខគតិភព កុំបីឃ្លៀងឃ្លាតឡើយ៕ | 2021-08-30T21:34:00+07:00 | freshnewsasia.com | https://m.freshnewsasia.com/index.php/en/localnews/210989-2021-08-30-07-34-51.html |
e8c1b219-b7dc-443a-b7be-19a258dbfc79 | អ្នកជំងឺកូវីដ ១១នាក់ទៀតបានស្លាប់ និងឆ្លងថ្មីជាង ៤រយនាក់ | អ្នកជំងឺកូវីដ-១៩ ចំនួន ១១នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជិត១ពាន់ ៩រយនាក់ហើយ (១.៨៩២)។ចំពោះករណីឆ្លងថ្មីវិញមានជាង៤រយនាក់(៤០៨)ក្នុងនោះ៩០នាក់ ជាករណីនាំចូលពីក្រៅប្រទេស។ នៅថ្ងៃដដែលនេះ ក្រសួងសុខាភិបាលបានប្រកាសថាអ្នកគ្រូពេទ្យព្យាបាលជំងឺកូវីដម្នាក់ដែលបម្រើការនៅមន្ទីរពេទ្យបង្អែកខេត្តព្រះសហនុបានស្លាប់ដោយសារជំងឺកូវីដ-១៩កាលពីយប់ថ្ងៃទី២៩ខែសីហា។ អ្នកនាំពាក្យក្រសួងសុខាភិបាលអ្នកស្រី យក់ សម្បត្តិ ថ្លែងប្រាប់កាសែតក្នុងស្រុកថាអ្នកគ្រូពេទ្យវ័យក្មេងដែលស្លាប់នេះមានឈ្មោះ អ៊ឹម ស្រីនិ។ គាត់បានឆ្លងជំងឺកូវីដ-១៩និងបានសម្រាកព្យាបាលក្នុងមន្ទីរពេទ្យខេត្តព្រះសីហនុមួយរយៈ។ប៉ុន្តែដោយសារស្ថានភាពជំងឺវិវត្តន៍ធ្ងន់ធ្ងរទើបគេបញ្ចូនអ្នកគ្រូពេទ្យរូបនេះមកព្យាបាលនៅមណ្ឌលព្យាបាលជំងឺកូវីដ-១៩ ព្រីមៀមសែនសុខ បានរយៈពេល២ថ្ងៃ ក៏ទទួលមរណភាពតែម្តង។អ្នកប្រើប្រាស់បណ្តាញសង្គមហ្វេសប៊ុក (Fcebook) មួយចំនួន នាំគ្នាបង្ហោះសារចូលរួមសោកស្តាយ និងរំលែកទុក្ខព្រោងព្រាត។ ដោយឡែក ក្រសួងសុខាភិបាលនៅថ្ងៃដដែលនេះ ក៏បានចេញសេចក្តីប្រកាសព័ត៌មានមួយស្តីពីការអនុញ្ញាតឲ្យមន្ទីរពេទ្យឯកជន ដែលមានច្បាប់អនុញ្ញាត អាចមានសិទ្ធិផ្តល់សេវាថែទាំ និងព្យាបាលអ្នកជំងឺកូវីដកម្រិតស្រាលនៅតាមផ្ទះ ដោយគោរពតាមលក្ខខណ្ឌចាំបាច់មួយចំនួន។ លក្ខខណ្ឌទាំងនោះរួមមាន មន្ទីរពេទ្យឯកជនទាំងនោះ ត្រូវមានគ្រូពេទ្យ និងបុគ្គលិកដែលបានបណ្តុះបណ្តាលត្រឹមត្រូវសម្រាប់ផ្តល់សេវាថែទាំនិងព្យាបាលអ្នកជំងឺកូវីដកម្រិតស្រាលតាមផ្ទះពីក្រុមគ្រូបង្គោលថ្នាក់ជាតិនៃក្រសួងសុខាភិបាល។ មន្ទីរពេទ្យឯកជនទាំងអស់ ត្រូវត្រៀមទុកជាមុនក្នុងករណីជំងឺវិវត្តន៍ធ្ងន់ធ្ងរ។ ក្រៅពីនេះការផ្តល់សេវាថែទាំនិងព្យាបាលតាមផ្ទះនេះ ត្រូវសុំការអនុញ្ញាតពីអាជ្ញាធរមូលដ្ឋាន និងក្រសួងសុខាភិបាលជាមុនផងដែរ។ គិតត្រឹមព្រឹកថ្ងៃទី៣០ ខែសីហា កម្ពុជាមានអ្នកកើតជំងឺកូវីដ-១៩ ជាង ៩ម៉ឺននាក់(៩២.៦១៦) ក្នុងនោះអ្នកជាសះស្បើយមានជាង ៨ម៉ឺន ៨ពានាក់(៨៨.៤៤៣)។ក្រសួងសុខាភិបាលប្រកាសថា គិតត្រឹមថ្ងៃទី២៩ ខែសីហា រដ្ឋាភិបាលចាក់វ៉ាក់សាំងជូនពលរដ្ឋបានជាង៩លាននាក់ហើយ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៤សែននាក់ ក្នុងចំណោមអ្នកដែលត្រូវចាក់សរុបជិត២លាននាក់។ រដ្ឋាភិបាលរំពឹងថា យុទ្ធនាការចាក់វ៉ាក់សាំងជុំទី១នេះ នឹងអាចបញ្ចប់នៅចុងខែតុលា ឬដើមខែវិច្ឆិកាខាងមុខ៕ | 2021-08-30T21:26:00+07:00 | rfa.org | https://www.rfa.org/khmer/news/health/11-died-and-408-new-cases-of-covid-19-08302021102625.html |
ef12d21d-1cb1-4f9e-a09f-0e38acf815bf | ខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន១១នាក់ និងជាសះស្បើយ៥នាក់ | រដ្ឋបាលខេត្តស្វាយរៀង នៅថ្ងៃទី៣០ ខែសីហា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន១១នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅរសៀលថ្ងៃទី៣០ខែសីហានេះ។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីការជាសះស្បើយចំនួន ៥នាក់ផងដែរ។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-08-30T20:52:00+07:00 | freshnewsasia.com | https://m.freshnewsasia.com/index.php/en/localnews/210984-2021-08-30-06-52-17.html |
bc071ad2-b385-41ad-baa3-27c9ad086e4d | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន៤៥នាក់ ជាសះស្បើយ៥០នាក់ និងស្លាប់២នាក់ | រដ្ឋបាលខេត្តកំពង់ចាម នៅថ្ងៃទី៣០ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៤៥នាក់បន្ថែមទៀត ជាសះស្បើយ ៥០នាក់ និងស្លាប់ ២នាក់ មកពីក្រុងកំពង់ចាម ១នាក់ និងស្រុកកងមាស ១នាក់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង ៤៥នាក់ ក្នុងនោះ ក្រុងកំពង់ចាម ០២នាក់, ស្រុកកំពង់សៀម ០១នាក់, ស្រុកកងមាស០២នាក់, ស្រុកជើងព្រៃ ២២នាក់, ស្រុកបាធាយ ០៤នាក់, ស្រុកព្រៃឈរ ០៨នាក់, ស្រុកស្ទឹងត្រង់ ០១នាក់, ស្រុកស្រីសន្ធរ០១នាក់ មកពីខេត្តត្បូងឃ្មុំ ០២នាក់ និងរាជធានីភ្នំពេញ ០២នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-30T20:46:00+07:00 | freshnewsasia.com | https://m.freshnewsasia.com/index.php/en/localnews/210981-2021-08-30-06-46-05.html |
45cd79ae-04d9-494e-ad6b-97777699650a | ក្រសួងកសិកម្ម មិននឹកស្មានថា ជំងឺដុំពកស្បែក គោ ក្របី រាលដាលយ៉ាងលឿន ធ្វើឲ្យឆ្លងជាង៣ម៉ឺនក្បាល (Video) | តាមរយៈគេហទំព័រហ្វេសប៊ុក នាថ្ងៃទី២៩ ខែសីហា ឆ្នាំ២០២១ លោក វេង សាខុន រដ្ឋមន្ដ្រីក្រសួងកសិកម្ម រុក្ខាប្រមាញ់ និងនេសាទ បានឲ្យដឹងថា ក្រសួងបើកយុទ្ធនាការចាក់វ៉ាក់សាំងជំងឺដុំពកស្បែក គោ ក្របី (Lumpy Skin Disease) នៅកម្ពុជា ។ ទន្ទឹមនឹងការខិតខំប្រឹងប្រែង ក្នុងការតាមពិនិត្យ និងព្យាបាលសត្វគោ ដែលឆ្លងជំងដុំពក នៅ លើស្បែក កន្លងមក ក្រសួងក៏បានខិតខំប្រឹង ប្រែងស្វះ ស្វែងរកបញ្ជាទិញ វ៉ាក់សាំងការពារ ជំងឺដុំពកស្បែក គោ ក្របី ក៏បានដំណើរការព្រមគ្នា ផងដែរ។ លោកបានបញ្ជាក់ថា «ប៉ុន្តែ អ្វីដែលក្រសួងមិននឹកស្មាន ដល់នោះ ការរីរាលដាល នៃជំងឺឆ្លងនេះ បានរាលដាល យ៉ាងលឿន ពីបណ្តាខេត្តជាប់ព្រំដែនថៃ មកតំបន់ទំនាបកណ្តាល នៃប្រទេសកម្ពុជា ជាពិសេស នៅខេត្តត្បូងឃ្មុំ កំពង់ចាម និងខេត្តព្រៃវែង ដែលមកទល់ពេលនេះ ជំងឺឆ្លងនេះបានធ្វើឲ្យ ប៉ះពាល់និងធ្វើឲ្យ សត្វគោឈឺចំនួនជាង ៣០ ០០០ ក្បាលហើយ ជាពិសេស បានឆ្លងទៅលើកូនគោ ដែលបានធ្វើឲ្យសត្វគោ បានងាប់មួយចំនួន និងដែលធ្វើក្រសួងមានការព្រួយបារម្ភជាខ្លាំង»។ លោកបានបន្ដថា ក្រសួងមានវ៉ាក់សាំងចំនួន២ម៉ឺនដូស នៅក្នុងដៃ រួចហើយ ដែលបានបង្កលក្ខណៈគ្រាប់គ្រាន់ សម្រាប់ចាប់ផ្តើមបើកយុទ្ធនាការ ចាក់វ៉ាក់សាំងទប់ស្កាត់ជំងឺ ដុំពកស្បែក គោ ក្របី ។ លោកបានបន្ថែមថា ក្រសួងកសិកម្ម មានក្តីសង្ឃឹមថា វ៉ាក់សាំងការពារជំងឺដុំពកស្បែកគោ ចំនួន ៤០ ០០០ ដុស បន្ថែមទៀត នឹងមកដល់កម្ពុជា នៅសប្តាហ៍បន្ទាប់ ៕ | 2021-08-30T20:37:00+07:00 | dap-news.com | https://dap-news.com/national/2021/08/30/180435/ |
e704b64c-bd88-43ee-b43b-5a023fae5bbe | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៧៤នាក់បន្ថែមទៀត, ជាសះស្បើយ ១៥១នាក់ និងស្លាប់ ១នាក់ | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន ៧៤នាក់បន្ថែមទៀត ខណៈជាសះស្បើយចំនួន ១៥១នាក់ និងស្លាប់១នាក់ នាថ្ងៃទី២៩ ខែសីហា ឆ្នាំ២០២១ ម្សិលមិញ។ សេចក្តីប្រកាសព័ត៌មានដែល Fresh News ទទួលបាននៅថ្ងៃទី៣០ ខែសីហា ឆ្នាំ២០២១នេះ ប្រកាសឱ្យដឹងថា ករណីទី១ ដល់ទី៣៦ ជាករណីមានប្រភពចម្លងចេញពីផ្សារពួក ករណីទី៣៧ ដល់ទី៣៨ គឺជាអ្នកដំណើរមកពីខេត្តបន្ទាយមានជ័យ និងខេត្តឧត្តរមានជ័យ និងករណីទី៣៩ ដល់ទី៧៤ ជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយទេ។ អ្នកជាសះស្បើយទាំង១៥១នាក់ខាងលើ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ នៅថ្ងៃនេះដែរ មានករណីស្លាប់អ្នកវិជ្ជមានចំនួន១នាក់ ឈ្មោះ ស្វាយ គិត ភេទស្រី អាយុ៨៥ អាសយដ្ឋាននៅភូមិតាជេត ឃុំសំរោងយា ស្រុកពួក ដែលវិជ្ជមានជំងឺកូវីដ-១៩ កាលពីថ្ងៃទី២២ ខែសីហា ឆ្នាំ២០២១ និងបានស្លាប់ នៅថ្ងៃទី២៨ ខែសីហា ឆ្នាំ២០២១ វេលាម៉ោង១៧៖៥០នាទី ដោយជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា រហូតមកដល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន ៧,៧៩១នាក់ បានព្យាបាលជាសះស្បើយចំនួន ៧,១៧១នាក់ ស្លាប់ ៨៤នាក់ និង ៥,៣៦នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់ ១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕ | 2021-08-30T20:35:00+07:00 | freshnewsasia.com | https://m.freshnewsasia.com/index.php/en/localnews/210979-2021-08-30-06-35-48.html |
753026e1-e4cd-491b-aa6f-2b87ccb01754 | ថៃ៖ មនុស្សជិត ១៦,០០០នាក់ឆ្លងកូវីដ-១៩ និងអ្នកជំងឺ ២៥៦នាក់ទៀតស្លាប់ ក្នុងរបាយការណ៍ថ្ងៃចន្ទនេះ (Video inside) | ក្រសួងសុខាភិបាលថៃនៅថ្ងៃចន្ទ ទី៣០ ខែសីហា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៥,៩៧២ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយ ដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៥,៦៩២ករណី ត្រូវបានរកឃើញនៅលើប្រជាជនថៃទូទៅ និង ២៨០ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ២៥៦នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៧,២៨១នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,១៩០,០៦៣ករណី ក្នុងនោះមានអ្នកស្លាប់ ១១,៣៩៩នាក់ និងអ្នកជាសះស្បើយឡើងវិញ ១,០០២,៧៤៦នាក់៕ | 2021-08-30T20:12:00+07:00 | freshnewsasia.com | https://m.freshnewsasia.com/index.php/en/internationalnews/210976-2021-08-30-06-12-37.html |
deae366f-18d5-4393-97ea-f5236f8bc0fb | ក្រសួងសុខាភិបាល នឹងឲ្យមន្ទីរពេទ្យឯកជន ព្យាបាលអ្នកជំងឺកូវីដកម្រិតស្រាល តែត្រូវភ្ជាប់លក្ខខណ្ឌ | យោងតាមសេចក្ដី ជូនព័ត៌មានរបស់ ក្រសួងសុខាភិបាល នាថ្ងៃទី៣០ ខែសីហា ឆ្នាំ២០២១ លោក ម៉ម ប៊ុនហេង រដ្ឋមន្ដ្រីក្រសួង សុខាភិបាល បានឲ្យដឹងថា «ក្រសួងនឹងអនុញ្ញាត ឲ្យសេវាសុខាភិបាលឯកជន ដែលមានច្បាប់អនុញ្ញាតពីក្រសួង សុខាភិបាល មានសិទ្ធិផ្តល់សេវាថែទាំ ព្យាបាលអ្នកជំងឺកូវីដ-១៩ កម្រិតស្រាលនៅតាមផ្ទះ ដោយត្រូវគោរព តាមលក្ខខណ្ឌចាំបាច់” ។ លក្ខខណ្ឌចាំបាច់ទាំងនោះ ដូចជា ៖ មូលដ្ឋានសុខាភិបាលឯកជន ដែលមានច្បាប់អនុញ្ញាត ពីក្រសួងសុខាភិបាល (មន្ទីរពេទ្យ មន្ទីរពហុព្យាបាល និងមន្ទីរ-សម្រាកព្យាបាល)។ ត្រូវមាន គ្រូពេទ្យ និងបុគ្គលិកបានបណ្តុះបណ្តាល ត្រឹមត្រូវសម្រាប់ផ្តល់ សេវាថែទាំ ព្យាបាល អ្នកជំងឺកូវីដ-១៩ កម្រិតស្រាល តាមផ្ទះ ពីក្រុមគ្រូបង្គោលថ្នាក់ជាតិ នៃក្រសួង សុខាភិបាល ។ ក្រុមគ្រូពេទ្យទាំងនេះ ត្រូវបាន ចាត់ ដោយឡែកពីក្រុមគ្រូពេទ្យ ព្យាបាលអ្នកជំងឺធម្មតា ហើយក្រុមគ្រូពេទ្យ ទាំងនេះ ត្រូវធ្វើចត្តាឡីស័ក រយៈពេល១៤ថ្ងៃ បន្ទាប់ពីបានថែទាំ ព្យាបាលអ្នក ជំងឺកូវីដ-១៩ ។ ជាមួយគ្នានោះ ត្រូវត្រៀម ទុកជាមុន ក្នុងករណីជំងឺវិវត្តន៍ធ្ងន់ធ្ងរ ដោយធានា ឲ្យមានប្រព័ន្ធ បញ្ជូនជំងឺ តាមបទដ្ឋាន បច្ចេកទេស ត្រឹមត្រូវ ពីផ្ទះទៅសេវា សុខាភិបាលឯកជន ដែលមានច្បាប់អនុញ្ញាត ឲ្យផ្តល់ សេវាថែទាំព្យាបាល អ្នកជំងឺកូវដ-១៩ ឬសេវា សាធារណៈ ដែលមានព្យាបាលកូវីដ-១៩ ។ ការផ្ដល់សេវាថែទាំ ព្យាបាល អ្នកជំងឺកូវដ-១៩ កម្រិតស្រាល នៅតាមផ្ទះ ត្រូវតែមានការអនុញ្ញាត ពីអាជ្ញាធរមូលដ្ឋាន ចៅសង្កាត់ ឬមេឃុំ និងមន្ត្រីសុខាភិបាល នៃការិយាល័យសុខាភិបាល ស្រុកប្រតិបត្តិ ដែលអ្នកជំងឺតាំងនៅ។ សូមរំលឹកថា គិតថ្ងៃទី៣០ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ-១៩ ចំនួន៩២,៦១៦នាក់ ក្នុងនោះ អ្នកជាសះស្បើយ ចំនួន៨៨,៤៤៣នាក់ និងអ្នកស្លាប់ ចំនួន១,៨៩២នាក់ ៕ | 2021-08-30T20:10:00+07:00 | dap-news.com | https://dap-news.com/national/2021/08/30/180412/ |
7a97f1ab-ce7e-42d1-8bf1-387d8d2e31d3 | BREAKING: ក្រសួងសុខាភិបាល នឹងអនុញ្ញាតឱ្យសេវាសុខាភិបាលឯកជន មានសិទ្ធិផ្តល់សេវាថែទាំព្យាបាលអ្នកជំងឺកូវីដ១៩ កម្រិតស្រាលនៅតាមផ្ទះ ដោយមានលក្ខខណ្ឌចាំបាច់ (Video inside) | ក្រសួងសុខាភិបាល នឹងអនុញ្ញាតឱ្យសេវាសុខាភិបាលឯកជន ដែលមានច្បាប់អនុញ្ញាតពីក្រសួងសុខាភិបាល មានសិទ្ធិផ្តល់សេវាថែទាំ ព្យាបាលអ្នកជំងឺកូវីដ១៩ កម្រិតស្រាលនៅតាមផ្ទះ ដោយគោរពតាមលក្ខខណ្ឌចាំបាច់របស់ក្រសួង។ នេះបើតាមសេចក្តីជូនព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ មូលដ្ឋានសុខាភិបាលឯកជនដែលមានច្បាប់អនុញ្ញាតពីក្រសួងសុខាភិបាល (មន្ទីរពេទ្យ មន្ទីរពហុព្យាបាល និងមន្ទីរ- សម្រាកព្យាបាល)។ ត្រូវមានគ្រូពេទ្យ និងបុគ្គលិកបានបណ្តុះបណ្តាលត្រឹមត្រូវសម្រាប់ផ្តល់សេវាថែទាំ ព្យាបាលអ្នកជំងឺកូវីដ-១៩ កម្រិតស្រាលតាមផ្ទះ ពីក្រុមគ្រូបង្គោលថ្នាក់ជាតិនៃក្រសួងសុខាភិបាល។ ក្រុមគ្រូពេទ្យទាំងនេះ ត្រូវបានចាត់ ដោយឡែកពីក្រុមគ្រូពេទ្យព្យាបាលអ្នកជំងឺធម្មតា ហើយក្រុមគ្រូពេទ្យទាំងនេះត្រូវធ្វើចត្តាឡីស័ក រយៈពេល១៤ថ្ងៃ បន្ទាប់ពីបានថែទាំ ព្យាបាលអ្នកជំងឺកូវីដ-១៩។ ត្រូវត្រៀមទុកជាមុនក្នុងករណីជំងឺវិវត្តន៍ធ្ងន់ធ្ងរ ដោយធានាឱ្យមានប្រព័ន្ធបញ្ជូនជំងឺតាមបទដ្ឋានបច្ចេកទេសត្រឹមត្រូវ ពីផ្ទះ ទៅសេវាសុខាភិបាលឯកជនដែលមានច្បាប់អនុញ្ញាតឱ្យផ្តល់សេវាថែទាំព្យាបាលអ្នកជំងឺកូវដ-១៩ ឬសេវា សាធារណៈ ដែលមានព្យាបាលកូវីដ-១៩។ ការផ្ដល់សេវាថែទាំ ព្យាបាលអ្នកជំងឺកូវដ-១៩ កម្រិតស្រាលនៅតាមផ្ទះ ត្រូវតែមានការអនុញ្ញាតពីអាជ្ញាធរមូលដ្ឋាន ចៅសង្កាត់ ឬមេឃុំ និងមន្ត្រីសុខាភិបាលនៃការិយាល័យសុខាភិបាលស្រុកប្រតិបត្តិ ដែលអ្នកជំងឺតាំងនៅ។ ម្ចាស់សេវាសុខាភិបាលឯកជនត្រូវដាក់លិខិតស្នើសុំអនុញ្ញាតមកក្រសួងសុខាភិបាល តាមរយៈអនុគណៈកម្មការ បច្ចេកទេស និងព្យាបាលដែលមានទូរសព្ទ និងតេឡេក្រាមលេខ៖ ០១២ ៨៩១ ៥២៧ និង ០១២ ៦៩១ ១១២៕ | 2021-08-30T19:41:00+07:00 | freshnewsasia.com | https://m.freshnewsasia.com/index.php/en/localnews/210974-2021-08-30-05-41-37.html |
9d76b24b-06b4-4d4e-bb4d-38551c724ab6 | ខេត្តព្រៃវែង បង្ហាញអត្តសញ្ញាណអ្នកជំងឺកូវីដចំនួន២៥នាក់ និងជាសះស្បើយ១១នាក់ | រដ្ឋបាលខេត្តព្រៃវែង បានរកឃើញករណីអ្នកវិជ្ជមានកូវីដ១៩ ចំនួន២៥នាក់ និងជាសះស្បើយចំនួន១១នាក់ នៅមូលដ្ឋានក្នុងក្រុង/ស្រុកចំនួន៨។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី៣០ ខែសីហា ឆ្នាំ២០២១នេះ។ បច្ចុប្បន្ន អ្នកវិជ្ជមានជំងឺកូវីដ១៩ ទាំងជំងឺទាំង ២៥នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-30T18:57:00+07:00 | freshnewsasia.com | https://m.freshnewsasia.com/index.php/en/localnews/210968-2021-08-30-04-57-22.html |
7aedc467-b88b-4c2e-b895-909d9f9e520f | កូវីដ១៩ ៖ ឆ្លងថ្មី៤០៨នាក់ ជា៣២៤នាក់ និងស្លាប់១១នាក់ | ភ្នំពេញ ៖ ក្រសួងសុខាភិបាលកម្ពុជាបានបន្តរកឃើញអ្នកឆ្លងជំងឺកូវីដ១៩ថ្មីចំនួន៤០៨នាក់ទៀត ជាសះស្បើយចំនួន៣២៤នាក់ និងស្លាប់ចំនួន១១នាក់។ ក្នុងនោះ ករណីឆ្លងសហគមន៍ចំនួន៣១៨នាក់ និងអ្នកដំណើរពីបរទេសចំនួន៩០នាក់។ គិតត្រឹមព្រឹក ថ្ងៃទី៣០ ខែសីហា ឆ្នាំ២០២១ កម្ពុជាមានអ្នកឆ្លងសរុបចំនួន៩២ ៦១៦នាក់ អ្នកជាសះស្បើយចំនួន៨៨ ៤៤៣នាក់ និងអ្នកស្លាប់ចំនួន១ ៨៩២នាក់៕ | 2021-08-30T18:46:00+07:00 | dap-news.com | https://dap-news.com/national/2021/08/30/180394/ |
07411ac4-7d7a-4415-b751-6d157c0a4a03 | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ-១៩ ចំនួន១១៣នាក់ និងជាសះស្បើយ៦៣នាក់ | រដ្ឋបាលខេត្តបន្ទាយមានជ័យ បានប្រកាសពីការរកឃើញចំនួនអ្នកឆ្លងជំងឺកូវីដ-១៩ ចំនួន១១៣ ករណី និងជាសះស្បើយ៦៣នាក់ តាមរយៈការធ្វើតេស្តរហ័ស (Rapid Test) នាថ្ងៃទី២៩ ខែសីហា ឆ្នាំ២០២១ ម្សិលមិញ ដែលចេញផ្សាយដោយក្រសួងសុខាភិបាល។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅព្រឹកថ្ងៃទី៣០ ខែសីហា នេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ-១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-30T18:44:00+07:00 | freshnewsasia.com | https://m.freshnewsasia.com/index.php/en/localnews/210965-2021-08-30-04-44-16.html |
7a976ba0-4412-4abe-b61b-975808a92eba | ខេត្តបាត់ដំបង បង្ហាញអត្តសញ្ញាណអ្នកជំងឺកូវីដ-១៩ ចំនួន២៥នាក់, ជាសះស្បើយ២៦នាក់ និងស្លាប់១នាក់ | រដ្ឋបាលខេត្តបាត់ដំបង បានប្រកាសពីការរកឃើញអ្នកជំងឺកូវីដ-១៩ ចំនួន២៥នាក់ តាមរយៈការធ្វើតេស្តរហ័ស (Rapid Test) ខណៈអ្នកជាសះស្បើយចំនួន២៦នាក់ និងស្លាប់១នាក់បន្ថែមទៀត នាថ្ងៃទី២៩ ខែសីហា ឆ្នាំ២០២១ ម្សិលមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី៣០ ខែសីហា នេះ។ រដ្ឋបាលខេត្ត ក៏អំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ-១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក។ សូមបញ្ជាក់ថា គិតចាប់តាំងពីផ្ទុះការរីករាលដាលនៃជំងឺកូវីដ-១៩ មក ខេត្តបាត់ដំបង បានរកឃើញអ្នកឆ្លងជំងឺកូវីដ-១៩ សរុបចំនួន ៥,៦៣៩នាក់, ព្យាបាលជាសះស្បើយចំនួន ៤,៨១០នាក់ និងស្លាប់ចំនួន ៧៤នាក់ និងកំពុងសម្រាកព្យាបាលចំនួន ៧៥៥នាក់៕ | 2021-08-30T18:37:00+07:00 | freshnewsasia.com | https://m.freshnewsasia.com/index.php/en/localnews/210964-2021-08-30-04-37-11.html |
8f9e5c92-ffda-4408-8c7c-bf30001e65c9 | BREAKING: សហរដ្ឋអាមេរិក៖ មនុស្សជាង ៣៧,០០០នាក់ឆ្លងកូវីដ-១៩ និងអ្នកជំងឺ ២៨៤នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣៧,២៦២នាក់ទៀតបានឆ្លងជំងឺ COVID-19 ខណៈអ្នកជំងឺ ២៨៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី៣០ ខែសីហា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៩,៦៦៥,៥១៥ករណី ក្នុងនោះមានអ្នកស្លាប់សរុបចំនួន ៦៥៤,៦៨៩នាក់ និងជាសះស្បើយឡើងសរុប ៣០.៨២លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ អត្រាករណីឆ្លងជំងឺ COVID-19 ប្រចាំថ្ងៃនៅសហរដ្ឋអាមេរិក បានកាន់តែខ្ពស់ ដូចការព្យាករណ៍របស់ក្រុមអ្នកជំនាញអាមេរិកហើយ។ ចំពោះមុខការស្ទុះងើបឡើងវិញនៃករណីឆ្លង និងស្លាប់ជាប្រចាំថ្ងៃ សហរដ្ឋអាមេរិកបាននិងកំពុងមើលឃើញ កំណើននៃអ្នកជំងឺចូលសម្រាកក្នុងមន្ទីរពេទ្យ ខណៈក្រុមជំនាញសុខាភិបាលអាមេរិក នៅតែជំរុញឲ្យបង្កើនអត្រាចាក់វ៉ាក់សាំង។ គួរបញ្ជាក់ថា គិតត្រឹមថ្ងៃទី២៩ ខែសីហា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៦៨លានដូស ក្នុងនោះប្រជាជន ២០៤លាននាក់ (៦២.១% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៣.១លាននាក់ (៥២.៧%) បានទទួលការចាក់គ្រប់ដូស៕ | 2021-08-30T17:54:00+07:00 | freshnewsasia.com | https://m.freshnewsasia.com/index.php/en/internationalnews/210958-2021-08-30-03-54-44.html |
7f57069a-d361-422d-ac22-40b6afc0c751 | ខេត្តប៉ៃលិន បង្ហាញអត្តសញ្ញាណអ្នកជំងឺកូវីដ-១៩ ចំនួន១២នាក់ | រដ្ឋបាលខេត្តប៉ៃលិន បានប្រកាសពីការរកឃើញចំនួនអ្នកឆ្លងជំងឺកូវីដ១៩ ចំនួន១២នាក់ បន្ថែមទៀត តាមរយៈតេស្ដរហ័ស (Rapid Test) នៅថ្ងៃទី២៩ ខែសីហា ឆ្នាំ២០២១ ម្សិលមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី៣០ ខែសីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក៕ | 2021-08-30T17:52:00+07:00 | freshnewsasia.com | https://m.freshnewsasia.com/index.php/en/localnews/210956-2021-08-30-03-52-40.html |
e8bff569-80b8-47a9-8e54-0bc69910b00c | វិនិយោគិនជប៉ុន ប្តេជ្ញាចិត្ត ក្នុងការចូលរួមចំណែកស្តារសេដ្ឋកិច្ចកម្ពុជា ក្រោយវិបត្តិជំងឺកូវីដ ១៩ | ភ្នំពេញ ៖ នៅរសៀលថ្ងៃចន្ទ ទី៣០ ខែសីហា ឆ្នាំ២០២១នៅទីស្តីការក្រុមប្រឹក្សាអភិវឌ្ឍន៍កម្ពុជា ឯកឧត្ដម សុខ ចិន្តាសោភា រដ្ឋមន្រ្តីប្រតិភូអមនាយករដ្ឋមន្រ្តី និងជាអគ្គលេខាធិការក្រុមប្រឹក្សាអភិវឌ្ឍន៍កម្ពុជា និងឯកឧត្តម ម៉ាសាហ៊ីរ៉ុ មីខាមី (Masahiro MIKAMI) ឯកអគ្គរដ្ឋទូតវិសាមញ្ញនិងពេញសមត្ថភាព នៃប្រទេសជប៉ុនប្រចាំកម្ពុជា បានដឹកនាំកិច្ចប្រជុំលើកទី២២ នៃគណៈកម្មាធិការចម្រុះកម្ពុជា-ជប៉ុន តាមប្រព័ន្ធវីដេអូ។ កិច្ចប្រជុំលើកទី២២ នៃគណៈកម្មាធិការចម្រុះកម្ពុជា-ជប៉ុន ដោយមានការចូលរួម ពីតំណាងក្រសួង-ស្ថាប័នពាក់ព័ន្ធនៃរាជរដ្ឋាភិបាល, ទីភ្នាក់ងារសហប្រតិបត្តិការ អន្តរជាតិនៃប្រទេសជប៉ុន (JICA), អង្គការពាណិជ្ជកម្មក្រៅប្រទេសជប៉ុន (JETRO), សមាគមធុរកិច្ច ជប៉ុននៅកម្ពុជា (BAC), និងតំណាងក្រុមហ៊ុនជប៉ុនដែលមានប្រតិបត្តិការវិនិយោគនៅកម្ពុជាមានចំនួន ប្រមាណ ១៣០ រូប។ កិច្ចប្រជុំទ្វេភាគីនេះជាផ្នែកមួយនៃយន្តការថែទាំវិនិយោគដែលត្រូវបានរៀបចំឡើងចាប់តាំងពីឆ្នាំ២០០៩មក ក្រោមក្របខ័ណ្ឌនៃកិច្ចព្រមព្រៀងរវាងព្រះរាជាណាចក្រកម្ពុជា និងជប៉ុន ស្តីពីសេរីភាវូបនីយកម្ម ការជំរុញ និងការការពារវិនិយោគ ដែលត្រូវបានចុះហត្ថលេខាដោយ សម្តេច រតជោនាយករដ្ឋមន្តី និងឯកឧត្តម ស៊ីនហ្សូ អាប (Shinzo Abe) អតីតនាយករដ្ឋមន្ត្រីជប៉ុន កាលពី ថ្ងៃទី១៤ ខែមិថុនា ឆ្នាំ២០០៧។ នៅក្នុងឱកាសកិច្ចប្រជុំលើកទី២២នេះ ភាគីទាំងពីរបានបន្តពិភាក្សាលើរបៀបវារៈអាទិភាព មួយចំនួនរួមមាន: ១- ប្រាក់ឈ្នួលគោលអប្បបរមា និងការទូទាត់ប្រាក់បំណាច់អតីតភាពការងារ, ២ កាតព្វកិច្ចពន្ធដារ, ៣- ឡូជីស្ទិក, ៤- ការផ្គត់ផ្គង់និងតម្លៃអគ្គិសនី, ៥- ការនាំចូលរថយន្ត ៦ គម្រោងកិច្ច សហប្រតិបត្តិការក្នុងការអភិវឌ្ឍធនធានមនុស្ស និង ៧-ការរៀបចំសិក្ខាសាលាឈ្វេងយល់ ពីរបៀបប្រើប្រាស់ ប្រព័ន្ធទិន្នន័យស្តីពីសទ្ធានកម្មខ្សែច្រវាក់ផ្គត់ផ្គង់។ ឯកឧត្តម សុខ ចិន្តាសោភា បានថ្លែងអំណរគុណយ៉ាងជ្រាលជ្រៅដល់វិនិយោគិនជប៉ុនដែល ជានិច្ចកាលតែងផ្តល់ទំនុកចិត្តខ្ពស់ មកលើរាជរដ្ឋាភិបាលកម្ពុជាក្រោមការដឹកនាំប្រកបដោយគតិបណ្ឌិត ដ៏ខ្ពង់ខ្ពស់របស់ សម្តេចតេជោនាយករដ្ឋមន្រ្តី ក្នុងការធានានូវសុខសន្តិភាព និងស្ថិរភាពនយោបាយ ដែលជាកត្តាចាំបាច់ដើម្បីបង្កើតបរិស្ថានវិនិយោគដែលមានភាពអំណោយផល។ លើសពីនេះ ឯកឧត្តម រដ្ឋមន្ត្រីប្រតិភូបានវាយតម្លៃខ្ពស់ចំពោះសកម្មភាពវិនិយោគរបស់វិនិយោតិនជប៉ុនទាំងអស់ ជាពិសេស ការវិនិយោគក្នុងវិស័យកម្មន្តសាលមិនមែនវាយនភ័ណ្ឌដែលបានកំពុងដើរតួនាទីយ៉ាងសំខាន់ក្នុងការចូលរួមចំណែកដល់ការធ្វើពិពិធកម្មមូលដ្ឋានសេដ្ឋកិច្ចកម្ពុជា និងការអភិវឌ្ឍធនធានមនុស្សស្របតាមការ ចង្អុលបង្ហាញនៃគោលនយោបាយអភិវឌ្ឍន៍វិស័យឧស្សាហកម្មកម្ពុជាឆ្នាំ២០១៥-២០២៥ ដែលជាចក្ខុវិស័យ កែប្រែរចនាសម្ព័ន្ធឧស្សាហកម្មកម្ពុជាពីឧស្សាហកម្មអតិពលកម្ម ទៅជាឧស្សាហកម្មផ្នែកលើជំនាញឱ្យ បានត្រឹមឆ្នាំ២០២៥។ ឆ្លៀតក្នុងឱកាសនេះផងដែរ ឯកឧត្តមរដ្ឋមន្ត្រីប្រតិភូ ក៏បានថ្លែងអំណរគុណដល់រដ្ឋាភិបាលនិង ប្រជាជនជប៉ុន ដែលបានផ្តល់ការឧបត្ថម្ភសម្ភារបរិក្ខារវេជ្ជសាស្ត្រ ឡានសង្គ្រោះបន្ទាន់ ព្រមទាំងវ៉ាក់សាំង AstraZenecaចំនួន១លានដួសដល់កម្ពុជា ដើម្បីទប់ស្កាត់ការរីករាលដាលនៃជំងឺកូវីដ-១៩។ ជាមួយគ្ន នេះដែរឯកឧត្តមបានសម្តែងនូវក្តីសង្ឃឹមថាក្រុមហ៊ុនអាកាសចរ AN នឹងចាប់ផ្តើមការហោះហើរ ផ្ទាល់រវាងប្រទេសជប៉ុន និងកម្ពុជាឡើងវិញនាពេលឆាប់ៗខាងមុខ ដែលនឹងជួយជំរុញឱ្យទំហំ ពាណិជ្ជកម្មនិងវិនិយោគរវាងប្រទេសទាំងពីរមានការកើនឡើង។ ឯកឧត្តម ម៉ាសាហ៊ីរ៉ុ មីខាមី បានសាទរនិងវាយតម្លៃខ្ពស់ ចំពោះចំណាត់ការយ៉ាងឆាប់រហ័ស ទាន់ពេលវេលា និងប្រកបដោយប្រសិទ្ធភាពខ្ពស់ របស់រាជរដ្ឋាភិបាលកម្ពុជា ក្រោមការដឹកនាំផ្ទាល់របស់ សម្តេចតេជោនាយករដ្ឋមន្ត្រី ក្នុងការទប់ស្កាត់ការរីករាលដាល នៃជំងឺកូវីដ-១៩ នៅក្នុងសហគមន៍ ដែលកម្ពុជាគឺជាប្រទេសទី២ ក្នុងអាស៊ានដែលមានអត្រាប្រជាជន បានចាក់វ៉ាក់សាំងខ្ពស់ជាងគេ ហើយ ជាលទ្ធផលបានធ្វើឱ្យសភាពការណ៍ នៃការរីករាលដាលស្ថិតក្នុងកម្រិតមួយ ដែលអាចគ្រប់គ្រងបាន។ ជាងនេះទៅទៀត ឯកឧត្តមបានសម្តែងនូវការកោតសរសើរ និងថ្លែងអំណរគុណ ដល់ក្រុមប្រឹក្សាអភិវឌ្ឍន៍ កម្ពុជា និងក្រសួងស្ថាប័នពាក់ព័ន្ធ ដែលកន្លងមកបានខិតខំប្រឹងប្រែង ប្រកបដោយស្មារតីទទួលខុសត្រូវ ខ្ពស់ក្នុងការសម្របសម្រួល និងផ្តល់នូវការឆ្លើយតបប្រកបដោយភាពទន់ភ្លន់ ចំពោះបញ្ហាប្រឈម និង សំណូមពររបស់វិនិយោគិនជប៉ុន ដែលប្រការនេះបង្ហាញឱ្យឃើញ ពីការយកចិត្តទុកដាក់ខ្ពស់របស់ រាជរដ្ឋាភិបាលកម្ពុជាក្នុងការថែទាំ និងផ្តល់ភាពកក់ក្ដៅដល់វិនិយោគិនគ្រប់រូប។ ដោយឡែក លោកប្រធាន JBAC បានថ្លែងអំណរគុណចំពោះរាជរដ្ឋាភិបាលកម្ពុជា ដែលបានខិតខំ ប្រឹងប្រែងជម្នះរាល់បញ្ហាប្រឈមនានា ដើម្បីផ្ដល់នូវបរិយាកាសវិនិយោគដ៏ល្អប្រសើរ លើគ្រប់វិស័យ និងបានជម្រាបជូនអង្គប្រជុំ ពីការប្តេជ្ញាចិត្តរបស់វិនិយោគិនជប៉ុន ក្នុងការចូលរួមចំណែកស្តារសេដ្ឋកិច្ច កម្ពុជាក្រោយវិបត្តិជំងឺកូវីដ ១៩។ គួរកត់សម្គាល់ផងដែរថា គិតត្រឹមខែកក្កដា ឆ្នាំ២០២១ ក្រុមប្រឹក្សាអភិវឌ្ឍន៍កម្ពុជា បាន សម្រេចអនុញ្ញាតឱ្យក្រុមហ៊ុនជប៉ុន ធ្វើការវិនិយោគនៅក្រៅតំបន់សេដ្ឋកិច្ចពិសេសចំនួន ១៤៥គម្រោង ដែលមានទុនវិនិយោគសរុបប្រមាណ ២,៨ លានដុល្លារអាមេរិក និងនៅក្នុងតំបន់សេដ្ឋកិច្ចពិសេស ចំនួន ៦៦គម្រោង ដែលមានទុនវិនិយោគសរុបប្រមាណ ៣៤០លានដុល្លារអាមេរិក៕ រក្សាសិទ្ធិដោយ៖បញ្ញាស័ក្តិ | 2021-08-30T17:03:47+07:00 | cen.com.kh | https://cen.com.kh/archives/381743.html |
0c2b9997-8077-4134-9b30-135d8a9a1977 | បុរសចំណាស់១ក្រុមនេះ ញៀនល្បែងខ្លាំង ! ណាត់គ្នាលួចលេង មិនខ្លាចឆ្លងកូវីដសោះ | កម្លាំងសមត្ថកិច្ចការិយាល័យព្រហ្មទណ្ឌកម្រិតស្រាលនៃស្នងការដ្ឋាននគរបាលខេត្ត បានចុះប្រតិបត្តិការបង្ក្រាបករណីល្បែងស៊ីសងខុសច្បាប់ (ភ្នាល់អាប៉ោង) ០១ករណី ដោយបានធ្វើការឃាត់ខ្លួនមនុស្សចំនួន០៦នាក់ នាំមកចាត់ការតាមផ្លូវច្បាប់។ ប្រតិបត្តិការបង្រ្កាបល្បែងស៊ីសងនេះ ធ្វើឡើងនៅថ្ងៃទី២៩ ខែសីហា ឆ្នាំ២០២១ វេលាម៉ោង១៤និង៤២នាទី នៅចំណុចភូមិតាព្រាត ឃុំមុខរាហ៍ ស្រុករុក្ខគីរី ខេត្តបាត់ដំបង ។ សមត្ថកិច្ចបានធ្វើការដកហូត មេអាប៉ោងចំនួន០៥គ្រាប់ , ចានសម្រាប់បង្វិលមេអាប៉ោងចំនួន០២ ,ផ្តិលជ័រសម្រាប់គ្របអាប៉ោងចំនួន ០១ , ធុងជ័រដាក់ដីសម្រាប់ទ្រចានអាប៉ោងចំនួន ០១ , កម្រាលសម្រាប់ចាក់អាប៉ោងចំនួន០១ និងម៉ូតូចំនួន ០៧គ្រឿង។ ករណីនេះ កម្លាំងការិយាល័យជំនាញកំពុងកសាងសំណុំរឿងបញ្ជូនទៅសាលាដំបូងខេត្តបាត់ដំបង ដើម្បីចាត់ការបន្តតាមនីតិវិធី ៕ | 2021-08-30T16:54:16+07:00 | kbnnews.com | https://kbn.news/archives/236073 |
1308d40f-8f4e-430c-bf7e-78a9ec11990a | ឯកឧត្តមរដ្ឋមន្ដ្រីក្រសួងសុខាភិបាល ផ្ញើសារលិខិតរំលែកមរណទុក្ខ ជូនចំពោះក្រុមគ្រួសារសព អ្នកគ្រូពេទ្យ អ៉ឹម ស្រីនិ ដែលស្លាប់ដោយសារជំងឺកូវីដ១៩ | ភ្នំពេញ ៖ ឯកឧត្តម ម៉ម ប៊ុនហេង រដ្ឋមន្ដ្រីក្រសួងសុខាភិបាល នៅថ្ងៃទី៣០ ខែសីហា ឆ្នាំ២០២១នេះ បានផ្ញើសារលិខិតរំលែកមរណទុក្ខ ជូនចំពោះក្រុមគ្រួសារសពអ្នកគ្រូពេទ្យ អ៉ឹម ស្រីនិ ដែលស្លាប់ដោយសារជំងឺកូវីដ១៩។ ក្នុងសារលិខិតរំលែកមរណទុក្ខ ឯកឧត្តម ម៉ម ប៊ុនហេង បានសរសេរថា យើងខ្ញុំទាំងអស់គ្នា ជាថ្នាក់ដឹកនាំ មន្ត្រីរាជការ បុគ្គលិក នៃក្រសួងសុខាភិបាលទាំងអស់ មានក្តីក្តុកក្ដួលរន្ធត់ចិត្ត ដោយបានទទួលដំណឹងថា កញ្ញា អ៊ឹម ស្រីនិ មន្ត្រីសុខាភិបាល បម្រើការងារនៅមន្ទីរពេទ្យបង្អែក ខេត្តព្រះសីហនុ បានទទួលមរណភាព នៅថ្ងៃទី២៩ ខែសីហា ឆ្នាំ២០២១ វេលាម៉ោង១០និង០០នាទីយប់ ក្នុងជន្មាយុ២៨ឆ្នាំ ដោយសារជំងឺកូវីដ-១៩។ មរណភាពរបស់ កញ្ញា អ៉ឹម ស្រីនិ គឺជាការបាត់បង់ នូវបុគ្គលិកសុខាភិបាលមួយរូប ដែលបានលះបង់កម្លាំងកាយចិត្ត ក្នុងការរួមចំណែកថែទាំអ្នកជំងឺកូវីដ-១៩។ ក្នុងឱកាសប្រកប ដោយសមានទុក្ខដ៏ក្រៀមក្រំនេះ យើងខ្ញុំទាំងអស់គ្នា សូមចូលរួមសម្តែងនូវមរណទុក្ខ ដោយក្តីស្រណោះ អាឡោះអាល័យ ជាមួយ ក្រុមគ្រួសារ ព្រមទាំងញាតិមិត្តទាំងអស់នៃសព ហើយសូមឧទ្ទិសបួងសួង ឲ្យដួងវិញ្ញាណក្ខន្ធកញ្ញា បានទៅកាន់សុគតិភព កុំបីឃ្លៀងឃ្លាតឡើយ។ អ្នកគ្រូពេទ្យម្នាក់នៅមន្ទីរពេទ្យបង្អែកខេត្តព្រះសីហនុ ដែលជាពេទ្យព្យាបាលអ្នកជំងឺកូវីដ១៩ ក្នុងខេត្តព្រះសីហនុ បានទទួលមរណភាពកាលពីយប់ ថ្ងៃ២៩ ខែសីហា ឆ្នាំ២០២១ ពេលនាំយកទៅសង្គ្រោះព្យាបាលនៅមន្ទីរពេទ្យរាជធានីភ្នំពេញ។ មរណៈភាពរបស់អ្នកគ្រូពេទ្យរូបនេះ បើយោងតាមក្រុមវេជ្ជបណ្ឌិតមន្ទីរពេទ្យបង្អែកខេត្តព្រះសីហនុ បញ្ជាក់ថា គាត់មានវិជ្ជមានជំងឺកូវីដ១៩ និងមានជំងឺថ្លើមធ្ងន់ធ្ងរផង។ អ្នកគ្រូពេទ្យដែលទទួលមរណភាពនេះ មានឈ្មោះ អ៉ឹម ស្រីនិ ជាគ្រូពេទ្យបម្រើការងារ នៅមន្ទីរពេទ្យបង្អែកខេត្តព្រះសីហនុ។ បើតាមក្រុមគ្រូពេទ្យរួមអាជីពឲ្យដឹងដែរថាអ្នកគ្រូពេទ្យ អ៉ឹម ស្រីនិ បានឆ្លងជំងឺកូវីដ១៩ ក្នុងនោះដំបូងបានព្យាបាលនៅមន្ទីរពេទ្យបង្អែកខេត្តព្រះសីហនុ ប៉ុន្តែដោយសារស្ថានភាពជំងឺធ្វើទុក្ខខ្លាំង គួបផ្សំនឹងមានជំងឺថ្លើមធ្ងន់ធ្ងរផងក៏ត្រូវបានបញ្ជូនទៅព្យាបាលបន្ត នៅមណ្ឌលព្យាបាលជំងឺកូវីដ១៩ ព្រីមៀម សែនសុខ បានតែរយៈពេល២ថ្ងៃ អ្នកគ្រូពេទ្យរូបនេះបានក៏ទទួលមរណភាព ដោយសារស្ថានភាពជំងឺធ្ងន់ធ្ងរ មិនអាចជួយសង្គ្រោះបាន។ លោកជំទាវយក់ សម្បត្តិ រដ្ឋលេខាធិការក្រសួងសុខាភិបាល មានប្រសាសន៍ប្រាប់បណ្តាញផ្សព្វផ្សាយ អំពីមរណភាពរបស់អ្នកគ្រូពេទ្យរូបនេះ ជាមួយនឹងការចូលរួមរំលែកទុក្ខជាមួយក្រុមគ្រួសារសពផងដែរ ហើយជាមួយគ្នានេះ លោកជំទាវ ពេជ ចន្ទមុន្នី ក្នុងនាមក្រុមប្រឹក្សាភិបាលសមាគម គ្រូពេទ្យស្ម័គ្រចិត្តយុវជនសម្តេចតេជោ រួមទាំងមិត្តភក្តិដែលគ្រូពេទ្យ បានបង្ហោះសារសម្តែងនូវការស្តោកស្តាយ ចំពោះការបាត់បង់អ្នកគ្រូពេទ្យឈ្មោះ អ៉ឹម ស្រីនិ និងចាត់ទុកមរណភាពនេះ គឺជាការលះបង់ដើម្បីជាតិ និងសូមឲ្យវិញ្ញាណក្ខន្ធអ្នកគ្រូពេទ្យ អ៉ឹម ស្រីនិ បានទៅកាន់សុខគតិភព កុំបីឃ្លៀងឃ្លាតឡើយ៕ រក្សាសិទ្ធិដោយ៖បញ្ញាស័ក្តិ | 2021-08-30T16:45:08+07:00 | cen.com.kh | https://cen.com.kh/archives/381696.html |
c333db87-34b1-4f88-8867-80ff4de0224f | វីតាមីន D ល្អដល់ថ្នាក់ហ្នឹងផង? អាចបង្ការទឹកនោមផ្អែម | រាល់ថ្ងៃ មិនថាប្រុស ស្រី ក្មេង ចាស់ សុទ្ធតែអាចកើតទឹកនោមផ្អែម ជាជំងឺកាចសាហាវសម្លាប់មនុស្សជាច្រើនរាល់ឆ្នាំ។ អត្ថបទនេះនឹងចែករំលែកគ្នាយើងពីវិធីអាចជួយបង្ការទឹកនោមផ្អែម។ ពេលថ្មីៗនេះ មានការអះអាងថា វីតាមីន D អាចជួយបង្ការ ឬបន្ថយហានិភ័យកើតទឹកនោមផ្អែមប្រភេទ២ បាន។ ចង់ដឹងពិត ឬមិនពិត អានអត្ថបទខាងក្រោមនេះសិន! អាំងស៊ុយលីន ជាអ័រម៉ូនបង្កើតឡើងដោយកោសិកា បែតា ពីលំពែង ដើរតួនាទីសំខាន់ដឹកនាំជាតិគ្លុយកូស (ស្ករ) ចូលក្នុងចរន្តឈាម បញ្ជូនបន្តទៅក្នុងជាលិកាសាច់ដុំ និងថ្លើម។ និយាយស្រួលស្តាប់ អាំងស៊ុយលីន ដើរតួនាទីជាអ្នកគ្រប់គ្រងត្រួតពិនិត្យ និងកែតម្រូវជាតិស្ករសម្រាប់ប្រើ និងរក្សាទុក។ អ្នកទឹកនោមផ្អែមប្រភេទ២ មិនមែនមានន័យថា រាងកាយផលិតអាំងស៊ុយលីន មិនបានគ្រប់គ្រាន់សម្រាប់ប្រើនោះទេ។ អាចថា រាងកាយមិនអើពើចំពោះអាំងស៊ុយលីនដែលផលិតបាន នាំឲ្យពិបាកគ្រប់គ្រងឲ្យបានល្អ ហើយពេលជាតិស្ករចាប់ផ្តើមចាល់នៅក្នុងចរន្តឈាម វាបង្កើតទៅជាជំងឺទឹកនោមផ្អែម។ អ្នកទឹកនោមផ្អែមប្រភេទ២ អាចជួបប្រទះរោគសញ្ញា ដូចជា គំហើញភ្នែកមិនល្អ បញ្ហាស្បែក សម្ពាធឈាមខ្ពស់ ជាដើម។ ទឹកនោមផ្អែមប្រភេទ២ នឹងវិវត្ដតាមពេលវេលា ខណៈរោគសញ្ញា និងភាពធ្ងន់ធ្ងរ ក៏វិវត្តតាមពេលវេលាដែរ បើទុកយូរគ្មានការព្យាបាល និងគ្រប់គ្រង។ ភាគច្រើន អ្នកធាត់ៗគីឡូត្រូវពេទ្យរកឃើញមានទឹកនោមផ្អែមប្រភេទ២។ វីតាមីន D មានអត្ថប្រយោជន៍សម្រាប់តម្រូវការជាតិកាល់ស្យូម អាចជួយគ្រប់គ្រងកម្រិតជាតិស្ករក្នុងឈាមរបស់យើង។ អ្នកស្រាវជ្រាវរកឃើញថា ញ៉ាំវីតាមីន D និងទឹកនោមផ្អែមប្រភេទ២ មានទំនាក់ទំនងគ្នា។ វីតាមីន D មានសក្តានុពលបញ្ចៀសឱកាសកើតទឹកនោមផ្អែមប្រភេទ២ ឬបន្ថយស្ថានភាពធ្ងន់ធ្ងរនៃជំងឺ។ មកទល់បច្ចុប្បន្ន មានការស្រាវជ្រាវខ្លះបានបង្ហាញថា មនុស្សពេញវ័យមានកម្រិតវីតាមីន D ខ្ពស់នៅក្នុងរាងកាយ ប្រឈមហានិភ័យកាន់តែទាបក្នុងការកើតទឹកនោមផ្អែមប្រភេទនេះ បើធៀបនឹងអ្នកមិនសម្បូរវីតាមីន D ។ – ពន្លឺថ្លៃជាប្រភពចម្បងបង្កើតវីតាមីន D ក្នុងរាងកាយ។ ការប៉ះនឹងព្រះអាទិត្យពេលព្រឹកព្រលឹម ផ្តល់ឲ្យរាងកាយស្រូបបញ្ចូលយកវីតាមីន D បានមួយចំនួន។ យ៉ាងណា ការរងឥទ្ធិពលពន្លឺថ្ងៃលើសកម្រិត អាចនាំផលវិបាកដល់ស្បែក ហេតុនេះសូមយកចិត្តទុកដាក់ចំពោះពេលវេលា និងរយៈពេលត្រូវពន្លឺថ្ងៃ។ – អាហារសម្បូរវីតាមីន D មាន ស៊ុតលឿង ថ្លើមគោ ផ្លែក្រូច គ្រាប់ធញ្ញជាតិ ហ្វ្រូម៉ា ខ្លាញ់ត្រី-ល។ – ថ្នាំបំប៉នវីតាមីន D និងខ្លាញ់ត្រី ក៏ផ្តល់ឲ្យយើងនូវវីតាមីន D ដូចគ្នា៕ ចុចអាន៖ ចុចអាន៖ | 2021-08-30T15:48:00+07:00 | kampucheathmey.com | https://www.kampucheathmey.com/health/189563 |
7d5d2440-79c7-43d4-82ae-a0bccee603b1 | គ្រូពេទ្យព្យាបាលជំងឺកូវីដ១៩ម្នាក់ បានទទួលមរណភាព ដោយសារជំងឺកូវីដ១៩ | ភ្នំពេញ ៖ បើតាមការផ្សាយព័ត៌មានលើផេកហ្វេសប៊ុក Chanmony Pich នៅថ្ងៃទី៣០ ខែសីហា ឆ្នាំ២០២១នេះ លោកជំទាវ ពេជ ចន្ទមុន្នី សំដែងអារម្មណ៍សោកស្តាយណាស់ ចំពោះដំណឹងដ៏ក្រៀមក្រំ នៃការបាត់បង់ជីវិត របស់គ្រូពេទ្យTYDA ។ លោកជំទាវ ពេជ ចន្ទមុន្នី សូមវិញ្ញាណក្ខន្ធប្អូនបានទៅកាន់សុគតិភព។ សូមអរគុណច្រើន ចំពោះការលះបង់របស់ប្អូន ដើម្បីជាតិ។ សកម្មភាពរបស់ប្អូន នឹងចងចាំនៅក្នុងចិត្តរបស់យើង។ អ្នកគ្រូពេទ្យព្យាបាលអ្នកជំងឺកូវីដ ១៩ បានស្លាប់នៅម៉ោង១០យប់ ថ្ងៃ២៩ ខែសីហា ឆ្នាំ២០២១ ដោយសាជំងឺកូវីដ១៩។ អ្នកគ្រូពេទ្យដែលទើបទទួលមរណភាពនេះ មានឈ្មោះ អ៉ឹម ស្រីនិ ដែលជាគ្រូពេទ្យបម្រើការងារ នៅមន្ទីរពេទ្យបង្អែកខេត្តព្រះសីហនុ៕ រក្សាសិទ្ធិដោយ៖បញ្ញាស័ក្តិ | 2021-08-30T15:45:39+07:00 | cen.com.kh | https://cen.com.kh/archives/381682.html |
9b96c7bd-a965-41c1-b509-6a347d352e5f | មូលហេតុមួយចំនួនដែលស្ដ្រីវ័យចំណាស់ កើតជំងឺស្រុតស្បូន | ជំងឺស្រុតស្បូនជាជំងឺមួយដែលជួបញឹកញាប់ជាងគេ និងមានប្រមាណ៣០%នៃស្ត្រី ជាពិសេសស្ត្រីវ័យចំណាស់និងអស់រដូវ។ ជំងឺនេះបង្កឲ្យមានផលវិបាកធ្ងន់ធ្ងរដល់សុខភាព និងមានផលរំខានដល់ប្រព័ន្ធបង្ហូរទឹកនោមខាងក្រោម សុខភាពផ្លូវភេទ និងការបន្ទោបង់លាមក។ ១) មូលហេតុ៖ កត្តាដែលប្រឈមចំពោះស្ត្រីនឹងជំងឺនេះមាន – ភាពចុះខ្សោយប្រព័ន្ធទម្រអាងត្រគាក (Défaillance du système d’amarrage) – ភាពមិនធម្មតារបស់ឆ្អឹងអាងត្រគាក ដែលមានពីកំណើត (anomalie osseuse) – ភាពចុះខ្សោយ ស្វិត និងយារ របស់សាច់ដុំអាងត្រគាក – ស្ត្រីធ្លាប់សម្រាលកូនច្រើន ដែលធ្វើឲ្យចុះខ្សោយសាច់ដុំអាងត្រគាក – មានជំងឺទល់លាមកញឹកញាប់ – ធ្វើការធ្ងន់ រឺលើករបស់របរធ្ងន់ៗ – ស្ត្រីឆាប់អស់រដូវ ដោយសារកង្វះអរម៉ូន – ស្ត្រីដែលធ្លាប់មានការវះកាត់ជំងឺស្បូន និងជំងឺទ្វារលាមក ២) រោគសញ្ញា៖ ជាទូទៅជំងឺនេះមានរោគសញ្ញាដូចជា – មានផលរំខានលើមុខងារបង្ហូរទឹកនោម – អ្នកជំងឺជ្រាបទឹកនោម នៅពេលប្រឹង ក្អក សើចឬលើករបស់ធ្ងន់ ។ល។ – អ្នកជំងឺមានអារម្មណ៍ថា ហាក់ដូចជាមានដុំទឹងណែនរំខាននៅក្នុងទ្វារមាស – អ្នកជំងឺមានផលរំខានក្នុងការបន្ទោរបង់លាមក – អ្នកជំងឺអាចជ្រាបលាមក រឺលេចផោម ដោយឯកឯង – ឈឺនៅអាងត្រគាក – មានធ្លាក់ស – រលាកទ្វារមាស – ផលរំខានក្នុងការរួមភេទ – ក្នុងករណីធ្ងន់ធ្ងរ អ្នកជំងឺមានលៀនចេញនូវសរីរាង្គមួយចំនួនដូចជា ផ្លោកនោម ស្បូនទ្វារលាមក តាមទ្វារមាសចេញមកក្រៅ ៣) ការព្យាបាល៖ វិធីព្យាបាលនៃជំងឺនេះមាន ៣ប្រភេទ: ក. ការព្យាបាលដោយប្រើថ្នាំ៖ ស្ត្រីអាចប្រើថ្នាំអរម៉ូនមួយចំនួន ដើម្បីជួយកុំឲ្យឆាប់អស់រដូវ និងធ្វើឲ្យប្រព័ន្ធទម្រសាច់ដុំអាងត្រគាករឹងមាំ។ ខ. វិធីហាត់ប្រាណ៖ ការហាត់ប្រាណធ្វើឲ្យសាច់ដុំអាងត្រគាក និងសាច់ដុំពោះរឹងមាំ។ គ. វិធីវះកាត់៖ – ការវះកាត់តាមទ្វារក្រោម ដោយយើងធ្វើការវះកាត់យកស្បូនចេញ ហើយនិងជួសជុលមុខងារបង្ហូរទឹកនោម ផ្លោកនោម ទ្វារលាមក និងសុខភាពផ្លូវភេទ។ – ការវះកាត់ដោយប្រើឧបករណ៍ចោះ យើងអាចចងទប់ស្បូនទៅនឹងឆ្អឹងអាងត្រគាកផ្នែកខាងក្រោយ។ វិធីនេះមានសារៈប្រយោជន៍សំខាន់ដល់ស្ត្រី ដោយរក្សាទុកស្បូន សុខភាពបន្តពូជជាពិសេសស្ត្រីដែលនៅវ័យក្មេង អាចឲ្យមានបុត្រទៅថ្ងៃក្រោយ។ ប្រសិនបើស្ត្រីដែលមានរោគសញ្ញាដូចរៀបរាប់ខាងលើ រឺស្ត្រីដែលអស់រដូវមានបំណងទទួលព័ត៌មានលំអិតបន្ថែម សូមមេត្តារួសរាន់មកពិគ្រោះ និងពិនិត្យសុខភាព ជាមួយក្រុមការងារវេជ្ជបណ្ឌិតឯកទេស ថែទាំ និងព្យាបាលរោគស្ត្រី នៅមន្ទីរពេទ្យកាល់ម៉ែត៕ | 2021-08-30T15:45:00+07:00 | kampucheathmey.com | https://www.kampucheathmey.com/health/189550 |
eaa69cf1-675f-4f6f-b90b-7c78c87cacb3 | ស្គាល់អត្តសញ្ញាណអ្នកគ្រូពេទ្យស្អាត ! ដែលព្យាបាលជំងឺកូវីដ ចុងក្រោយខ្លួនឯងបាត់បង់ជីវិត ដោយជំងឺកូវីដ | អ្នកគ្រូពេទ្យស្រស់ស្អាតម្នាក់ ដែលជាគ្រូពេទ្យព្យាបាលអ្នកជំងឺកូវីដ១៩ បានស្លាប់នៅម៉ោង១០យប់ ថ្ងៃ២៩ ខែសីហា ឆ្នាំ២០២១ ដោយសាជំងឺកូវីដ១៩ ធ្វើឲ្យមហាជនមានក្តីសោកស្តាយ និងអាណិតជាពន់ពេក។ អ្នកគ្រូពេទ្យស្អាតដែលទទួលមរណភាពដោយជំងឺកូវីដនេះ មានឈ្មោះ អ៊ឹម ស្រីនិ ដែលជាគ្រូពេទ្យបម្រើការងារ នៅមន្ទីរពេទ្យបង្អែកខេត្តព្រះសីហនុ។ សូមបញ្ជាក់ថា អ្នកគ្រូពេទ្យ អ៊ឹម ស្រីនិ បានឆ្លងជំងឺកូវីដ១៩ និងព្យាបាលនៅខេត្តព្រះសីហនុ ដោយសារស្ថានភាពជំងឺធ្វើទុកខ្លាំង ក៏ត្រូវបញ្ជូនមកព្យាបាល នៅមណ្ឌលព្យាបាលជំងឺកូវីដ១៩ ព្រីមៀម សែនសុខ បានតែរយៈពេល២ថ្ងៃ ក៏ទទួលមរណភាព ដោយសារស្ថានភាពជំងឺធ្ងន់ធ្ងរ មិនអាចជួយសង្គ្រោះបាន។ ជាមួយគ្នានេះ លោកស្រី ពេជ ច័ន្ទមុនី ប្រធានអនុប្រធានក្រុមប្រឹក្សាភិបាលសមាគម គ្រូពេទ្យស្ម័គ្រចិត្តយុវជនសម្តេចតេជោ រួមទាំងមិត្តភក្តិដែលគ្រូពេទ្យ បានបង្ហោះសារសម្តែងនូវការស្តោកស្តាយ ចំពោះការបាត់បង់អ្នកគ្រូពេទ្យឈ្មោះ អ៊ឹម ស្រីនិ និងចាត់ទុកមរណភាពនេះ គឺជាការលះបង់ដើម្បីជាតិ និងសូមឲ្យវិញ្ញាណក្ខន្ធអ្នកគ្រូពេទ្យ អ៉ឹម ស្រីនិ បានទៅកាន់សុខគតិភព កុំបីឃ្លៀងឃ្លាតឡើយ៕ | 2021-08-30T15:44:28+07:00 | kbnnews.com | https://kbn.news/archives/236058 |
a3660f02-a5c1-4af2-a596-c3cbb93d020f | ចេញហើយ ! លទ្ធផលសំណាករបស់អាជីវករផ្សារដើមគ ដោយរកឃើញអ្នកឆ្លងជំងឺកូវីដចំនួន… | គិតត្រឹមម៉ោង១១ ព្រឹកថ្ងៃទី៣០ ខែសីហា ឆ្នាំ២០២១ ក្រោយពីក្រុមគ្រូពេទ្យបានចុះយកសំណាកអាជីវការផ្សារដើមគរជាង២០០នាក់ រកឃើញវិជ្ជមានចំនួន២នាក់ បន្ទាប់ពីអ្នកវិជ្ជមានប្រភេទថ្មីដែលតា (Detlta) រស់នៅក្នុងសង្កាត់ បឹងសាឡាងចូលមកទិញបន្លែត្រីសាច់នៅក្នុងផ្សារលើផ្លូវ៣៣៦។ លោកគៀង ចក់ ប្រធានគណៈកម្មការផ្សារដើមគរបានឱ្យដឹងថា អាជ្ញាធរខណ្ឌទួលគោក សហការជាមួយគណៈកម្មការផ្សារដើមគ និងក្រុមគ្រូពេទ្យបានសម្រេចបិទកំណាត់ផ្លូវលេខ៣៣៦ ជាប់ផ្សារដើមគរ ដើម្បីពិនិត្យយកសំណាកពីអាជីវករចំនួនសរុប ២១៥នាក់ ក្នុងនោះ មានសន្តិសុខ៣៤នាក់ ស្រី១៣៧នាក់។ ជាលទ្ធផល ក្រុមគ្រូពេទ្យរកឃើញវិជ្ជមានកូវីដ-១៩ចំនួន២នាក់ ភេទស្រី គឺជាអ្នករុញរទេះចល័តលក់កាហ្វេនៅផ្លូវ៣៣៦ម្នាក់ និងម្នាក់ទៀតជាកម្មករស្នាក់នៅផ្ទះ២៩D នៅផ្លូវ៣៣៦នេះខាងលើ។ ប្រធានគណៈកម្មការផ្សារដើមគរ បានបញ្ជាក់ថា មូលហេតុ នៃការយកសំណាកលើអាជីវករផ្សារដើមគនេះ គឺដោយសារមានអ្នកជំងឺកូវីដ-១៩ ប្រភេទថ្មីដែលតា (Delta) រស់នៅក្នុងសង្កាត់បឹងសាឡាង ខណ្ឌទួលគោក ចូលមកទិញបន្លែត្រីសាច់នៅក្នុងផ្សារនេះ ដោយហេតុនេះហើយ ទើបក្រុមគ្រូពេទ្យសម្រេចចិត្តក្នុងការបិទផ្លូវ៣៣៦ ដើម្បីយកសំណាករកកូវីដ១៩។ សូមបញ្ជាក់ថា នៅថ្ងៃទី៣០ ខែសីហា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៤០៨នាក់។ អ្នកជំងឺចំនួន៣២៤នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតថ្ងៃទី៣០ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៩២ ៦១៦នាក់។ អ្នកជាសះស្បើយសរុបចំនួន៨៨ ៤៤៣នាក់ និងអ្នកស្លាប់សរុបចំនួន១ ៨៩២នាក់៕ | 2021-08-30T15:08:08+07:00 | kbnnews.com | https://kbn.news/archives/236054 |
018200ce-dff1-4f45-b7b0-b59547e8eb4f | អ្នកគ្រូពេទ្យកងទ័ពអាវសកម្ពុជាម្នាក់ ត្រូវបានគេអះអាងថា ស្លា.ប់ដោយសារជំងឺកូវីដ-១៩ | អ្នកគ្រូពេទ្យកងទ័ពអាវសកម្ពុជាម្នាក់ ត្រូវបានគេអះអាងថាស្លាប់ដោយសារជំងឺកូវីដ១៩ នេះបើយោងតាមគណនីហ្វេសប៊ុកឈ្មោះ”ឧត្តម ភក្តី” ដែលបង្ហោះនៅប៉ុន្មាននាទីមុននេះ។ យ៉ាងណា គិតត្រឹមម៉ោង១និង១៧នាទីថ្ងៃត្រង់ថ្ងៃទី៣០ សីហា ២០២១នេះ គេនៅមិនទាន់ឃើញមានការបញ្ជាក់លម្អិតពីក្រសួងសុខាភិបាលនៅឡើយទេ។ យ៉ាងណាមិញ KBN សូមចូលរួមរំលែកទុក្ខដ៏ក្រៀមក្រំជាទីបំផុតចំពោះការបាត់បង់នូវ វីរះជនអាវស របស់មហាគ្រួសារខ្មែរទាំងមូល។ អ្នកគ្រូបានលះបង់គ្រប់បែបយ៉ាង នឹងចូលរួមយ៉ាងសកម្មនៅក្នុងបុព្វហេតុ ប្រយុទ្ធប្រឆាំងនឹងជំងឺ កូវីដ-១៩។ អ្នកគ្រូជាអ្នកគ្រូដែលគោរពស្រលាញ់អ្នកជំងឺណាស់ ដោយមិនគិតពីភាពនឿយហត់របស់ខ្លួនឯងឡើយ ។ ពេលនេះអ្នកគ្រូបានសំរាកហើយសំរាកជារៀងរហូត ហើយពួកយើងនឹងចងចាំនូវគំរូវីរះភាពរបស់អ្នកគ្រូនៅក្នុងចិត្តពួកយើងរហូត ៕ | 2021-08-30T13:23:31+07:00 | kbnnews.com | https://kbn.news/archives/236022 |
c7945893-4b10-46fb-a900-7944022114eb | ព្រោះតែជីវភាព! ពលករខ្មែរ១៤នាក់ លួចឆ្លងដែនខុសច្បាប់ចូលប្រទេសថៃ ត្រូវសមត្ថកិច្ចឃាត់ខ្លួន | ទាហានថៃស្រុកតាព្រះយ៉ាក្នុងថ្ងៃតែមួយ២គោលដៅផ្សេងគ្នា បានចាប់ពលករខ្មែរ១៤នាក់ ដែលលួចឆ្លងដែនខុសច្បាប់ចូលប្រទេសថៃ ។ការឃាត់នេះបានធ្វើឡើង កាលពីវេលាម៉ោង០៩និង១០នាទី ថ្ងៃទី២៩ សីហា ២០២១នេះ នៅបរិវេណភូមិលូកឆាង ឃុំ/ស្រុកតាព្រះយ៉ា ខេត្តស្រះកែវ ។ ប្រភពពីសមត្ថកិច្ចបានឲ្យដឹងថា ក្រោយពីចាប់បានសមត្ថកិច្ចសួរចម្លើយ ពលករខ្មែរទាំងអស់បានប្រាប់ថា ធ្វើដំណើរមកពីខេត្តបន្ទាយមានជ័យ ប្រទេសកម្ពុជា នឹងប្រមូលផ្ដុំគ្នា នៅភូមិមួយក្នុងឃុំគោករមៀត ស្រុកថ្មពួក ដោយមានមេខ្យល់ជនជាតិខ្មែរ នាំដើរកាត់តាមច្រករបៀង នឹងដើរកាត់ទៅតាមផ្លូវដីកសិកម្ម ដើម្បីមកឡើងរថយន្តនៅបរិវេណថ្នល់ភូមិណាងង៉ាម ឃុំតាព្រះយ៉ា តែត្រូវសមត្ថកិច្ចថៃចាប់ខ្លួនមុន ដោយអ្នកទាំងអស់មានបំណងទៅធ្វើការនៅក្នុងប្រទេសថៃ នឹងបានចំណាយលុយក្នុងការធ្វើដំណើរអស់ក្នុងម្នាក់៦,០០០បាត។ ក្រោយមក សមត្ថកិច្ចបាននាំខ្លួនពលករទាំងអស់ទៅសួរចម្លើយ នឹងធ្វើកំណត់ហេតុចាប់ខ្លួន អនុវត្តតាមវិធានរបស់ផ្នែកសុខាភិបាល បន្ទាប់មកបានបញ្ជូនឲ្យត្រឡប់ទៅប្រទេសកម្ពុជាវិញ តាមច្រកអូរបីជាន់ ខេត្តបន្ទាយមានជ័យបន្ត។ នៅថ្ងៃដដែលនោះដែរ កាលពីវេលាម៉ោង១៤និង១៥នាទី កម្លាំងទាហានប្រចាំស្រុកតាព្រះយ៉ា សហការជាមួយកងកម្លាំងបូរផា បានប្រទះឃើញរថយន្តសង្ស័យ១គ្រឿង បើកចូលមកក្នុងភូមិសាស្រ្តទទួលខុសត្រូវ ទើបសមត្ថកិច្ចឃាត់ឲ្យឈប់ នឹងចូលទៅត្រួតពិនិត្យរថយន្តម៉ាកអុីហ៊្សុយហ៊្សុយ ពាក់ស្លាកលេខก-1195 ស្រះកែវ។សូមបញ្ជាក់ថា នៅពេលសមត្ថកិច្ចពិនិត្យក្នុងរថយន្ត ឃើញមានជនជាតិថៃចំនួន៦នាក់ ក្នុងនោះប្រុស២ នឹងស្រី៤នាក់ ដោយពួកគេបានសារភាពថា កំពុងលួចឆ្លងដែនទៅប្រទេសកម្ពុជា។ ក្រោយពីសមត្ថកិច្ចថៃសួរនាំ ពួកគេបានសារភាពថា ទៅធ្វើការនៅកាស៊ីណូក្រុងប៉ោយប៉ែត ប្រទេសកម្ពុជា ហើយការធ្វើដំណើរលើកនេះ ខាងក្រុមហ៊ុនកាស៊ីណូអនឡាញ ជាអ្នកចំណាយទាំងអស់ ដោយឡែកអ្នកនាំបានទទួលថ្លៃឈ្នួលក្នុងម្នាក់៥០០បាត សរុប៣.០០០បាត ក្នុងការនាំជនជាតិថៃខាងលើទៅឯព្រំដែន បរិវេណថ្នល់ស្រីពេញ តែមកត្រូវសមត្ថកិច្ចចាប់ខ្លួនមុន ទើបសមត្ថកិច្ចថៃបញ្ជូនទៅឲ្យជំនាញ ដើម្បីចាត់ការបន្ត៕ | 2021-08-30T09:50:14+07:00 | kbnnews.com | https://kbn.news/archives/235988 |
99e68f9f-1575-4439-ab4e-7dc5d1edf86a | អ្នកជំងឺកូវីដ ១១នាក់ទៀតបានស្លាប់ និងឆ្លងថ្មីជាង ៤រយនាក់ | អ្នកជំងឺកូវីដ-១៩ចំនួន ១១នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជិត ១ពាន់ ៩រយ (១.៨៨១)នាក់ហើយ គិតត្រឹមថ្ងៃទី២៩ ខែសីហា។ ចំពោះករណីឆ្លងថ្មីវិញ មានជាង៤រយ(៤៣៨) នាក់ ក្នុងនោះជាង១រយ(១១៥)នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៩ ខែសីហា កម្ពុជាមានអ្នកកើតជំងឺកូវីដ-១៩ ជាង៩ម៉ឺន(៩២.២០៨) នាក់ក្នុងនោះអ្នកជាសះស្បើយមានជាង ៨ម៉ឺន ៨ពាន់(៨៨.១១៩)នាក់។ នៅថ្ងៃដដែលនេះ រដ្ឋាភិបាល បានចេញសេចក្តីណែនាំមួយស្តីពីការពង្រឹងការអនុវត្តយុទ្ធ នាការជាតិចាក់វ៉ាក់សាំងកូវីដ-១៩ ជុំទី១។ រដ្ឋាភិបាលបញ្ជាក់ថា គិតមកទល់ពេលនេះ កម្ពុជាសម្រេចបានការចាក់វ៉ាក់សាំងជូនប្រជាពលរដ្ឋ ដែលមានអាយុចាប់ពី១២ឆ្នាំឡើង បានប្រមាណ ៨៩ ភាគរយ ធៀបនឹងគោលដៅប្រមាណ១២លាននាក់។ រដ្ឋាភិបាល រំពឹងថា យុទ្ធនាការចាក់វ៉ាក់សាំងជុំទី១ នឹងអាចបញ្ចប់នៅចុងខែតុលា ឬដើមខែវិច្ឆិកាខាងមុខ។ បន្ថែមពីលើនេះ រដ្ឋាភិបាល ក៏បានដាក់ចេញគោលនយោបាយចាក់វ៉ាក់សាំងកូវីដដូសជំរុញជូនប្រជាជនដើម្បីធានាឲ្យបាននូវ ''ភាពស៊ាំសហគម៍រឹងមាំពិតប្រាកដមួយ'' ដើម្បីឈានទៅបើកដំណើការប្រទេសពេញលេញលើគ្រប់វិស័យឡើងវិញ៕ | 2021-08-30T08:10:17+07:00 | rfa.org | https://www.rfa.org/khmer/news/health/11-died-and-438-new-case-of-covid-19-08292021205231.html |
2efe0c86-44c0-42f6-bbeb-ad42346e86da | ក្រុមគ្រូពេទ្យខេត្តកោះកុង បានធ្វើការវះកាត់យកកូន ឱ្យស្រ្តីវិជ្ជមានកូវីដ-១៩ មួយករណីទៀត ក្នុងពេលដែលគាត់ កំពុងសម្រាកព្យាបាលជំងឺកូវីដ១៩ | កោះកុង ៖ មន្ទីរពេទ្យបង្អែកខេត្តកោះកុង បានចេញរបាយការណ៍ថា នៅរសៀលថ្ងៃអាទិត្យ ទី២៩ ខែសីហា ឆ្នាំ២០២១ ក្រុមគ្រូពេទ្យផ្នែកវះកាត់ និងផ្នែកសម្ភពនៃមន្ទីរពេទ្យបង្អែកខេត្តកោះកុង សហការជាមួយក្រុមគ្រូពេទ្យ ព្យាបាលជំងឺកូវីដ១៩ បានធ្វើការវះកាត់យកកូន (Césarienne) ឱ្យស្រ្តីវិជ្ជមានកូវីដ-១៩ មួយករណីទៀត ដែលមានអាយុ៣១ឆ្នាំ អាសយដ្ឋាននៅភូមិត្រៀក ឃុំស្រែអំបិល ស្រុកស្រែអំបិល ខេត្តកោះកុង ដោយសារទឹកភ្លោះតិច (Oligo severe) មិនអាចសម្រាលតាមធម្មតាបាន ក្នុងអំឡុងពេលដែលគាត់កំពុងសម្រាកព្យាបាលជំងឺកូវីដ១៩ នៅអគារព្យាបាលជំងឺកូវីដ-១៩នៃមន្ទីរពេទ្យបង្អែកខេត្តកោះកុង។ ទោះជាយ៉ាងណា ក្រុមគ្រូពេទ្យជួរមុខយើង បានខិតខំប្រឹងប្រែង ជួយធ្វើការវះកាត់ បានដោយជាគជ័យ បានទារកម្នាក់ ភេទស្រីទម្ងន់២,៥គីឡូក្រាម ។ ប្រភពដដែល បានបន្តថា នេះជាករណីទី៤ ដែលមានស្ត្រីមានផ្ទៃពោះ មានវិជ្ជមានកូវីដ១៩ ត្រូវបានធ្វើការវះកាត់ យកកូននៅក្នុងមន្ទីរពេទ្យបង្អែកខេត្តកោះកុង៕ រក្សាសិទ្ធិដោយ ៖ បញ្ញាស័ក្តិ | 2021-08-30T08:07:37+07:00 | cen.com.kh | https://cen.com.kh/archives/381377.html |
47a605a9-ee90-48a4-9248-828e71bf547e | ខេត្តព្រះវិហារ បន្តរកឃើញអ្នកជំងឺកូវីដ ៣៥នាក់ទៀតភាគច្រើននៅស្រុករវៀង និងស្រុកជាំក្សាន្ត និងជាសះស្បើយ ២៩នាក់ | រដ្ឋបាលខេត្តព្រះវិហារ នាថ្ងៃទី២៩ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៣៥នាក់បន្ថែមទៀត តាមរយៈការធ្វើតេស្តរហ័ស (Rapid Test) ភាគច្រើនជាពលរដ្ឋរស់នៅស្រុករវៀងនិងស្រុកជាំក្សាន្ត។ បើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានក្នុងថ្ងៃនេះ បានបញ្ជាក់ថា មានអ្នកជំងឺចំនួន ២៩នាក់ បានជាសះស្បើយពីជំងឺផងដែរ។ រដ្ឋបាលខេត្តព្រះវិហារ បានឱ្យដឹងថា ក្នុងចំណោមអ្នកជំងឺកូវីដទាំង៣៥នាក់ គឺភាគច្រើនរកឃើញនៅស្រុករវៀង និងស្រុកជាំក្សាន្ត ហើយត្រូវបានបញ្ជូនទៅសម្រាកព្យាបាលនៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យ ជា ស៉ីម ត្បែងមានជ័យ ក្រុងព្រះវិហារ មណ្ឌលព្យាបាលវិទ្យាល័យជាំក្សាន្ត និងមណ្ឌលព្យាបាលជំងឺកូវីដកម្រិតស្រាល នៅវិទ្យាល័យរវៀង ស្រុករវៀង។ សូមបញ្ជាក់ថា គិតត្រឹមថ្ងៃទី២៩ ខែសីហា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន ១,១០៨នាក់ ជាសះស្បើយចំនួន ៦៣១នាក់ ស្លាប់ចំនួន ៣នាក់ និងកំពុងសម្រាកព្យាបាលចំនួន ៤៧៤នាក់ទៀត៕ | 2021-08-30T05:20:00+07:00 | freshnewsasia.com | https://m.freshnewsasia.com/index.php/en/localnews/210935-2021-08-29-15-20-59.html |
2ea767bc-16ef-4b8e-9f50-2e98d00d93b3 | ខេត្តមណ្ឌលគិរី បន្តរកឃើញអ្នកឆ្លងជំងឺកូវីដ ចំនួន៣៣នាក់ទៀត | រដ្ឋបាលខេត្តមណ្ឌលគិរី នៅថ្ងៃទី២៩ ខែសីហា ឆ្នាំ២០២១នេះ បានបន្តរកឃើញអ្នកជំងឺកូវីដ១៩ ចំនួន៣៣នាក់ថ្មីបន្ថែមទៀត តាមរយៈការធ្វើតេស្តរហ័ស (Rapid Test)។ នេះបើសេចក្តីប្រកាសដែលបណ្តាញព័ត៌មាន Fresh News ទទួលបាន។ ក្នុងចំណោមអ្នកជំងឺកូវីដ១៩ ទាំង៣៣នាក់នោះ គឺជាប្រជាពលរដ្ឋរស់នៅក្នុងស្រុកពេជ្រាដា ស្រុកអូររាំង និងក្រុងសែនមនោរម្យ ហើយបច្ចុប្បន្ន ពួកគាត់ត្រូវបានបញ្ជូនទៅសម្រាកព្យាបាល នៅមន្ទីពេទ្យបង្អែកខេត្ត និងសម្រាកព្យាបាលតាមស្រុករៀងៗខ្លួន។ នេះបើតាមសេចក្តីប្រកាសរបស់រដ្ឋបាលខេត្ត។ កាលពីថ្ងៃទី២៨ ខែសីហា ម្សិលមិញនេះ ខេត្តមណ្ឌលគិរី ក៏បានរកឃើញអ្នកឆ្លងជំងឺកូវីដ១៩ បំប្លែងខ្លួនថ្មី ប្រភេទ Delta ចំនួន២០នាក់ផងដែរ៕ | 2021-08-30T03:25:00+07:00 | freshnewsasia.com | https://m.freshnewsasia.com/index.php/en/localnews/210928-2021-08-29-13-25-46.html |
256eb075-5762-401b-95b0-7e237c9a431e | ខេត្តស្ទឹងត្រែង បន្តឃើញអ្នកឆ្លងជំងឺកូវីដ ១៥នាក់ ខណៈមានអ្នកជាសះស្បើយ ១០នាក់ | រដ្ឋបាលខេត្តស្ទឹងត្រែង នៅថ្ងៃទី២៩ ខែសីហា ឆ្នាំ២០២១នេះ បានប្រកាសពីការបន្តរកឃើញអ្នកឆ្លងជំងឺកូវីដ១៩ ចំនួន ១៥នាក់ទៀត ខណៈមានអ្នកជាសះស្បើយចំនួន ១០នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕ | 2021-08-30T02:56:00+07:00 | freshnewsasia.com | https://m.freshnewsasia.com/index.php/en/localnews/210926-2021-08-29-12-56-10.html |
6c26241d-c450-444d-bf55-6a624e46bbda | ខេត្តឧត្តរមានជ័យ បន្តរកឃើញអ្នកជំងឺកូវីដ៣៥នាក់ទៀត និងមានជាសះស្បើយ ៦៣នាក់ | រដ្ឋបាលខេត្តឧត្តរមានជ័យ បានប្រកាសពីការរកឃើញអ្នកជំងឺកូវីដ១៩ ចំនួន៣៥ករណីបន្ថែមទៀត តាមរយៈការធ្វើតេស្តរហ័ស (Rapid Test) ខណៈព្យាបាលជាសះស្បើយចំនួន ៦៣នាក់ នាថ្ងៃទី២៩ ខែសីហា ឆ្នាំ២០២១នេះ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ រដ្ឋបាលខេត្តឧត្តរមានជ័យ បានបញ្ជាក់ថា ក្នុងចំណោមអ្នកជំងឺកូវីដទាំង ៣៥នាក់ ក្នុងនោះអ្នកជំងឺចំនួន២៤នាក់ជាពលករ ទើបវិលត្រឡប់មកពីប្រទេសថៃ តាមច្រកអូរស្មាច់ និងអ្នកជំងឺចំនួន ១១នាក់ទៀត រកឃើញក្នុងព្រឹត្តិការណ៍សហគមន៍ ២០ កុម្ភៈ។ សូមបញ្ជាក់ថា គិតត្រឹមថ្ងៃទី២៩ ខែសីហា ឆ្នាំ២០២១នេះ ខេត្តឧត្តរមានជ័យ បានរកឃើញជំងឺកូវីដ១៩ ចំនួន ៦,៥៦៣ករណីហើយ ក្នុងនោះករណីនាំចូលពីបរទេសចំនួន ៥,៣៩៣ករណី និងករណីឆ្លងក្នុងសហគមន៍ ២០ កុម្ភៈ ចំនួន១.១៧០ករណី បានព្យាបាលជាសះស្បើយក្នុងខេត្តចំនួន ៣,១០៣នាក់ កំពុងសម្រាកព្យាបាលក្នុងខេត្តចំនួន១.៣២៣នាក់ និងស្លាប់បាត់បង់ជីវិតចំនួន១២នាក់ផងដែរ៕ | 2021-08-30T02:26:00+07:00 | freshnewsasia.com | https://m.freshnewsasia.com/index.php/en/localnews/210922-2021-08-29-12-26-23.html |
6d7f3d37-b101-41a2-92c6-34fb211c9172 | រាជរដ្ឋាភិបាល នឹងចាក់វ៉ាក់សាំងកូវីដ-១៩ ដូសទី៣ ជូនពលរដ្ឋគ្រប់ៗគ្នា | សម្ដេចតេជោ លើកឡើងបែបនេះ តាមរយៈខំមិន ក្នុងហ្វេសប៊ុករបស់ សម្ដេច នាថ្ងៃទី២៩ ខែសីហា ឆ្នាំ២០២១ ឆ្លើយតបនឹងសំណួរ ស្រ្តីម្នាក់ ជាមន្រ្តីមន្ទីរវប្បធម៌ និងវិចិត្រសីល្បៈខេត្តពោធិ៍សាត់ ដែលចូលទៅ ខំមិន ហ្វេសប៊ុក សម្តេច ដែលបង្ហោះសារ អបអរសាទរដល់ លោកយាយ ព្រំ កួយ អាយុ៧៦ឆ្នាំ រស់នៅភូមិថ្មសំលៀង ឃុំមៀន ស្រុកអូរាំងឪ ខេត្តត្បូងឃ្មុំ ដែលទទួលបានការចាក់វ៉ាក់សាំង លេខរៀងទី៩លាន។ សម្ដេចតេជោ ហ៊ុន សែន បានបញ្ជាក់ថា ការចាក់ដូសទី៣ លើកនេះ គឺចាក់សម្រាប់មន្ត្រី និងកម្លាំងជួរមុខ ដែលចំនួនមានកំណត់។ សម្ដេចតេជោ បានពន្យល់ថា ដូចនេះចាក់ដូសទី១ និងដូសទី២ នៅកន្លែងណាត្រូវទៅចាក់ដូសទី៣ នៅកន្លែងនោះ។ សម្ដេច ថា កន្លែងផ្សេងទៀត ជារបស់អ្នកដែលបានចាក់ នៅកន្លែងដែលគេធ្លាប់ចាក់។ សម្ដេចតេជោ បានបញ្ជាក់យ៉ាងដូច្នេះថា «តែទោះយ៉ាងនេះក្តី សុំកុំបារម្មណ៍ ព្រោះយើងនឹងចាក់ដូសទី៣ ជូនគ្រប់ៗគ្នា ដែលនិងមានដល់ជិត ១២លាននាក់»។ ជាងនេះទៅទៀត សម្ដេចតេជោ ហ៊ុន សែន ក៏បានលើកឡើងទៀតថា វ៉ាក់សាំងកូវីដ-១៩ សម្រាប់ចាក់ដូសទី៣ និងមកដល់ក្នុងខែកញ្ញា ឆ្នាំ២០២១ខាងមុខនេះ ចំនួន៥លានដូស សម្រាប់ចាក់ជូនប្រជាជនដូចពេលមុន។ សូមរំលឹកថា យោងតាមរបាយការណ៍របស់ ក្រសួងសុខាភិបាល បានឲ្យដឹងថា គិតត្រឹមថ្ងៃទី២៨ ខែសីហាឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ១០,៤៤០,០០៤នាក់ ក្នុងនោះមានការចាក់ដូសទី៣ បានចំនួនជិត៦០ម៉ឺននាក់៕ | 2021-08-30T00:18:00+07:00 | dap-news.com | https://dap-news.com/national/2021/08/29/180314/ |
cfe25438-45dc-4e39-976a-f3102ad832af | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ១០នាក់, ជាសះស្បើយ ៤នាក់ និងស្លាប់ ១នាក់ | រដ្ឋបាលខេត្តស្វាយរៀង នៅថ្ងៃទី២៩ ខែសីហា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន១០នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីការជាសះស្បើយ១០នាក់ និងស្លាប់១នាក់ផងដែរ។ រដ្ឋបាលខេត្តស្វាយរៀង បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-08-30T00:15:00+07:00 | freshnewsasia.com | https://m.freshnewsasia.com/index.php/en/localnews/210909-2021-08-29-10-15-40.html |
Subsets and Splits
No community queries yet
The top public SQL queries from the community will appear here once available.